**Labsii Qaamolee Raawwachiiftuu Mootummaa Naannoo Oromiyaa Irra Deebiidhaan Gurmeessuu, Aangoofi Hojii Isaanii Murteessuuf Qophaa’e, Labsii Lakkoofsa 242/2014**

Gahumsaa fi bu’aa qabeessummaa qaamolee raawwachiiftuu mootummaa naannichaa sakatta’uun akkaataa imaammata, tarsiimoo fi karoora mootummaa galmaan gahuu fi sadarkaa fedhii ummata naannichaa dabalaa dhufeen walsimuu danda’uun irra deebiin gurmeessuu fi aangoofi hojii isaanii murteessuun barbaachisaa waan ta’eef;

Kenniinsi tajaajilaa si’oomina, saffi­na, qulqullina qabuufi dhaqqabamaa ta’e diriirsuun itti quufinsaafi amantaa ummanni mootummaa irratti qabu dabaluun barbaachisaa ta’ee waan arga­meef;

Hooggansa qabeenya naannichaa haa­la tarsimaa’aa ta’een hoogganuufi bu’aa barbaadamu fiduu danda’aniin qaamo­lee raawwachiiftuu mootummaa naan­nichaa irra deebiidhaan gurmeessuu, aangoofi hojii isaanii murteessuun barbaachisaa ta’ee waan argameef;

Walirra bu’iinsa, walitti bu’iinsaa fi iftoomina dhabuu aangoo fi hojii manneen hojii mootummaa Labsii hojiirra ture keessatti mul’atu furuuf Labsicha fooyyessuun barbaachisaa ta’ee waan argameef;

Akkaataa Heera Mootummaa Naannoo Oromiyaa Fooyya’ee Bahe Labsii Lakkoofsa 46/1994 Keewwata 49 (3) (a) tiin kan kanatti aanu labsameera.

**Kutaa Tokko**

**Tumaalee Waliigalaa**

1. **Mata Duree Gabaabaa**

Labsiin kun **“Labsii Qaamol­ee Raawwachiiftuu Mootum­maa Naannoo Oromiyaa Lakkoofsa 242/2014”** jedhamee waamamuu ni danda’a.

1. **Hiika**

Akkaataan jechichaa hiika biroo kan kennisiisuuf yoo ta’e malee, Labsii kana keessatti:

1. **“Beeyilada”** jechuun horii gaanfaa, hoolaa, re’ee, gaala, lukkuu, far­da, harree, gaangee, qurxummii, booyyee, kanniisa, akkasumas beeyiladoota biroo fuulduratti “beeyilada” jedhamuun seeraan moggaafaman ni dabalata.
2. **“Bidiruu”** jechuun meeshaa ta­jaajila geejjibaaf oolu humna mootoraan, qilleensaan yookiin humna namaatiin bishaan irra socho’u ta’ee, meeshaalee bifa aadaatiin oomishamanii bishaan irra socho’an hin dabalatu.
3. **“Bulchiinsa Iskiimii”** jechuun iskiimota bishaan dhugaatii­fi jallisii sadarkaa adda addaatti ijaarsi isaanii xumuraman akka eegaman gochuu, hordofuu, kun­uunsuufi bulchuudhaan haala it­tifufiinsa qabuun tajaajilli bishaan dhugaatiifi jallisii akka kennamu taasisuu jechuudha.
4. **“Bulchiinsa Lafaa”** jechuun sirna qabiyyee lafaa irratti wabiin ittiin kennamu, karoorri itti fayyada­ma lafaa itti raawwatamu, walitti bu’iinsi itti fayyadamtoota lafaa gidduutti ka’u kan ittiin hiikamu, mirgaafi dirqamni itti fayyadamaa lafaa kan ittiin raawwatamu, ragaan lafaa abbaa qabiyyee kan ittiin walitti qabamuufi xiinxalamee itti fayyadamtootaaf akka gahu kan it­tiin taasifamu jechuudha.
5. **“Bulchiinsa Magaalaa”** jechuun seeraan yookiin bakka bu’um­maan qaama mootummaa dhim­mi ilaallatuun magaalaa bulchuuf qaama aangoofi hojiin kennameefii caaseffame jechuudha.
6. **“Caffee”** jechuun bu’uura Heera Mootummaa Keewwata 46 (1) tiin kan hundeeffameefi qaama seera baasaafi abbaa aangoo olaanaa naannichaa jechuudha.
7. **“Daandii Hawaasaa”** jechuun daandii hirmaannaa hawaasaati­in, bulchiinsi Aanaa maallaqaafi humna isaatiin yookiin gargaar­saan kan ijaare, suphe, sadark­aa isaatti kan ijaaramu yookiin suphamu jechuudha.
8. **“Daandii”** jechuun daandii qaama mootummaa federaalaa aangoo qabuun yookiin Biiroo Daandii fi Loojistiksiitiin Oromiyaatiin sadarkaafi gosti tajaajilaa mur­taa’eef jechuudha.
9. **“Dhaabbilee Misoomaa Mootum­maa”** jechuun dhaabbilee misoomaa guutummaan yookiin gartokkeen mootummaadhaan hundeeffamanii hojii oomishaa, raabsaa, ijaarsaafi kenna tajaajilaa yookiin hojiiwwan misooma diinagdeefi daldalaa biroo waliin walqabatan irratti bobba’an jechuudha.
10. **“Eegumsa Naannoo”** jechuun qa­beenya naannoo kamiyyuu osoo miidhaan irra hin gahin, hin faala­miniifi hin xuraa’in kunuunfamee haala itti fufiinsa qabuun akka faayidaa kennu to’achuu jechuudha.
11. **“Gamoo”** jechuun ijaarsa darbiifi darbii ala ta’an kan dabalatu ta’ee, gamoowwan gurguddaa qabeenya mootummaa naannichaa ta’aniifi kanneen mana qopheessaatiin hin bulle jechuudha.
12. **“Geejjiba”** jechuun meeshaalee tajaajila geejjibaatiif oolanitti fayyadamuun tajaajila geejjibaa daandii lafaa, bishaanii fi qilleensa irratti ta­jaajila deddeebisa namaa yookiin fe’iinsaa kennamu jechuudha.
13. **“Godambaa”** jechuun mee­shaaleen hambaa aadaafi seenaa ummata Oromoo calaqqisiisan yookiin akka barbaachisaa ta’etti dabalataan meeshaaleen sabaafi sablammii biyyattii walitti qabuun daawwannaa ummataaf dhiyees­suu jechuudha.
14. **“Haddaarsa**” jechuun kuusaalee manneen hojii mootummaa yookiin namoonni dhuunfaa yeroo hojii isaanii raawwatan uu­man ta’ee sochiin bulchiinsa qaa­ma isaan uume erga dhaabbateen booda akka madda ragaatti faay­idaa inni qabuun filatamee qa­biyyeen isaa osoo hin jijjiiramne dhaabbiidhaan akka eegamuufi kunuunfamu barreeffama xab­boonis ta’ee jalteenyaan kaartaafi giraafiiksiin kan ibsame yookiin sagaleefi fakkiin yookiin dooku­mantiifi kanaan kan walfakkaatu biroo jechuudha.
15. **“Hawaasa Misoomaaf Kaafamu”** jechuun baadiyyaattis ta’ee magaalaatti hawaasa sababa misoomaatiin qabiyyee lafaa isaa irraa akkaataa seeraatiin kaafamu jechuudha.
16. **“Heera Mootummaa”** jechuun Heera Mootummaa Naannoo Oromiyaa Fooyya’ee Bahe Labsii Lakkoofsa 46/1994 jechuudha.
17. **“Itti Fayyadama Lafaa”** jechuun lafa kunuunsuudhaan haala itti fufiinsa qabuun faayidaa ol’aa­naadhaaf akka oolu sirna ittiin ta­asifamu jechuudha.
18. **“Kaadaastara”** jechuun sirna qa­biyyeen lafaafi qabeenyi dhaab­bataan lafaan walqabtee jiru itti­in galmaa’uufi beekamuuf ragaa qophaa’u jechuudha.
19. **“Karoora Itti Fayyadama Lafaa”** jechuun ragaa haala lafaa mul’atu, diinagdeefi hawaasummaa irratti bu’uureffachuudhaan lafa faayidaa adda addaa kennu keessaa lafaafi Naannoo irratti dhiibbaafi miidhaa osoo hin dhaqqabsiisin faayidaa diinagdee ol’aanaatiif akka oolu kan ittiin murtaa’uufi hojiirra kan itti oolu sirna hojii jechuudha.
20. **“Lafa Magaalaa”** jechuun lafa daangaa bulchiinsa magaalaa keessatti argamu jechuudha.
21. **“Lafa Baadiyyaa”** jechuun lafa baadiyyaa daangaa bulchiin­sa magaalaatiin alatti argamu jechuudha.
22. **“Lafaafi Qabeenya Lafaan Walqa­bate”** jechuun lafaafi qabeenya hin sochoone kan lafaan walqabatu jechuudha.
23. **“Loojistiksii”** jechuun sirna omishni qonnaa fi waarshaa iddoo itti oomishame irraa gara gabaatti itti dhiyaatu jechuudha.
24. **“Maastar Pilaanii Itti Fayyadama Lafaa”** jechuun itti fayyadama la­faa gadi fageenyaan qophaa’uuf bu’uura kan ta’e itti fayyadama lafaa gurguddaa addaan baasuun ragaa agarsiisu jechuudha.
25. **“Mana Maree Bulchiinsa Godi­naa, Magaalaa, Aanaa yookiin Gandaa**” jechuun qaama raawwa­chiiftuu olaanaa sadarkaa Godi­naa, Magaalaa, Aanaafi Gandaatti hundeeffame jechuudha.
26. **“Mana Maree Bulchiinsaa Moo­tummaa Naannichaa”** jechuun qaama raawwachiiftuu ol’aanaa Bulchiinsa Mootummaa Naan­nichaa jechuudha.
27. **“Mana Maree”** jechuun sadarkaa Aanaa, Gandaatiifi Magaalotaatti filannoo ummataatiin qaama bak­ka bu’aa ummataa ta’ee hundeef­fame jechuudha.
28. **“Misooma Jallisii”** jechuun bishaan lafa irraa yookiin bishaan lafa ja­laa yookiin lachuun teknolojiiw­wan adda addaa fayyadamuud­haan misooma qonnaa jallisiin misoomu babal’isuu jechuudha.
29. **“Mootummaa”** jechuun Mootum­maa Naannoo Oromiyaa ti.
30. **“Naannoo”** jechuun lafa, qilleensa, haala qilleensaa, bishaan, sagalee, foolii, dhandhama, haala hawaa­summaa, miidhagina uumamaa namaan fooyya’e yookiin jijjiira­mee kan jiru hunda ta’ee namaafi kan biroo bakka waliin jiraatan jechuudha.
31. **“Odiitii Naannoo”** jechuun sir­na warshaaleefi dhaabbileen misoomaa seerotaafi sadarkaa eegumsa naannoo eeguun adee­man, haala qabiinsa meeshaalee oomishaa, keemikaalotaafi ga­taa, ga’umsa raawwii meeshaalee oomishaa, itti fayyadama qabeen­yaafi dhiibbaan Naannoo ittiin gamaaggamamu jechuudha.
32. **“Pilaanii Magaalaa”** jechuun qaa­ma aangoo qabuun kan ragga’eefi seeraan raawwatiinsa kan qabu pilaanii caaseffama magaalaa, pilaanii misooma qe’ee yookiin pilaanii bu’uuraa ta’ee, ibsa bar­reeffamaa pilaanii waliin jiru ni dabalata.
33. **“Pirezidaantii”** jechuun Pirezidaantii Mootummaa Naan­noo Oromiyaati.
34. **“Qabeenya Bishaanii”** jechuun bishaan lafa jalaa fi bishaan lafa irraa kan akka burqaa, yaatuu lagaa, laga fi haroo uumamaa fi haroo nam-tolchee jechuu dha.
35. **“Sababa Misoomaaf Kaafamuu”** jechuun sababa pirojektoota investimantii seektara dhuunfaa, babal’inaa fi haaroomsa magaalaa, pirojektoota jaarmiyaalee ummataa fi miti mootummaa, pirojektoota mootummaa Naannichaa fi mootummmaa Fedaraalaatiin hojjatamaniin kaafamuu ta’ee, pirojeektoota biroo hayyama mootummaatiin hojjataman ni dabalata.
36. **Ibsa Koornayaa**

Labsii kana keessatti jechi koor­nayaa dhiiraatiin ibsame kan dubartiis ni dabalata.

1. **Gurmaa’ina**
2. Imaammata, tarsiimoofi seerota mootummaan baasu kan hojiirra oolchuufi hojiiwwan bulchiinsaa kan raawwatu, qaamni raawwa­chiiftuu mootummaa naannichaa gurmaa’ina armaan gadii ni qabaata:
3. Mana Maree Bulchiinsaa Moo­tummaa Naannichaa;
4. Waajjira Pirezidaantii Moo­tummaa Naannichaa;
5. Biirooleefi Manneen Hojii biroo;
6. Mana Maree Bulchiinsaa Godinaa;
7. Mana Maree Bulchiinsaa Magaalaa;
8. Mana Maree Bulchiinsaa Aanaa; fi
9. Mana Maree Bulchiinsaa Gandaa.
10. Qaamni raawwachiiftuu akkaataa gosaafi baay’ina hojii isaaniitiin manneen hojii, dameewwaniifi adeemsota hojii adda addaa qa­baachuu ni danda’u.
11. Keewwata kana Keewwata Xiqqaa 2 jalatti kan tumame akkuma ee­gametti ta’ee, qaamoleen raaw­wachiiftuu hojii walfakkaatu kan raawwatan yoo ta’e hojjattoota deeggarsaafi tajaajila adda addaa waliin fayyadamuu ni danda’u. Raawwiin isaa Dambii Manni Ma­ree Bulchiinsa Mootummaa Naan­nichaa baasuun kan murtaa’u ta’a.
12. **Muudama Hooggantootaafi Itti Aantotaa**
13. Hooggantoonni qaama raawwa­chiiftuu miseensa Mana Maree Bulchiinsa Mootummaa Naan­nichaa ta’an Pirezidaantiin dhi­yaatanii Caffeedhaan kan muuda­man ta’a.
14. Hooggantoota Itti Aantonni qa­ama raawwaachiiftuu miseensa Mana Maree Bulchiinsa Mootum­maa Naannichaa Pirezidaantiin dhiyaatanii Mana Maree Bulchi­insa Mootummaa Naannichaatiin kan muudaman ta’a.
15. Hooggantoonniifi Itti aantotnni qaamolee raawwachiiftuu miseen­sa Mana Maree Bulchiinsa Moo­tummaa Naannichaa hin taane Pirezidaantiin kan muudaman ta’a.

**Kutaa Lama**

**Aangoo, Hojiifi Itti Waamama Mana Maree Bulchiinsaa Mootummaa Naannichaa, Pirezidaantiifi Itti Aanaa Pirezidaantii**

1. **Aangoo, Hojiifi Itti Waamamaafi Itti Gaafatamummaa Mana Maree Bulchiinsaa Mootummaa Naannichaa**
2. Manni Marichaa aangoofi hojii Heera Mootummaa keewwata 55 jalatti tumame kan qabaatu ta’ee, hojimaanni isaa dambii Manni Marichaa baasuun kan murtaa’u ta’a.
3. Itti waamamni Mana Marichaa Caffeefi Pirezidaantiif ta’a.
4. Miseensonni Mana Marichaa sadarkaa kamittuu argaman mi­seensummaa isaaniitiin murtee kennaniif ittigaafatamummaa waliinii ni qabaatu.
5. **Miseensota Mana Maree Bulchi­insaa Mootummaa Naannichaa**
6. Manni Marichaa miseensota ar­maan gadii ni qabaata:
7. Pirezidaantii;
8. Itti Aanaa Pirezidaantii;
9. Muudamtoota Sadarkaa Itti Aanaa Pirezidaantitti kilaastara hoogganan;
10. Hooggantoota Manneen Hojii Labsii kana keewwata 12 (1-24) jalatti tarreeffaman; fi
11. Keewwata kana Keewwata Xiqqaa 1 (a - d) jalatti kan tuma­me jiraatuyyuu, Manni Marichaa baay’ina miseensota isaa akkaataa barbaachisummaa isaatti dabaluu yookiin hir’isuu ni danda’a.
12. **Sirna Walgahii Mana Maree Bulchiinsaa Mootummaa Naan­nichaa**
13. Manni Marichaa walgahii idileefi akkaataa barbaachisummaa isaatti walgahii ariifachiisaa ni qabaata.
14. Walgahichi guutuu kan ta’u miseen­sota Mana Marichaa keessaa harka walakkaa ol yoo argamaniidha.
15. Murtiin darbu sagalee caalmaad­haan ta’ee sagaleen walqixa yoo ta’e, yaadni Pirezidaantiidhaan deegga­rame murtee Mana Marichaa ta’a.
16. Keewwata kana Keewwata Xiqqaa (1 - 3) jalatti kan tumame akku­ma eegametti ta’ee, sirni walgahii Mana Marichaa Dambii bahuun kan murtaa’u ta’a.
17. **Koreewwan Mana Maree Bulchi­insaa Mootummaa Naannichaa**
18. Manni Marichaa aangoofi hojii isaa sirnaan bahuu kan isa dan­deessisu akkaataa barbaachisum­maa isaatti koreewwan adda add­aa hundeessuu ni danda’a.
19. Aangoofi hojiin korichaa Dam­bii Manni Marichaa baasuun kan murtaa’u ta’a.
20. **Aangoofi Hojii Pirezidaantii**

Aangoofi hojiin Heera Mootum­maa Keewwata 57 jalatti ken­nameef akkuma eegametti ta’ee, Pirezidaantichi:

* 1. Hoogganaa ol’aanaa qaama raaw­wachiiftuu naannichaa ta’ee Labsii kanaafi seerota biraatiin dhim­moota ibsaman kamiyyuu irratti naannicha ni hooggana; bakka ni bu’a; fi
	2. Walgahii Mana Maree Bulchiinsaa Mootummaa Naannichaa ni gag­geessa; ni hooggana.
1. **Aangoofi Hojii Itti Aanaa Pirezidaantii**

Aangoofi hojiin Heera Mootum­maa Keewwata 58 jalatti kenna­meef akkuma eegametti ta'ee, Itti Aanaa Pirezidaantiin hojiiwwan bi­roo Mana Maree Bulchiinsaa Moo­tummaa Naannichaafi Pirezidaan­tiin kennamaniif ni raawwata.

**Kutaa Sadii**

**Hundeeffamaa fi Itti Waamama Manneen Hojii**

1. **Hundeeffama**

Qaamoleen Raawwachiiftuu Mootummaa Naannichaa kanatti aanan Labsii kanaan irra deebiin hundeeffamaniiru:

* 1. Waajjira Pirezidaantii;
	2. Biiroo Abbaa Alangaa Waliigalaa;
	3. Biiroo Qonnaa;
	4. Biiroo Misooma Magaalaafi Manneenii;
	5. Biiroo Maallaqaa;
	6. Biiroo Pabliik Sarviisii fi Misooma Qabeenya Namaa;
	7. Biiroo Barnootaa;
	8. Biiroo Fayyaa;
	9. Biiroo Bulchiinsaafi Nageenyaa;
	10. Biiroo Bishaaniifi Inarjii;
	11. Biiroo Lafaa;
	12. Biiroo Daandiiwwaniifi Loojistiksii;
	13. Biiroo Dhaab­bilee Misoomaa Mootummaa;
	14. Biiroo Misooma Jallisiifi Horsiisee Bulaa;
	15. Biiroo Carraa Hojii Uumuu fi Ogummaa;
	16. Biiroo Kominikeesh­inii;
	17. Biiroo Daldalaa;
	18. Biiroo Dhimma Hojjataafi Hawaasummaa;
	19. Biiroo Dhimma Dubartootaafi Daa’immanii;
	20. Biiroo Aadaafi Turizimii;
	21. Biiroo Investimantii fi Industirii;
	22. Biiroo Galiiwwanii;
	23. Biiroo Dargaggoo fi Ispoortii;
	24. Komishinii Karooraafi Misoomaa;
	25. Komishinii Naamusaa fi Farra Malaammaltummaa;
	26. Komishinii Hooggansa Sodaa Balaa fi Kaafamtoota Misoomaa;
	27. Komishinii Turiizimii;
	28. Komishinii Poolisii;
	29. Komishinii Manneen Sirreessaa;
	30. Abbaa Taayitaa Eegumsa Naannoo;
	31. Abbaa Taayitaa Saayinsiifi Teknolojii;
	32. Abbaa Taayitaa Konistiraakshinii;
	33. Abbaa Taayitaa Misooma Albuudaa;
	34. Abbaa Taayitaa To’annoo Galtee­wwanii fi Oomisha Qonnaa ;
	35. Abbaa Taayitaa Zoonii Diinagdee Addaa Gadaa;
	36. Ejensii Babal’ina Waldaalee Hojii Gamtaa;
	37. Ejensii Geejjibaa;
	38. Ejensii Galmeessa Siivilii;
	39. Ejensii Bittaa fi Dhabamsiisa Qabeenyaa;
	40. Ejensii Mirkaneessa Gahumsa Ogummaa;
	41. Yunivarsiitii Naannoo Oromiyaa;
	42. Kolleejjii Poolisii Oromiyaa;
	43. Inistitiyuutii Leenjii fi Qorannoo Seeraa;
	44. Inistiitiyuutii Qorannoo Qonnaa;
	45. Inistiitiyuutii Pilaanii Magaalotaa;
	46. Inistiitiyuutii Qorannoo fi Qo’annoo Oromoo;
	47. Oromiyaa Biroodkaastiingi Neetworkii;
	48. Waajjira Milishaa; fi
	49. Giddugala Aadaa Oromoo.
1. **Itti Waamama**
	1. Itti waamamni Oromiyaa Biroodkaastiingi Neetworkii Caffeef ta’a.
	2. Itti waamamni manneen hojii keewwata kana keewwata xiqqaa 1 jalatti ibsameen ala jiran pirezidaantii mootummaa naannichaaf ta’ee, kanneen manneen hojiitiif itti waamamanii fi sirni ittiwaamamaa Dambii bahuun kan tarreeffamu ta’a.
2. **Gurmaa’ina Kilaastaraa**

Itti waamamni Labsii kana keessatti tumame akkuma eeggametti ta’ee, manneen hojii qaama raawwachiiftuu naannichaa akkaataa qindeessuu fi hoggansa kennuuf mijatutti amala hojii isaanii irratti hundaa’ee kilaastraan kan gurmaa’an ta’a. Halli raawwii isaa Qajeelfama Manni Maree Bulchiinsaa Mootummaa Naannichaa baasuun kan mur­taa’u ta’a.

1. **Itti Waamama Manneen Hojii Biroo**

Itti waamamni manneen hojii Labsii kun erga ragga’e booda seerota birootiin hundeeffamanii akkaatuma seerota ittiin hun­deeffamaniin murtaa’een ta’a.

**Kutaa Afur**

**Aangoofi Hojii Qaamolee Raawwa­chiiftuu Mootummaa Naannichaa**

1. **Aangoofi Hojii Waliinii**

Qaamni raawwachiiftuu mootum­maa naannichaa kamiiyyuu aan­goofi hojii waliinii armaan gadii ni qabaata:

* 1. Aangoofi hojii Labsii kanaan ken­namaniif hojiirra oolchuudhaaf kan gargaaran imaammata, tar­siimoo, sagantaaleefi seerota ni burqisiisa; yammuu hayyamamu hojiirra ni oolcha;
	2. Hojii isaa ilaalchisee yeroo yeroon qorannaafi qo’annoo ni gaggeessa; ragaaleefi istaatistiiksii adda add­aa walitti ni qaba; ni qindeessa; ni tamsasa; ni gabaasa;
	3. Hojii ijaarsa dandeettii ni raawwata; riifoormiiwwan hojiirra ni oolcha;
	4. Karoora hojiifi baajata isaa ni qopheessa; yammuu hayyamamus hojiirra ni oolcha;
	5. Gabaasa raawwii hojiifi baajataa qopheessuun qaama dhimmi ilaaluuf ni dhiyeessa;
	6. Akkaataa seeraatiin hojjattoota ni qa­xara; ni bulcha; hojiirraa ni gaggeessa;
	7. Pirojektoota ijaarsaa isaan ilaal­latu irratti dizaayinii ijaarsaa ni qopheessaa; akka qophaa’u ni taasisa; yammuu hayyamamu ho­jiirra ni oolcha;
	8. Imaammata, tarsiimoo, seera, sa­gantaa misoomaafi pirojektota bahan keessatti dubartoonniifi dargaggoonni itti fayyadamtoota ta’uu isaanii ni mirkaneessa; akkasumas, carraa hojii uumuu, dhim­ma koornayaa, daa’immaniifi dar­gaggootaa idileessuu qaama hojii isaa taasisuun ni hojjata;
	9. Manneen hojiifi waajjiraaleen itti waamamni isaanii isaaf ta’an olaan­tummaan ni gaggeessa; ni qindees­sa; gurmaa’ina, sagantaa hojiifi baajata isaanii qorachuun qaama mootummaa dhimmi ilaalutti akka dhiyaatu ni taasisa; yammuu hayyamamu hojiirra akka oolu ni taasisa; ni hordofa; ni to’ata;
	10. Ittisaafi to’annoo HIV/AIDS ilaal­chisee xiyyeeffannaan ni hojjata; akkasumas aangoofi ittigafat­amummaa kennameef keessatti miidhamtootni HIV/AIDS fi qa­ama miidhamtonni itti fayyadam­tota qixxeefi hirmaataa guutuu akka ta’an haala ni miijeessa;
	11. Sagantaaleefi pirojektoota misoomaa gaggeeffaman keessatti eegumsa naannoo ilaalchisee xi­yyeeffannoo addaa ni taasisa;
	12. Baajanni mootummaan ramada­meefi madda galii kan biroo ir­raa argame bu’uura seeraafi sirna faayinaansiitiin dhimma ramada­meef ooluu isaa ni mirkaneeffata;
	13. Haala addaatiin yoo murtaa’e malee, galii keessaafi madda add­aa irraa argamu nagahee Biiroon Maallaqaafi Walta’iinsa Diinagdee maxxansiisuun walitti ni qaba;
	14. Manneen hojii yookiin dhaabbilee dhuunfaa yookiin namoota hojii gaarii yookiin kalaqii haaraafi fak­keenya ta’uu danda’u hojjataniif badhaasaafi beekamtiin akka ken­namu Mana Maree Bulchiinsaa Mootummaa Naannichaatiif ni dhiyeessa; yammuu hayyamamu hojiirra ni oolcha; haalli raawwii isaa dambii Manni Maree Bulchi­insaa Mootummaa Naannichaa baasuun kan murataa’u ta’a;
	15. Carraalee hojii gama isaatiin jiru adda baasuun qaama aangoo qabuuf ni beeksisa;
	16. Aadaan bilisaan tajaajila lammummaa kennuu akka dagaagu hojjettoota mana hojichaa fi kutaalee hawaasaa mana hojichaa waliin hariiroo hojii qabaniif hubannoo ni uuma; kenna tajaajila lammummaa irratti akka hirmaatan ni taasisa; raawwii isaa qaama dhimmi ilaaluuf ni gabaasa;
	17. Qaamolee adda addaa waliin qunnamtii ni taasisa; qabeenya ni horata; waliigaltee ni mallattees­sa; ni himata; ni himatama; fi
	18. Kaayyoo mana hojichaa galmaan gahuuf kan gargaaran hojiiwwan biroo ni raawwata.
1. **Waajjira Pirezidaantii**

Aangoofi hojiin Waajjirichaaf Heera Mootummaa keewwata 59 jalatti kenname akkuma eegamet­ti ta’ee, Waajjirichi aangoofi hojii armaan gadii ni qabaata:

* 1. Pirezidaantiifi Manni Maree Bulchi­insaa Mootummaa Naannichaa aangoofi hojii isaanii raawwachuu akka danda’an haala ni mijeessa;
	2. Imaammata, tar­siimoo fi sagantaalee manneen hojii irraa burqan ni qindeessa; ni xiinxala; yaada murtii Mana Maree Bulchiinsa Mootummaa Naannichaatiif ni dhiyeessa;
	3. Hojiirra oolmaa imaammatootaa, tarsiimoowwanii fi sagantaalee misooma moo­tummaa naannichaa ilaalchisee hordoffii fi deeggarsa ni taasisa;
	4. Yaadawwan murtii adda addaa Pirezidaantii yookiin Mana Maree Bulchiinsaa Mootummaa Naannichaatiif dhi­yaatan ni qorata; ni xinxala; yaada murtii ni dhiyeessa; yeroo murtaa’an ni raawwata; ni raawwachiisa; raaw­wii isaanii ni hordofa; deeggarsa barbaachisaa ni kenna;
	5. Sirna dhimmoonni bulchiinsaa, iyyannoo fi komiin ummataa ittiin keessummeeffamu ni diriirsa; hojiirra oolmaa isaa ni hordofa; tooftaa adda addaatiin uummanni akka beeku ni taasisa; Haalli raawwii isaa Dambii bahuun kan murtaa’u ta’a.
	6. Iyyannoo fi gaaffiiwwan abbaa dhimmaa irraa dhiyaatan simachuun ni keessummeessa; deebii ni kenna; kanneen sadarkaa isaatti furmaata argachuu hin dandeenye Pirezidaantiif yookiin Mana Maree Bulchiinsaa Mootummaa Naannichaatiif yookiin qaama dhimmi ilaaluuf dhiyeessuun murtii akka argatan ni taasisa;
	7. Gosoota, baay’inaa fi sababoota komii uummataa yeroo yeroon qorachuun yaada furmaataa waliin qaama murtii kennuuf ni dhiyeessa.
	8. Tajaajila pirotokooliifi dokimen­teeshinii Pirezidaantiifi Mana Maree Bulchiinsaa Mootummaa Naannichaatiif ni kenna;
	9. Hojiiwwan hirmaannaa, hordoffii­fi deeggarsa dhimma diyaaspooraa ni raawwata;
	10. Hojii biroo Mana Maree Bulchi­insaa Mootummaa Naannichaafi Pirezidaantiidhaan kennamuuf ni raawwata.
1. **Biiroo Qonnaa**

Biirichi aangoofi hojii armaan ga­dii ni qabaata:

* 1. Oomishaafi oomishtummaan qonnaa akka fooyya’uuf qonnaan bultoota, horsiisee bultootaafi ab­bootii qabeenyaatiif tajaajila eki­steenshinii misooma midhaanii, beeyiladaa, bosonaa, jallisii, misooma bunaa­fi shaayii, mi’eessituu akkasumas qonna magaalaa irratti ni kenna; akka ken­namu ni taasisa; paakeejii mijaa’aa ta’e haala qabatamaa qilleensaati­in ni qopheessa; ni madaala; ni fooyyessa; hojiirra akka oolu ni taasisa; ni hooggana;
	2. Fedhii callaa guddistuu gosa adda addaa oomishaafi oomishtummaa guddisuuf gargaaran yeroo, qul­qullinaafi baay’ina barbaadamu­un adda baasuun qaama dhimmi ilaaluuf ni dhiyeessa; fedhiifi dhiy­eessiin jiru akka walgitu ni hordo­fa; ni raabsa;
	3. Teknolojiin hammayyaa biyya keessaas ta’e biyya alaatii burqan gara qonnaan bulaafi horsiisee bu­laatti osoo hin darbin dura Inistii­tiyuutii Qorannoo Qonnaa waliin fudhatamummaa isaa ni mirkan­eessa; kanneen mirkanaa’an moo­tummaa, abbootii qabeenyaa dhu­unfaa, qonnaan bulaa, horsiisee bulaafi waldaalee hojii gamta­atiin akka baay’ataniifi raabsaman deeggarsa barbaachisu ni kenna;
	4. Oomishaafi oomishtummaa qonnaan bulaafi horsiisee bulaa dabaluuf teknolojiiwwaan jijjii­rama qilleensaa dandamachuufi oomishtummaa biyyee dabaluu danda’anii fi misooma qonna jallisii saffisiisan ni dhiyeessa; hojiirra ni oolcha; ni hordofa;
	5. Asiidummaa biyyee xiqqeessuu­fi fayyummaa biyyee eeguuf te­knolojiiwwan gargaaran qonnaan bultootaafi horsiisee bultootaaf ni dhiyeessa; hojiirraa oolmaa isaa ni hordofa; ni to’ata;
	6. Hojii misoomaafi eegumsa bi­yyeefi bishaanii ni gaggeessa; ni deeggara; ni hordofa; hojii qoorsa lafaa naannicha keessatti iddoo barbaachisaa ta’etti ni hojjata;
	7. Karoora qorannoo teknolojii qon­naafi tilmaama oomishaalee qon­naa qaama dhimmi ilaalu waliin ni raawwata;
	8. Qorannoo gatii oomisha qonnaafi callaa guddistuu tasgabbeessuuf gargaaru qaama dhimmi ilaalu waliin ni gaggeessa; yaada fur­maataa ni dhiyeessa; yammuu hayyamamu hojiirra ni oolcha;
	9. Walitti dhufeenyi qorannoo qon­naa, qonnaan bulaa, horsiisee bu­laafi qaamolee biroo bu’aa qoran­noo qonnaa irraa fayyadamaa ta’an akka cimu ni hojjata; ni hoggana;
	10. Weerartootaa fi ilbiisota oomi­sha qonnaafi biqiltuuwwan irrat­ti miidhaa geessisan akka to’ata­man ni hojjata; laaboraatoriiwwan midhaanii akka babal’ataniifi tajaaji­la gahumsa qabu kennan ni taasisa;
	11. Qonnaan bultoonni, horsiisee bultoonniifi abbootiin qabeenyaa dhuunfaa oomisha qonnaa irrat­ti bobba’an sadarkaa gabaan bar­baaduun akka oomishan ni taasisa; oomishni qonnaa gabaa biyya keessaa fi biyya alaatti akka beekkamu qaama dhimmi ilaalu waliin ni hojjata;
	12. Bakka hanqinni roobaa jirutti ha­waasni bishaan cimmisuun akka itti fayyadamuufi teknolojii haara­wa akka baratu ni taasisa; deeggar­sa ni kenna; qaama dhimmi ilaalu waliin ni hojjata;
	13. Misoomni qonnaa fi horsiisee bu­laa naannichaa gabaadhaan akka hogganamuufi sirni mijaa’aa oomisha qonnaafi callaa guddis­tuu akka jiraatu qaama dhimmi ilaalu waliin ni hojjata;
	14. Qonnaan bultoonniifi horsiisee bultoonni bittaa callaa guddistuufi oomisha qonnaatiif liqii akka ar­gatan qaama dhimmi ilaalu waliin ni hojjata; ni hordofa;
	15. Qabeenya bishaan uumamaafi nam-tolcheetti fayyadamuun qa­beenya qurxummii ni misoomsa; ni deeggara; ni to’ata;
	16. Misooma qabeenya kanniisaafi bu’aalee qabeenya kanniisaa kan dammaafi gagaa karaa bu’aa qa­beessa ta’een akka gaggeeffamu ni hojjata; ni deeggara; ni hordofa; ni to’ata;
	17. Sanyii beeyiladaa naannichaa ni fooyyessa; ni eega; ni to’ata;
	18. Lafti dheedumsaaf daangeffame akka fooyya’uufi ee­gamu qaama dhimmi ilaalu waliin ni hojjata; ni misoomsa; ni kunuunsa; misooma nyaata beeyiladaa ni gaggeessa;
	19. Bakka hanqinni bishaan dhugaatii beeyiladaa jirutti argama bishaanii ni qorachiisa; qaama dhimmi ilaalu waliin ni misoomsa;
	20. Teknolojiiwwan misooma beey­iladaa biyya keessatti qorat­amaniifi biyya alaatii galuun madaqan, bu’a qabeessummaan isaaniis mirkanaa’e ni babal’isa; hojiirra oolmaa isaanii ni to’ata; akkasumas fedhii fi rakkoolee gama misooma beeyiladaatiin hawaasa keessatti mul’atan akka qorataman qaama dhimmi ilaalu waliin ni hojjata;
	21. Hojiiwwan misoomaafi eegumsa fayyaa beeyiladaa naannicha kees­satti ni babal’isa; ni deeggara; ni hordofa; ni to’ata;
	22. Dhukkuboota beeyiladaa daddar­boo biyyarraa biyyatti, naannoor­raa naannootti darban qaama dhimmi ilaalu waliin ni sakatta’a; ni ittisa; ni to’ata; sochii beeyiladaa ni dhorka; barbachisaa ta’ee yoo argame beeyilada dhukkubaan faalamanii hawaas diinagdee irratti miidhaa geessisuu danda’an ni maqsa;
	23. Manneen qalmaa keessatti foon dhukkuba irraa bilisa ta’ee ha­waasaaf akka dhiyaatu ni hordofa; ni to’ata; qalma seeraan ala gaggeeffamu qaama dhimmi ilaalu waliin ni to’ata; tarkaanfii seeraa ni fudhata;
	24. Ulaagaalee manneen qalmaa naannichaa ni qopheessa; waraqaa ragaa gahumsaa ni kenna; ni haar­omsa; ni haqa;
	25. Nageenya beeyiladaa (animal wel­fare) akka eegamu ni taasisa; ni to’ata;
	26. Beeyiladaafi bu’aa beeyiladaa gab­aa biyya keessaafi biyya alaaf ta’an qulqullinaafi baay’ina gabaan barbaaduun akka oomishamu ni hojjata; sadarkaa qulqullinaafi gahumsaa bahe hojiirra ni oolcha; waraqaa ragaa qulqullinaafi ga­humsaa ni kenna; ni haaromsa; ni haqa; ni to’ata;
	27. Oomishitoota, dhiyeesitootaafi itti fayyadamtoota beeyiladaafi bu’aa beeyiladaatiif deeggarsa ogum­maa ni kenna; gahumsaafi qulqul­lina oomishaa ni hordofa; ni to’ata;
	28. Oomishaalee qonnaa biyya alaatii galan kan bakka bu’uu danda’an add­aan baasuun naannicha keessatti oomishamuuf carraa jiru ni qora­ta; hojiitti akka jijjiiramu tarsimoo ni qopheessa; walitti hidhamiinsa gabaa ni uuma;
	29. Oomishaalee qonnaa carraa gabaa biyya alaa bal’aafi amansiisaa ta’aniifi bu’aa qabeessa ta’an, akkasumas naannicha keessatti oomishamuu danda’an ilaalchisee carraafi fedhii jiru qoratee addaan ni baasa; haa­la babal’achuu danda’u irratti ni hojjata;
	30. Oomishaalee qonnaa carraa babal’ina agroo-industiriif gumaachuu dan­da’an naannicha keessatti oomis­hanii dhiyeessuuf dandeettiifi fed­hii jiru qoratee addaan ni baasa; tarsiimoo isaas ni qopheessa; ho­jiirra akka oolu ni taasisa;
	31. Oomishaalee qonnaa guddina diinag­deetiif gumaacha ol’aanaa qa­baniifi carraa galii addaa uumuu danda’an ni qorata; bu’aa qoran­nichaa hojiirra ni oolcha; hojiirra akka oolu haala ni mijeessa;
	32. Walitti hidhamiinsa gabaa sadark­aa qonnaa kontiraataan gag­geeffaman waliigaltee seera qa­beessaan akka raawwataman ni taasisa; waldaaleen oomisha qon­naa irratti bobba’anis waliigaltee kanaan akka fayyadamaa ta’an ni taasisa; ni hordofa;
	33. Nama dhuunfaa yookiin dhaab­bata dhiyeessiifi tajaajiloota oom­isha qonnaa irratti bobba’aniif waraqaa ragaa mirkaneessa ga­humsaa ni kenna; ni haaromsa; ni haqa; ni to’ata;
	34. Sirni gabaa oomishaalee bu’aa beeyiladaa akka diriiru yaada ni burqisiisa; ~~yammuu hayya­mamu hojiirra ni oolcha;~~ walit­ti hidhaminsi gabaa itti fufiinsa qabu akka uumamu ni taasisa;
	35. Qonnaan bulaa yookiin horsiisee bulaa omisha qonnaa isaa gara gabaatti geeffachuu barbaaduuf xalayaa deeggarsaa dabarsa daandii ni kenna;
	36. Abbootii qabeenya dhuunfaa naannicha keessatti hojiiwwan misoomaafi eegumsa fayyaa beey­iladaa irratti bobba’aniif ulaagaa ni qopheessa; waraqaa ragaa gahum­saa ni kenna; ni deeggara;
	37. Bu’uuraalee misoomaafi eegum­sa fayyaa beeyiladaa kan akka giddugaleessota teknolojiiwwan beeyiladaa baay’isaniifi oomis­han, giddugaleessota laboratoriifi kilinikoota eegumsa fayyaa beey­iladaa ta’an ni hundeessa; ni gur­meessa; ni bulcha; ni to’ata.
	38. Istaandardii hojii bahu irratti hundaa’uun hojii misooma sululaa, qonna bo­sonaa fi misooma bosonaa adda addaa ni gag­geessa; ni qindeessa; ni deeggara;
	39. Misoomni bosona hawaasaa, qon­naan bulaafi dhuunfaa akka babal’atu deeggarsa ogummaa ni kenna;
	40. Giddugaleessi callaa guddistuu bosonaafi sanyii mukaa gosa adda addaa akka hundeeffamu haala ni mijeessa; ni oomisha; ni bulcha; ni hordofa;
	41. Bosonni hawaasaafi dhuunfaa akka misoomu biqiltuuwwan gosa adda addaa ni raabsa; ni dhaabsi­sa; akka kunuunfamu, eegamuufi akka itti fayyadaman deeggarsa ni taasisa;
	42. Naannicha keessatti guddina di­inagdee fiduufi wabii nyaataa mir­kaneessuuf sagantaa qubsuma baadiyyaa fedhii ummataa irrat­ti hundaa’e ni qopheessa; qaama dhimmi ilaaluuf dhiyeessun ni mirkaneessisa; yammuu hayyama­mu hojiirra akka oolu ni taasisa; ni qindeessa; raawwii isaa ni hordofa;
	43. Qonnaan yookiin horsiisee bul­toota adda duree ta’an gara inves­timentiitti akka ce’aniif paakee­jiifi hojimaata kanaaf gargaaran qopheessuun qaamolee dhimmi ilaalu waliin hojiirra ni oolcha; ni deeggara; raawwii isaas ni hordofa;
	44. Dandeettii raawwachiisummaa ogeessota qonnaafi qonnaan bul­tootaa yookiin horsiisee bul­tootaa guddisuuf leenjiiwwan adda addaa ni kenna; bu’aa isaa ni hordofa;
	45. Wiirtuulee leenjii qonnaan bul­tootaa yookiin horsiisee bultootaa akka babal’ataniifi tajaajila gahaa kennan ni taasisa; ni hooggana; ni bulcha;
	46. Wabiin nyaataa baadiyyaa kees­satti akka mirkanaa’u sagantaalee adda addaa ni qopheessa; qa­amolee dhimmi ilaalu waliin karo­orri yeroo dheeraa, giddugalees­saafi gabaabaa akka qophaa'u ni taasisa; ni qindeessa; hojiirra ni oolcha; raawwii isaa ni hordofa; bu’aa isaa ni xiinxala;
	47. Pirojektota wabii nyaataa baadi­yyaafi jallisii raawwachiisuuf fan­dii yookiin madda qabeenya bi­raa ni barbaada; qaama dhimmi ilaalu waliin dhimma barbaada­meef hojiirra akka oolu ni taasisa;
	48. Hojiiwwan qonnaafi qabeen­ya uumamaa karaa hirmaannaa ummataa mirkaneessuun akka raawwatamu ni taasisa, qonnaan bultoonni yookiin horsiisee bul­toonni raayyaa misoomaatiin akka gurmaa’an ni taasisa; ni dee­ggara; akkasumas fayyadamum­maa dubartootaafi dargaggootaa hojii misooma qonnaa keessatti mirkaneessuuf dhiyeessii tekno­lojiiwwan adda addaafi tajaajila ekisteenshinii addatti ni kenna;
	49. Misoomaafi qulqullina bu­naa, shaayii, urgooftuufi mi’ees­situu ilaalchisee qorannoo haala qilleensaafi biyyee ni gaggeessa; qaama dhimmi ilaallatuuf ni dhiy­eessa; yammuu hayyamamu hoji­irra ni oolcha;
	50. Teknolojiiwwan misooma bunaa, shaayii, urgooftuufi mi’eessituu ilaalchisee bu’aa qabeessa kan ta’an qonnaan bultootaafi abbootii qa­beenyaa misoomaafi qulqullina bunaa, shaayii, urgooftuufi mi’eessituu irratti bobba’aniif akka dhiyaatan ni taasisa; abbootii qabeenyaa teknolo­jiiwwan bu’a qabeessa ta’an dhiyees­suu irratti bobba’an ni jajjabeessa;
	51. Bunni qulqullina qabuu fi sadarkaa isaa eeggate akka oomishamuu fi gabaaf dhiyaatu hojii misooma bunaa ni hojjata;
	52. Oomishni bunaa, shaayii, ur­gooftuufi mi’eessituu haala hammayyaatiin oomishamee baay’inaafi qulqullinaan gabaatti akka dhi­yaatu ni taasisa; sirna to’annoo qulqullinaa ni diriirsa; ni hordofa;
	53. Hojimaata dhaqqabamummaa teekinoolojii fi gahumsa industriiwwan oomishaalee qonnaa fooyyessan ni diriirsa; ni beeksisa; akkaataa barbaachisummaa isaatti giddugala leenjii ni hundeessa; leen­jiiwwan dandeettii raawwachiisum­maa fi tajaajila gorsaa ogeessotaafi qonnaan bultootaaf ni kenna;
	54. Qabeenya bishaanii naanni­cha keessatti argaman haala itti fufiinsa qabuun misooma jal­lisiitiif akka ooluu danda’an qa­ama dhimmi ilaalu waliin kunu­unsa isaanii irratti ni hojjata;
	55. Teknolojii qonna jalli­sii fi qoorsa lafaa ir­ratti qo’annoo ni gaggeessa; akka gaggeeffamu ni taasisa; ni qin­deessa; iddoo hoj­jatanii itti agarsiisan ni qopheessa; kanneen fooyya’aa ta’an ni babal’isa.
1. **Biiroo Misooma Magaalaafi Manneenii**

Biirichi aangoofi hojii armaan ga­dii ni qabaata:

* 1. Sirna hammayyaa’aa misooma magaalaa ni diriirsa; hojiirra ool­maa isaa ni hordofa; ni to’ata; tarkaanfii sirreeffamaa ni fudhata;
	2. Lafti magaalaa pilaanii magaalaa eegee qusannoon faayidaa ol’aa­naaf akka oolu ni hojjata; ni hordofa; ni to’ata; hojiirra oolmaa pilaanii magaalotaa ilaalchisee raawwii seeraan alaa taasifame irratti tarkaanfii sir­reeffamaa ni fudhata;
	3. Sirna tilmaamni qabeenya dhaab­bataa itti raawwatamu ni diriirsa; hojiirra akka oolu ni taasisa; ni hordofa; ni to’ata;
	4. Magaalonni naannichaa magari­isa, qulqullinaan hawwataa, dor­gomaafi jiruuf jireenyaaf mijaa’oo akka ta’aniif ni hojjata; ni deeggara;
	5. Qophii fi raawwii karooraafi baa­jata bulchiinsa magaalotaa yeroo yeroodhaan ni hordofa; ni gamaag­gama; magaalota ni qindeessa;
	6. Mirgi ofiin ofbulchuu magaalota­af kenname haala itti cimu irratti qorannoo ni gaggeessa; dandeettii raawwachiisummaa isaanii akka guddisan deeggarsa ni kenna;
	7. Magaalota sirna liizii keessa hin galle qaama dhimmi ilaalu waliin qoratee Mana Maree Bulchiinsaa Mootummaa Naannichaatiif ni dhiyeessa; yammuu mirkanaa’u hojiirra ni oolcha; hojiirra akka oolu ni taasisa; hojiirra oolmaa isaa ni hordofa;
	8. Qaama seerummaa magaalum­maa ni kenna; bakka bu’umsa ken­namuuf irratti hundaa’ee sadarkaa guddina magaalaa ni kenna;
	9. Magaalota keessatti misooma arii­fachiisaa fiduuf, dimokiraasiifi bulchiinsa gaarii dhugoomsuuf deeggarsa barbaachisaa ta’e ni ken­na; istaandaardii kenniinsa tajaa­jilaa ni qopheessa; hojiirra akka oolu ni taasisa; ni hordofa; ni to’ata;
	10. Rakkinni mana jireenyaa magaalo­taa keessa jiru haala itti furamu qorachuudhaan mootummaad­haaf yaada murtii ni dhiyeessa; yammuu mirkanaa’u hojiirra akka oolu ni taasisa;
	11. Jiruufi jireenya hawaasa baadiyyaa akka fooyya’u taasisuuf haala manni jireenyaa hawaasa baadiyyaa bu’uuraaleen misoomaa guutameefi itti hammayyaa’u qorachuudhaan sirna ni diriirsa; hojiirra akka oolu qaama dhimmi ilaalu waliin ni hojjata;
	12. Namoota mana jireenyaa ijaara­chuuf waldaan gurmaa’aaniifi tooftaalee biroo dhiyeessii mana jireenyaa ilaalchisee qajeelfama ni baasa; hojiirra akka oolu ni taasi­sa; ni hordofa; ni to’ata;
	13. Tajaajiloonni bu’uura misooma adda addaa kan akka ibsaa, bishaanii, bilbila, daandii, sar­ara dhangala’aa fi kan kana fak­kaatu magaalotni akka hojjatan ni taasisa; ni hordofa; ni deeggara; bu’uuraaleen misoomaa akka ba­bal’atu qaama dhimmi ilaalu wali­in ni hojjata;
	14. Qophii tumaa magaalaa galiin magaalotaa ittiin sassaabamu ilaalchisee yaada seeraa magaalota­af ni kenna; magaalonni humna galii isaanii akka cimsatan qaama dhimmi ilaalu waliin yeroo yeroon walitti dhufeenya taasisuun haala mijaa’aa ni uuma; ni hordofa; dee­ggarsa barbaachisaa ta’e ni kenna;
	15. Galiin keessoo buufata konko­laataa irraa walitti akka qabamu ni taasisa; sirnaan hojiirra oolu isaa ni hordofa; ni to’ata;
	16. Akkaataa gatii kiraafi murteen gibira manaa magaalota keessatti itti murtaa’u ilaalchisee qajeelfa­ma ni baasa; hojiirra oolmaa isaa ni hordofa;
	17. Waliigaltee bittaafi gurgurtaa ma­naafi manneen wabiin qabaman sadarkaa bulchiinsa magalotaatti raawwatamu ni hordofa; ni to’ata;
	18. Magaalonni humna tajaajilaafi bu’uura misoomaa diriirsuuf isaan dandeessisu cimsachuuf deeggar­sa akka argatan dhaabbilee mi­ti-mootummaafi qaamolee gar­gaarsaa biroo waliin qunnamtii ni taasisa; haala ni mijeessa; ni hordofa; magaalonnis magaalota biyya biroo waliin michummaa akka uumataniif qaama dhimmi ilaalu waliin ni hojjata;
	19. Magaalota keessatti haala rakkoon diinagdee, hawaasummaafi siyaas­aa furmaata itti argachuu danda’u ilaalchisee qaama mootummaafi dhaabbilee biroo dhimmi ilaalu waliin ni qorata; tooftaa ni baasa; akka hojiirra oolu ni taasisa;
	20. Dandeettii raawwachiisummaa magaalotaa cimsuuf leenjiiwwaan adda addaa qopheessee ni kenna; akka kennamu haala ni mijeessa;
	21. Magaalotaafi magaalota gidduut­ti walitti hidhamiinsiifi walgar­gaarsi akka jiraatu ni qindeessa; magaalonni waldaan gurmaa’anii akka wal deeggaran qaama dhim­mi ilaalu waliin ni hojjata;
	22. Magaalonni haala hammayyum­maa qabuun pilaanii guddina magaalaa eeganii misoomuu isaanii ni hordofa; ni to’ata;
	23. Hojimaata manneen mootum­maa magaalota keessatti arga­maniifi manneen waliinii ittiin dabarfamanii ittiin bulan ilaalchi­see qajeelfama ni qopheesa; qaa­ma dhimmi ilaaluuf ni dhiyeessa; yammuu hayyamamu hojiirra akka oolu ni taasisa;
	24. Magaalotaafi baadiyyaa gidduutti walitti hidhamiinsi akka jiraatuufi guddinni magaalotaafi baadiyyaa akka waldeeggaraa deemu qaama dhimmi ilaalu waliin ni hojjata;
	25. Hojiiwwan waliigalaa magaalaa keessatti hojjataman irratti haala hirmaannaafi fayyadamummaan hawaasaa itti babal’atuufi cimu ni qorata; akka hojiirra oolu ni taasi­sa; ni hordofa; ni deeggara;
	26. Pirojektoota ijaarsa gamoo moo­tummaa Biirichaan gaggeeffamanii­fi bu’uuraalee misoomaa magaalota keessatti gaggeeffamaniif dizaayinii ni qopheessa; akka qophaa’u ni taa­sisa; yammuu hayyamamu hojiirra ni oolcha;
	27. Jijjiirama yookiin dabalata hojii ijaarsaa, gatii, waldiddaa pirojek­tota ijaarsaa irratti uumamuufi qaama dhimmi ilaltuuf gaaffii ni dhiyeesaa, seera jiru irratti hun­daa’uun yeroo heyyamamuuf hojii irra ni oolchaa,
	28. Ijaarsa pirojektoota gamoo mootum­maa manneen hojii biroo hin ilaal­lanne ilaalchisee sanada caalbaasii mirkanaa’ee dhiyaatuuf caalbaasii ni baasa; qaama birootiif bakka bu’iinsa ni kenna; waliigaltee hojiiwwan ijaar­sa pirojektoota gamoo mootummaa bakka bu’uudhaan ni mallatteessa; akka mallattaa’u ni taasisa; raawwii isaa ni hordofa; ni to’ata;
	29. Ijaarsa pirojektoota gamoowwanii seektara biroo hin ilaallanneefi mootummaan gaggeessu kaffalti­in akka raawwatu qaama dhimmi ilaaluuf gaaffii ni dhiyeessa; yam­muu hayyamamu hojiirra ni ool­cha; raawwii isaa ni hordofa;
	30. Sirna komiifi iyyannoon kenniin­sa tajaajila magaalaatiin walqaba­tu ittiin keessummaa’u ni diriirsa; hojiirra ni oolcha; hojiirra oolmaa isaa ni hordofa; ni to’ata;
	31. Magaalota sadarkaadhaan adda baasuuf ulaagaalee madaalliifi dorgommii ni qopheessa; hojiirra ni oolcha;
	32. Tarsiimoo wabii nyaataa magaalotaa hojiirra ni oolcha; ho­jiirra akka oolu ni taasisa.
	33. Gamoowwaniifi galmoota mootummaa naannichaatiin kaayyoo adda addaatiif ijaaramanii qabeenyummaan isaanii kan mootummaa ta’an ol’aantummaan ni bulcha; ni supha; ni haaromsa; ni kunuunsa; haw­wataa akka ta’an ni taasisa; kanneen akka kireeffaman murtaa’e ni kireessa; kaffaltii ni sassaaba; Haalli ittifayyadama gamoowwanii fi galmootaa qajeelfama bahuun kan murtaa’u ta’a.
	34. Gamoowwaniifi galmoota bul­chuufi to’atu keessatti manneen tiyaatiraa, kuusaalee hambaa, gaalariin aartii ummata Oromoofi manneen kitaabaa akka gurmaa’an qaama dhimmi ilaalu waliin ni hojjata;
	35. Gamoowwaniifi giddugaleesso­ta mootummaa naan­nichaatiin ijaaraman ilaalchisee qaama dhimmi ilaallatu irraa ragaa seenaa isaanii ibsu walitti ni qaba; ni gurmeessa; ni bulcha; qaama dhimmi ilaalu waliin ni hojjata.
1. **Biiroo Maallaqaa**

Biirichi aangoofi hojii armaan ga­dii ni qabaata:

* 1. Sirna qophiifi raawwii baajata naannichaa ni diriirsa; hojiirra oolmaa isaa ni hordofa;
	2. Qoodiinsa baajataa ilaalchisee ulaagaalee barbaachisaa ta’an qora­tee ramaddii baajataa haqa qabees­sa ta’e ni qopheessa; Mana Maree Bulchiinsaa Mootummaa Naan­nichaatiif ni dhiyeessa; yammuu hayyamamu hojiirra ni oolcha;
	3. Karoora tarsiimoo naannichaa ir­ratti hundaa’uudhaan karoora ho­jii waggaafi baajata marmaartuufi kaappitaalaa waggaa qopheessuun Mana Maree Bulchiinsaa Moo­tummaa Naannichaatiif ni dhiy­eessa; baajata Caffeedhaan ragga’e ni bulcha; gaaffii baajata dabalataa ni qopheessa;
	4. Karoora hojii waggaafi baajata marmaartuufi kaappitaalaa wag­gaa qophaa’e irratti hundaa’uud­haan hojiirra oolmaa isaa ni hordofa; ni gamaaggama;
	5. Sagantaaleefi pirojeektota misoomaa mootummaa deeg­garuuf qabeenya bifa liqiifi gar­gaarsaan argaman Mootummaa Naannichaa bakka bu’uun wali­igaltee ni mallatteessa; karoora misoomaa mootummaa waliin walsimuu, bu’a qabeessummaa­fi facaatii isaanii ni mirkaneessa; raawwii isaa ni hordofa; qaama dhimmi ilaaluuf ni gabaasa;
	6. Pirojeektii dhaabbilee miti mootummaan dhiyaatan xiinxaluun waliigaltee ni mallatteessa; hojiirra oolmaa pirojeektii isaanii ni hordofa; ni gamaaggama;
	7. Sochii faayinaansii pirojeektota misoomaa dhaabbilee miti moo­tummaatiin dhiyaatan odiitii ni taa­sisa; akka taasifamu ni taasisa; yeroo hojiin sagantichaa xumuramus wal­harkaa fuudhinsaafi dabarsa hojiifi qabeenyaa ni raawwata;
	8. Sirna hordoffiifi deeggarsi hojii fiisikaalaafi faayinaansii hirmaan­naa ummataatiin itti raawwatamu ni diriirsa; hojiirra ooluu isaa ni hordofa;
	9. Sochii misooma naannoo deeggaruu­fi cimsuuf qaamolee gargaarsaafi dee­ggarsa taasisan waliin qabeenyi adda addaa gara naannichaatti akka dhan­gala’u haala ni mijeessa;
	10. Akkaataa qophiifi dhiyeessa baa­jata bulchiinsa faayinaasii, bulchi­insa qabeenyaafi kan biroo irratti manneen hojii mootummaa naan­nichaatiif deeggarsa teeknikaafi dandeettii raawwachiisummaa isaanii ni cimsa; hojiirra oolmaa isaa ni hordofa;
	11. Qaamoleen mootummaa imaam­mata, tarsiimoo, seerotaafi qajeel­famoota bulchiinsa faayinaansii mootummaa irratti hundaa’uud­haan hojjachuu isaanii ni hordofa; ni to’ata;
	12. Qabeenya bifa maallaqaafi gosaan karaa seektaroota mootummaa­fi dhaabbilee miti mootummaan gara naannichaatti dhufan kamii­yyuu ni hordofa; ni to’ata;
	13. Sirna qabiinsa baajataafi herre­ga mootummaa, kaffaltiifi odiitii keessoo ni diriirsa; hojiirra oolmaa isaa ni hordofa; ni to’ata; sanadoota herregaa ni qorata; ni qorachiisa; bu’aa isaa irratti hundaa’ee tarkaan­fii sirreeffamaa ni fudhata;
	14. Sirna bittaa, bulchiinsaafi itti fayyadama qabeenya mootummaa hammayyaa’aa ni diriirsa; hojiirra ni oolcha; hojiirra akka oolu ni taasisa;
	15. Humna galii mootummaa naan­nichaa irratti qaama dhimmi ilaa­lu waliin qorannoo ni gaggeessa; qaama dhimmi ilaaluuf akka dhi­yaatu ni taasisa; ni hordofa;
	16. Maallaqa, harshammeewwan maallaqaafi qabeenya moo­tummaa naannichaa ni bulcha; manneen hojiitiif kaffalatii ni raawwata; ni to’ata; badii maal­laqaafi qabeenyaa irratti tarkaan­fii sirreeffamaa ni fudhata; akka fudhatamu ni taasisa; deeggarsa baajataafi qooda qabeenya naan­nichaa Mootummaa Federaalaa irraa ergamu ni hordofa;
	17. Herrega waliigalaa naannichaa ni qopheessa; ni cufa; ibsa waliiga­laa maallaqaafi eegumsa qabeenya mootummaa agarsiisu yeroo yer­oon ni qopheessa; Mootummaa Federaalaafi qaamolee dhimmi ilaaluuf ni dhiyeessa;
	18. Sirna qabeenyi mootummaa faay­idaan ala ta’e yookiin tajaajila hin kennine ittiin buluufi maqfamu ni diriirsa; akka maqfamu ni taasisa yookiin ni dabarsa; hojiirra ool­maa isaa ni to’ata;
	19. Raawwii pirojektoota misoomaa mootummaa naannichaatiin gag­geeffaman qaamolee mootummaa naannichaa dhimmi isaan ilaal­latu waliin ta’uun ni hordofa; ni madaala;
	20. Qabeenyi socho’uufi hin sochoone qaama mootummaa yookiin nama kamiyyuu jalatti hin bulleefi qa­beenya abbaa hin qabne Mana Murtiitti dhiyeessuun haalli bulchi­insa isaa akka murtaa’u ni taasisa;
	21. Liqii biyya keessaa mootummaan argatu mootummaa bakka bu’uun ni mallatteessa; ni bulcha; raawwii isaa ni to’ata;
	22. Maallaqaafi qabeenya Mootummaa irratti inispeekshinii ni gaggeessa; tarkaanfii sirreeffamaa ni fudhata; akka fudhatamu ni taasisa;
	23. Nagahee galiin naannichaa ittiin sassaabamu ni maxxansiisa; qaa­ma dhimmi ilaaluuf ni raabsa; kan tajaajilaan ala ta’an ni sassaaba; ni to’ata; fi
	24. Kenna tajaajila lammummaa naannichaa bu’uura seeraatiin ni raawwachiisa; ragaa isaa ni qabata; qaamolee dhimmi ilaalu ni qindeessa.
1. **Biiroo Pabliik Sarviisii fi Misooma Qabeenya Namaa**

Biirichi aangoofi hojii armaan ga­dii ni qabaata:

* 1. Imaammata, tarsiimoofi seero­ta gurmaa’insa, hojimaataafi misooma qabeenya namaa ilaal­chisee bahan hojiirra ni oolcha; hojiirra akka oolan ni taasisa; ho­jiirra oolmaa isaanii ni hordofa, ni gamaaggama; sirreeffama barbaa­chisaa ni taasisa;
	2. Kenna tajaajila manneen hojii mootummaa naannichaa ilaalchisee yaada imaammataa ni burqisiisa; hojmaata ni diriirsa; hojiira ni oolcha;
	3. Imaammata leenjiin biyya keessaa­fi alaa itti raawwatamu qophees­suun qaama dhimmi ilaaluuf ni dhiyeessa; yammuu hayyamamu hojiirra ni oolcha; hojiirra oolmaa isaa ni hordofa;
	4. Karoora tarsiimaa’aa bulchiin­sa qabeenya namaa naannichaa qopheessee mootummaaf ni dhi­yeessa; yammuu hayyamamu ho­jiirra akka oolu ni godha; hojiirra oolmaa isaa ni hordofa; ni to’ata; ni madaala;
	5. Karoora tarsiimaa’aa bulchiinsa qabeenya namaa naannichaa ir­ratti sirreeffamni akka taasiifamu mootummaaf yaada ni dhiyeessa; yeroo hayyamamu sirreeffama ni godha;
	6. Gahumsaafi bu’aa qabeessummaa pabliik sarviisii naannichaa yeroo yeroon ni madaala; tooftaalee ga­humsaafi bu’a qabeessummaan pabliik sarviisii naannichaa itti ijaaramu ni qopheessa; hojiirra oolmaa isaa ni hordofa;
	7. Dhaabbileen ijaarsa dandeetiitiif barbaachisaa ta’an akka hun­deeffamaniif mootummaa naan­nichaaf yaada ni dhiyeessa; yeroo hayyamamu qamoota dhimmi ilaa­lu waliin hojiirra ni oolcha; dhaab­bilee kana ni deeggara; ni cimsa;
	8. Manneen hojii mootummaa kees­satti hojii dandeettii raawwachi­isummaa cimsuuf hojjatamaniif deeggarsa barbaachisaa ni kenna;
	9. Dandeettii raawwachiisummaa dubartootaa guddisuuf xiyyeef­fannaa addaatiin ni hojjata; akka hojjatamu ni taasisa; ni hordofa;
	10. Hojiiwwan riifoormii naannicha keessatti gaggeeffaman irratti qoran­noo ni gaggeessa; akka gaggeeffamu ni taasisa; riifoormichi ho­jiirra akka oolu xiyyeeffannoo add­aatiin ni hojjata; deeggarsa ni kenna;
	11. Waltajjiiwwan ummataa, leenjiiw­waniifi woorkishooppii bulchiinsa gaarii mirkaneessuuf gargaaran ni qopheessa; leenjii ni kenna; akka kennamu ni taasisa; bu’aa isaa ni madaala;
	12. Sagantaalee ijaarsa dandeettii seektara mootummaa ni qindees­sa; kenniinsi tajaajilaa dhaabbilee mootummaa ittifufiinsaan akka fooyya’u tooftaa ni diriirsa; raaw­wii isaa ni hordofa; ni madaala;
	13. Manneen hojii mootummaa sadarkaa hundatti argamu kees­satti sirni bulchiinsa gaarii dhu­goomsuuf dandeessisu diriiruu isaa ni mirkaneessa; akka diriiru ni taasisa; deeggarsa ni kenna;
	14. Muuxannoowwan gaggaarii raaw­wii bulchiinsa gaarii keessatti arga­man qindeessuudhaan bakka hun­datti akka babal’atan ni taasisa;
	15. Manneen hojii mootummaa, dhaabbilee misoomaa mootum­maafi damee dhuunfaa keessatti tooftaa qabeenyi namaa itti fufiin­saan itti misoomuufi faayidaa irra itti oolu ni baasa; hojiirra oolmaa isaa ni hordofa;
	16. Foo’annaafi filannoo hojjattoota mootummaa naannichaa gahum­sa irratti kan hundaa’e akka ta’u qajeelfama dandeessisu ni baasa; hojiirra oolmaa isaa ni to’ata; ni madaala; akka barbaachisummaa isaatti sirreeffama ni godha;
	17. Pablik sarviisiin naannichaa ga­humsaafi raawwii hojiirratti hun­daa’ee kaffaltiifi onnachiiftuu adda addaa akka argatu sirna dandees­sisu ni diriirsa; bu’a qabeessum­maa isaa ni madaala; tarkaanfii fooyya’iinsaa barbaachisaa ta’e hunda ni fudhata;
	18. Sirna hordoffii naamusa hojjattoo­ta mootummaa naannichaa ni di­riirsa; raawwii isaa ni hordofa;
	19. Manneen hojii mootummaa naan­nichaa keessatti istaandaardiin ken­niinsa tajaajilaafi sirni keessumeessa komii diriiruufi hojiirra ooluu isaa ni mirkaneessa; bakka hanqinni ji­rutti sirreeffamni barbaachisaa ta’e akka taasifamu ni godha;
	20. Sirna hooggansa odeeffannoo qabeenya namaa ammayyaa ta’e manneen hojii mootummaa naan­nichaa hunda keessatti ni diriirsa; haala walfakkaatuun akka ijaara­mu ni taasisa; giddugaleessa madda ragaa kanaa ta’uun ni tajaajila;
	21. Dhimma hojjattoota mootummaa umrii sooramaatii ol ta’an hojiirra tursuu irratti akkaataa seeraatiin murtii dhumaa ni kenna;
	22. Sirna ramaddii sadarkaa gita hojii diriiru irratti hundaa’uun ramaddiin hojii pabliik sarvaan­tii akka raawwatamu ni taasisa; raawwii isaa ni hordofa;
	23. Manneen hojii mootummaa naannichaa aangoo fi hojii seeraan kennameef hojiirra oolchuu isaanii ni hordofa; ni deeggara; bakka hanqinni jirutti tarkaanfii sirreeffamaa ni fudhata; akka fudhatamu ni taasisa;
	24. Aangoo fi hojii manneen hojiitiif kenname ilaalchisee waldhabdeen yeroo uumamu bu’uura seeraatiin xiinxaluun furmaata akka argatu yaada murtii Mana Maree Bulchiinsa Mootummaa Naannichaatiif ni dhiyeessa; yemmuu murtaa’u gurmaa’insi caasaa isaanii ni sirreessa; akka sirratu ni taasisa;
	25. Sirrummaa gurmaa’insa manneen hojii mootummaa naannichaa ir­ratti qorannoo gaggeessuun man­neen hojii akka walitti makaman, akka diigaman, haaraan akka hundaa’an, itti waamamni isaanii akka jijjiiramu, aangoofi hojiin isaanii akka jijjiiramu, yaada murtii Mana Maree Bulchiinsaa Mootummaa Naannichaaf ni dhiyeessa; yam­muu hayyamamu qaama dhimmi ilaalu waliin hojiirra ni oolcha;
	26. Ulaagaalee, hojmaataa fi istaandardii Caasaan bulchiinsa mootummaa haaraan sadarkaa gadiitti ittiin hundaa’u ni qorata; Mana Maree Bulchiinsaa Mootummaa Naannichaaf ni dhiyeessa; yemmuu murtaa’u qaama dhimmi ilaalu waliin hojiirra ni oolcha; tarreeffamni isaa Dambii bahuun kan murtaa’u ta’a;
	27. Manneen hojii mootummaa gur­maa’insaafi fedhii humna namaa isaan barbaachisu haala itti mur­teeffachuu danda’an irratti qa­jeelfama ni qopheessa; yammuu hayyamamu hojiirra akka oolu ni taasisa; raawwii isaa ni hordofa;
	28. Foo’annoofi filannoo, ramaddii, guddina sadarkaa, daballii mindaa, jijjiirraa, leenjiifi naamusni pabliik sarvaantii akkaataa seeraafi qa­jeelfama mootummaatiin akka raawwatamu ni taasisa; raawwii isaa ni hordofa;
	29. Manneen hojii mootummaa kees­satti akkaataa carraan hojii dubar­tootaa itti guddatuufi koreewwan dhimma hojjataa ilaallatan kees­sattis haala itti hirmaatan ni mi­jeessa; hojiirra akka oolu ni taas­isa; raawwii isaa ni hordofa;
	30. Manneen hojii mootummaa kees­satti bulchiinsa qabeenya namaa ilaalchisee dhimmoota seeraan ala raawwataman qoratee tarkaanfii sirreeffamaa ni fudhata; akka fud­hatamu ni taasisa;
	31. Madaallii raawwii hojii hojjattoota mootummaa ilaalchisee qajeelfa­ma ni qopheessa; yammuu hayya­mamu hojiirra ni oolcha; hojiirra akka oolu ni taasisa; raawwii isaa ni hordofa;
	32. Komiifi iyyannoo hojjattoota mootummaa irraa dhiyaate ak­kaataa seeraatiin murtii ni kenna; ol’iyyannoo dhiyaate irratti murtii dhumaa ni kenna; murtii ken­name ni raawwachiisa;
	33. Hojjattoota gahumsa dhabuu yookiin hir’ina naamusaatiin ho­jiirraa geggeeffaman irraa iyyata dhiyaatu ilaaluun murtii dhumaa ni kenna;
	34. Gosa kaffaltii durgoo, onna­chiiftuu adda addaafi iskeelii mindaa qorachuun Mana Maree Bulchiinsaa Mootummaa Naan­nichaatiif ni dhiyeessa; yammuu murtaa’u hojiirra ni oolcha; raaw­wii isaa ni hordofa;
	35. Manneen hojii mootummaa ama­la addaa qaban irratti bu’uureffa­chuudhaan iskeeliin mindaa adda ta’e akka qoratamu mootummaan yammuu ajajamu qoratee Mana Maree Bulchiinsaa Mootummaa Naannichaatiif ni dhiyeessa; yam­muu hayyamamu raawwii isaa ni hordofa;
	36. Tooftaalee pabliik sarviisii naan­nichaa jijjiiran yeroo yeroon qora­chuun hojiirra akka oolan ni taasisa.
1. **Biiroo Barnootaa**

Biirichi aangoofi hojii armaan ga­dii ni qabaata:

* 1. Qulqullinni barnootaa naannicha keessatti kennamu gahumsaafi sirrummaa kan qabu ta’uu isaa ni mirkaneessa;
	2. Afaan Oromoo afaan barnootaa, afaan qo’annoofi saayinsiifi tekno­lojii ta’ee akka guddatu qaamota dhimmi ilaalu waliin ni hojjata;
	3. Ijoolleen umriin isaanii barnoota­af gahe haala barumsa itti argatan ni karoorsa; barnootni bu’uuraa nama barachuu danda’u hunda akka walgahu ni taasisa;
	4. Tooftaa hirmaannaan barattoota dubartootaa itti dabaluufi har­ca’ina xiqqeessuu dandeessisu ni baasa; hojiirra ni oolcha;
	5. Tooftaa dubartootni barnoota ir­ratti cimuun dorgomtoota gahaa ta’uu danda’an ni mijeessa; hojiirra ni oolcha;
	6. Qaama miidhamtootni carraa ba­rumsaafi meeshaalee barumsaa haala itti argataniifi naannoon dhaabbilee barnootaa mijaa’aa akka ta’u ni hojjata;
	7. Imaammata barnootaa biyyaa bu’uura godhachuun haala qabat­amaa naannichaatiin sirna bar­noota sadarkaa 1ffaa ni qopheessa; hojiirra ni oolcha; Ministeera Bar­nootaa waliin ta’uun sirna bar­nootaa sadarka 2ffaa ni qopheessa; hojiirra ni oolcha;
	8. Kitaabota barataa, qajeelcha barsi­isaafi silibasii barnootaa sadarkaa 1ffaa ni qopheessa; ni maxxansa; ni raabsa; meeshaalee deeggar­saa barnootaafi kitaabota wabii qopheessuun yookiin bituun man­neen barnootaatiif akka raabsamu ni taasisa;
	9. Dhaabbilee barnootaa naannicha keessa jiran hundi istaandaardii guutamuu qabu akka guutan ni hojjata; ni mirkaneessa; dhaab­bilee barnootaa leenjii kennaniif beekamtii ni kenna; ni hordofa; ni to’ata;ni haqa;
	10. Barsiisotaafi ogeeyyii barnootaa sadarkaa 1ffaa ni leenjisa; ramad­dii isaanii ni gaggeessa; hoog­gantoota, barsiisotaafi ogeeyyii barnootaatiif leenjii hojiirraa ni kenna; deeggarsaafi hordoffii ni taasisa;
	11. Qorumsa kutaa saddeetii sadarkaa naannootti kennamu ni qophees­sa; akka kennamu ni taasisa; qor­maata sadarkaa biyyaalessaat­ti qophaa’ee ergame manneen barnootaa naannichaa keessatti hordofuun ni raawwachiisa;
	12. Gahumsa qormaataafi waraqaa ragaa sadarkaa naannichaatti qophaa’ee kennamu ni mirkaneessa;
	13. Manneen barnootaa, dhaabbileefi kolleejota leenjii barsiisotaa naan­nichatti argaman ni hooggana; ni bulcha; ni deeggara; haaraan akka hundeeffamu qaama dhimmi ilaaluuf yaada ni dhiyeessa; yam­muu hayyamamu hojiirra akka oolu ni taasisa;
	14. Dhaabbileen mootummaa, miti mootummaafi abbootiin qabeen­yaa manneen barnootaa oolmaa daa’immanii irraa eegalee han­ga sadarkaa lammaffaatti akka banan ni jajjabeessa; haarawa banuufis ta’e sadarkaa guddisuuf gaaffiin yam­muu dhiyaatu sadarkaa isaa kan eege ta’uu isaa ni qorata; hayyama ni kenna; ni haqa; raawwii isaa ni hordofa; investimentii barnoota ir­ratti taasifamu hunda ni jajjabeessa;
	15. Manneen barnootaa dhuunfaa naannicha keessatti hojii barnoot­aa irratti bobba’an sirna barnootaa mootummaan bahe bu’uureffa­chuun hojjachuu isaanii ni hordo­fa; ni to’ata; tarkaanfii sirreeffamaa ni fudhata;
	16. Pirojektota sagantaa barnoot­aa raawwachiisuuf gargaaran ni qopheessa; yammuu hayyama­mu hojiirra ni oolcha; manneen barnootaafi kolleejota leenjii bar­siisummaa kennaniif deeggarsa ogummaa ni kenna;
	17. Barnoota ga’eessotaa qindaa’aa go­cha irratti xiyyeeffateefi barnoota bu’uuraa lammiilee sababa adda addaan barnoota idilee hin ar­ganneef sagantaa ni diriirsa; sirna barnootaa ni qopheessa; qaamol­ee mootummaa biroo waliin qin­doominaan hojiirra ni oolcha;
	18. Tajaajiloota barnoota dubartoot­aa, daa’immaniifi ga’eessotaatiif deeggarsa ni kenna;
	19. Sagantaaleen barnootaa mee­shaalee qunnamtii hammayyaati­in akka deeggaraman ni taasisa;
	20. Barnootni teknolojii qunnamtii odeeffannoo, saayinsii uumamaa­fi herregaa dhaabbileefi manneen barnootaa keessatti xiyyeeffan­noon akka kennamu ni taasisa; ni hooggana;
	21. Qo’annoowwan hojii baruufi bar­siisuu gabbisuu dandeessisan ni gaggeessa; giddugalli qo’annoofi qorannoo akka hundeeffamu ni taasisa; ni bulcha; qo’annoowwan sadarkaa biyyaatti gaggeeffamaniif deeggarsa barbaachisaa ni kenna;
	22. Dargaggoonniifi daa’imman naamusaafi haamilee gaarii hora­chuudhaan abdii biyyaa ta’uu haala itti danda’an ilaalchisee bar­noonni lammummaafi naamusaa sagantaa barnootaa keessatti ham­matamuufi ittiin barsiifamuu isaa ni mirkaneessa;
	23. Sirni alaabaafi faaruun naannichaa manneen barnootaa keessatti hoji­irra ooluu isaa ni to’ata;
	24. Ittisni HIV/AIDS, eegumsi naan­noo, barumsi jabeenya qaamaafi barmaatileen boodatti hafoo ta’an haala ittiin maqfamaniifi barum­si kennamu cimsuu dandeessisu ilaalchisee sagantaa barnootaa keessa galchuun hojiirra ni oolcha;
	25. Manneen barnootaa keessatti ta­jaajiloota adda addaa barattootaaf kennaman ni qindeessa;
	26. Dhaabbilee gargaarsaafi abbootii qabeenyaa barnoota naannichaa babal’isuufi fooyyessuuf gargaar­saafi deeggarsa taasisan waliin qunnamtii ni uuma; ni jajjabeessa; ni qindeessa;
	27. Ragaa gahumsa barsiisummaafi hooggansa dhaabbilee barnootaa ni kenna; qorumsa ni qopheessa;
	28. Leenjii yeroo gabaabaa, idileefi al-idilee ta’aniif sirna barnootaa ni qopheessa; hojiirra akka oolu ni taasisa; leenjii dandeettii barsi­isummaafi hooggansa barnootaa cimsu ni qindeessa;
	29. Ragaa barnootaa waliigalaa naan­nichaa walitti ni qaba; ni qindees­sa; ni tamsaasa;
	30. Sirna dhaabbileen barnootaa galii itii maddisiisaniifi itti fayyadaman ilaalchisee qajeelfama ni qophees­sa; yammuu hayyamamu hojiirra akka oolu ni taasisa.
1. **Biiroo Fayyaa**

Biirichi aangoofi hojii armaan ga­dii ni qabaata:

* 1. Barnoota bu’uura fayyaa hawaas­aaf ni kenna; ekisteenshinii fayyaa hojiirra ni oolcha; akka babal’atu ni taasisa;
	2. Hospitaalota, buufataalee eegum­sa fayyaa, keellaawwan fayyaa, dhaabbilee qorannoo fayyaa, Laaboraatooriiwwanii fi wirtuuwwan dandamannaa fayyaa ni gurmeessa; ni babal’isa; ni bulcha; ijaarsa pirojektoota dhaabbilee fayyaa ni hordofa; ni to’ata; bak­ka hanqinni jirutti tarkaanfii sir­reeffamaa ni fudhata;
	3. Dhaabbileen fayyaa Mootum­maa humna namaafi meeshaalee fayyaa barbaachisaa ta’aniin akka guutaman ni taasisa;
	4. Qajeelfama kenniinsaafi bulchi­insa tajaajila fayyaa qoratee ni qopheessa; yammuu hayyamamu hojiirra ni oolcha; akka hojiirra oolu ni taasisa;
	5. Boordiifi koreen hooggansaa hos­pitaalaafi buufataalee fayyaa kees­satti akkaataa seeraatiin akka hun­deeffaman ni taasisa; ni hordofa; ni deeggara; akka hojiirraa gag­geeffaman ni taasisa;
	6. Sagantaalee, pirojektotaafi dhim­moota fayyaa ilaallatan irratti ab­bootii qabeenyaafi dhaabbilee miti mootummaa waliin ni hojjata;
	7. Abbootii qabeenyaa biyya keessaa­fi biyya alaa hoospitaala, buufata eegumsa fayyaa, kilinika fayyaa, laaboraatoriifi faarmaasii hundees­saniif hayyama ni kenna; kanneen qaama biraatiin kennameef dabala­tee sadarkaafi qulqullina bahe eeg­anii hojjachuu isaanii ni to’ata;
	8. Dhaabbileen fayyaa mootummaa fi dhuunfaa taateewwan dhalootaa fi du’aa dhaabbata isaanii keessatti uumaman sirnaan galmeessanii akka qabatanii fi qaama taateewwan galmeessuuf aangoo qabuuf ragaa akka dabarsan ni taasisa; ni hordofa; ni to’ata; bakka hanqinni jirutti tarkaanfii sirreeffamaa ni fudhata; akka fudhatamu ni taasisa;
	9. Leenjii koollejjota fayyaa Moo­tummaa keessatti kennamu ulaagaalee Biiroo Carraa Hojii Uumuu fi Ogummaatiin qophaa’e irratti hun­daa’uun akka kennamu ni taasisa; ni hordofa; ni to’ata; deeggarsa barbaachisaa ta’e ni kenna;
	10. Ogeessonni hojii tajaajila fayyaa ummataa irratti bobba’an sadarkaa murteeffame guutuu isaanii ni mir­kaneessa; qulqullinniifi naamusni hojii eegamuu isaa ni to’ata;
	11. Ogeessota fayyaa koolleejjii saayin­sii fayyaa mootummaa, dhuunfaa­fi dhaabbilee miti-mootummaa irraa eebbifamaniif hayyama hojii ogummaa ni kenna; leenjii hojiir­raa ni qopheessa; ni kenna;
	12. Qorichi aadaafi tooftaaleen yaalaa aadaa fayyisuun isaanii mirkanaa’e yaala hammayyaa waliin wal si­manii hojiirra akka oolan ni taasisa;
	13. Qoricha bu’uuraa qulqullinniifi sadarkaan isaa eegame raabsiin isaa hordofamee ummata akka dhaqqabu ni taasisa;
	14. Hojii haayijiniifi saaniteeshinii ummata keessatti ni gaggeessa;
	15. Tajaajilootni dhukkuba daddarbaa ittisuufi dhabamsiisuuf gargaaran akka kennamaniifi tarkaanfiiw­wan biroo barbaachisaa ta’an akka fudhataman ni taasisa;
	16. To’annoo kuwaaraantiinii fayyaa ummataa eeguuf taasifamu irratti ni hirmaata;
	17. Dhibeewwan hanqina qulqulli­na bishaanii irraa maddan fayyaa hawaasaa irratti miidhaa akka hin dhaqqabsiisne haala itti fayyad­ama bishaanii irratti barnoota ni kenna; qulqullina isaa ni to’ata; akka to’atamu ni taasisa;
	18. Iddoo nyaataa, dhugaatiifi kan­neen biroo itti oomishamuufi qophaa’u, akkasumas kuufamu fayyaa namaafi Naannoo irratti mi­idhaa kan hin dhaqqabsiisne ta’uu isaa ni mirkaneessa; ni to’ata; qaa­ma dhimmi ilaalu waliin tarkaanfii barbaachisaa ni fudhata;
	19. Balfa dhangala’oofi gogaa, haftee­wwan oomisha warshaaleefi magaalaa keessaa bahan fayyaa hawaasa naannoo irratti rakkoo akka hin uumne too’annoo ni raawwata; tarkaanfii sirreeffamaa ni fudhata;
	20. Laaboraatorii maddi dhukkubaa itti qoratamu, to’annoo qulqul­lina nyaataafi dhugaatii qorichaa keessatti gaggeeffamu ni hundees­sa; ni bulcha;
	21. Baankii dhiigaa ni hundeessa; ni bulcha;
	22. Dhaabbilee tajaajila fayyaan walqabatan ilaalchisee waraqaa gahumsaa ni kenna; ni to’ata;
	23. Akkaataa imaammataafi tarsii­moo barnoota leenjii teeknikaafi ogummaatiin kollejjoota saayinsii fayyaa mootummaa ni hundeessa; ni bulcha;
	24. Qoricha sammuu adoochaniifi araada adda addaa fayyaa hawaas­aa miidhan ni to’ata; hawaasni akka itti hin fayyadamne huban­noo ni uuma;
	25. Sagantaan karoora maatii akka ho­jiirra ooluufi babal’atu ni hojjata;
	26. Tajaajilli talaallii haadholee yeroo ulfaafi umrii dahumsaa keessa ji­raniifi dhukkuba daa’immanii it­tisuuf kennamu akka babal’atu ni taasisa;
	27. Sababa ka’umsa dhukkubaafi tooftaa ittisaa ni qorata; ni baasa; ni barsiisa; dhukkuba weeraraan ka’e hordofuun too’annaa jala akka oolu ni taasisa;
	28. Hospitaaloonniifi buufataaleen eegumsa fayyaa galii argatan boor­diifi koree hooggansaatiin mur­teessisuun akka itti fayyadaman deeggarsa barbaachisaa ni kenna; ni hordofa; ni to’ata;
	29. Dubartootni fayyaa isaaniifi ha­waasaa eeguun misooma diinag­dee keessatti gahee isaanii akka bahan haala ni mijeessa;
	30. HIV/AIDS'n akka hin babal’anne tooftaan ittisaafi too’annoo cimee hojiirra akka oolu ni taasisa;
	31. Namootni vaayirasii HIV/AIDS waliin jiraatan, dhukkubsattoot­ni HIV/AIDS, daa’imman sababa dhukkuba kanaan maatii isaanii dhabaniifi miseensonni maatii kanneen miidhaan irra gahe haala kunuunsa itti argachuu danda’an ni mijeessa;
	32. Sadarkaa naannoofi biyyaalessaat­ti walitti dhufeenya hojiifi tatta­affiiwwan dhukkuba HIV/AIDS ittisuu fi too’achuuf taasifaman ni deeggara; ni cimsa;
	33. HIV/AIDS'n qorannoo laboraato­riitiin haala beekuun nama dan­deessisuufi hojimaatni sarviilaan­sii cimaan hawaasa keessatti tamsa’ina vaayirasichaa hordofuu dandeessisu akka jiraatu haala ni mijeessa; ni qindeessa; ni to’ata;
	34. Dhaabbilee mootummaa, mi­ti-mootummaa, waldaaleefi na­moota dhuunfaa sochii HIV/AIDS ittisuufi too’achuuf taas­ifamu keessatti hirmaatan waliin qindoominaan ni hojjata; deeg­garsa ni taasisa; ni to’ata;
	35. Deeggarsi maallaqaafi kan biroo akka argamu ni taasisa; dhaabbilee mootummaa, miti- mootummaa, waldaalee, naamota dhuunfaafi koreen HIV/AIDS gandaa ak­kaataa karoora yookiin pirojektii baafataniin seeraan akka argatan ni taasisa; ni hordofa; ni to’ata.
1. **Biiroo Bulchiinsaafi Nageenyaa**

Biirichi aangoofi hojii armaan ga­dii ni qabaata:

* 1. Nagaafi tasgabbiin naannichaa akka kabajamu humnoota na­geenyaa ni gurmeessa; ni qindees­sa; olaantummaan ni hooggana;
	2. Ka’umsa rakkoolee nageenyaa ni qorata; yaada furmaataa ni dhiy­eessa; yammuu hayyamamu hoji­irra ni oolcha; hojiirra akka oolu ni taasisa;
	3. Tarsiimoo ittisa yakkaa naan­nichaa qaama dhimmi ilaalu wali­in hojiirra ni oolcha; hojiirra akka oolu ni taasisa;
	4. Sochii farreen nageenyaa dha­bamsiisuudhaaf taasifamanii fi bu’aawwan argaman qaama dhimmi ilaalu waliin ni qorata;
	5. Tamsa’inaafi sochii meeshaalee waraanaa seeraan alaa ilaalchisee odeeffannoo walitti ni qaba; qaamni dhimmi ilaalu akka to’atu ni taasisa;
	6. Hordoftoota amantiiwwan adda addaa gidduutti nageenyiifi walk­abajuun akka jiraatuufi walitti bu’iinsa ittisuun akka danda’amu qaamolee mootummaa dhimmi ilaallatu, dhaabbilee amantaafi qaamolee biroo dhimmi ilaallatu waliin walta’iinsaan ni hojjata; dhaabbileefi waldaalee amantaa naannicha keessatti socho’an ni galmeessa;
	7. Mana Maree nageenyaa naan­nichaa ni qindeessa; qaamoleen dhimmi ilaalu akka keessatti hirmaatan ni taasisa; ni deeggara;
	8. Sirni odeeffannoo hammayyaa’aa caasaa qaamolee nageenyaa gid­duutti akka diriiru ni taasisa;
	9. Qubannaan seeraan alaa naannicha keessatti akka hin gaggeeffamne ni hordofa; ni to’ata; iddoo qubannaan seeraan alaa gaggeeffametti qaama dhimmi ilaalu waliin tarkaanfii sir­reeffamaa ni fudhata;
	10. Walitti dhufeenyi naannolee ollaa waliin jiru akka cimu ni karoor­sa; hojiiwwan walitti dhufeenya naannolee ollaa cimsaniifi dhim­ma nageenyaa irratti waliin ni hojjata;
	11. Ka’umsa walitti bu’iinsa naannolee ollaa gidduutti uumaman ni qora­ta; tooftaa rakkinichi itti hiikkatu ni karoorsa; hojiirra ni oolcha;
	12. Naannicha keessatti walitti bu’iin­si hawaasa gidduutti akka hin uu­mamne ni hordofa; ni to’ata; yoo uu­mames qaama dhimmi ilaalu waliin furmaata akka argatu ni taasisa;
	13. Sababa walitti bu’iinsa uuma­meen ji­raattota naannichaa qe’ee isaanii irraa buqqa’an yookiin sababuma kanaan kanneen biyyaa ba­huuf osoo yaalanii qabaman gara qe’ee isaaniitti akka deebi’an deeggar­sa barbaachisaa ni kenna; qaama dhimmi ilaalu waliin ni hojjata;
	14. Daangaa naannichi naannolee ol­laa waliin qabu daangessuun bar­baachisaa ta’ee yammuu argamu qaamolee dhimmi ilaalu waliin qorannoo ni gaggeessa; bu’aan qorannichaa qaama dhimmi ilaalutti dhiyaatee akka murtaa’u ni taasisa;
	15. Ummattootni naannoo daangaa qabeenya uumamaa walii wajji­in akka misoomsaniifi akka itti fayyadaman haala ni mijeessa;
	16. Walitti dhufeenya naannolee ollaa waliin jiru ilaalchisee odeeffan­noofi ragaalee barbaachisan walit­ti ni qaba; ni qindeessa; qaama dhimmi ilaalutti ni dabarsa;
	17. Biyyoota ollaa naannichaan wal­daangessan ilaalchisee odeef­fannoo haala nageenya walitti ni qaba; walitti bu’iinsi akka hin uu­mamneefi uumame yoo argame qaama dhimmi ilaalu waliin fur­maata akka argatu ni hojjata;
	18. Gurmaa’insaa fi hojmaata akeekkachiisa dursaa nageenyaa ni diriirsa; odeeffannoo wayitaawaa, qulqullina qabu fi baasii qusatu ni sassaaba; ni xiinxala; rakkoon nageenyaa akka hin uumamne dursanii ittisuuf haala dandeessisuun hojiirra ni oolcha; akka hojiirra oolu ni taasisa;
	19. Ogeessota akeekkachiisa dursaa nageenyaa ni filata, ni qacara, ni leenjisa, ni bobbaasa; ni bucha; Haalli raawwii isaa Dambii bahuun kan murtaa’u ta’a.
	20. Ol’aantummaa seeraa mirkanees­suudhaaf qaamolee haqaa biroo waliin qindoominaan ni hojjata.
1. **Biiroo Bishaaniifi Inarjii**

Biirichi aangoofi hojii armaan ga­dii ni qabaata:

* 1. Qo’annoo misooma sululaa gag­geessuudhaan qabeenya bishaanii lafa irraafi lafa keessaa argamu hangaafi qulqullina isaatiin add­aan baasee naannicha keessatti faayidaa adda addaatiif akka oolu ni taasisa;
	2. Qabeenya bishaanii naannichaa kanneen akka burqaa, yaatuu-lagaa, laga fi haroo uumamaa fi haroo nam-tolchee ni kunuunsa; ni eega; haala itti fayyadama isaa ni murteessa;
	3. Tamsa’inaafi baay’ina qabeenya bishaanii ni qorata; ni qorachiisa; ragaalee walitti ni qaba; ni qindeessa;
	4. Sadarkaa bishaan tajaajila adda addaatiif oolu qaama dhimmi ilaalu waliin ni baasa; teknolojiifi meeshaalee misooma bishaaniifi inarjii waliin walqabatu ilaalchi­see sadarkaafi qulqullina bahee gadi akka hin taane ni hordofa; ni to’ata; kanneen sadarkaa gadi ta’an qaama dhimmi ilaallatu waliin ni dhabamsiisa;
	5. Itti fayyadamtootni bishaanii golba dhangala’ootaa keessatti argaman hirmaannaan bishaanii isaanii haa­la haqa qabeessaafi madaalawaa ta’een raawwatamuu isaa ni mirkaneessa; raawwi isaa ni to’ata;
	6. Hojii misooma bishaanii ni gag­geessa; qulqullina isaa ni to’ata; hojii saaniteeshinii bishaanii wali­in walqabatan ni hojjata; qabeenyi bishaanii hazbaa irraa akka ee­gamu ni taasisa; ni to’ata;
	7. Istaandardii balfa dhangala’aa gara lagaa, haroo fi naannootti dhangala’u ni qopheessa; hojiirra akka oolu ni taasisa;
	8. Seera irratti hundaa’uun qabeenya bishaaniifi inarjii naannichaa ni bul­cha; misoomni qabeenya bishaaniifi inarjii akka babal’atu ni taasisa;
	9. Dizaayinii pirojektoota bishaan dhugaatii ni qopheessa; akka qophaa’u ni taasisa; qaama dhimmi ilaaluun yammuu mirkanaa’u hoji­irra ni oolcha;
	10. Qabeenya bishaanii naannichaa hojiirra oolchuuf qaamota bar­baadaniif hayyama ni kenna; ni haroomsa; ni haqa; ni to’ata; taarifa bishaanii ni qorata; ni qopheessa; gatii dimshaashaa ni kaffalchiisa;
	11. Ragaa hayidirolojiifi meetirolojii ni qindeessa; odeeffannoo isaa qaama dhimmi ilaaluuf ni dabarsa;
	12. Uwwisni tajaajila bishaan dhugaatii qulqullina qabu akka babal’atu ni hojjata; raawwii pirojektoota bishaanii ni hordofa;
	13. Dhiyeessii bishaan dhugaatii aman­siisaafi itti fufiinsa akka qabaatu ni taasisa; hawaasni abbummaadhaan dhaabbilee bishaanii akka bulchuu danda’u tooftaa ni baasa; dhaabbi­leen tajaajila bishaanii yeroo yeroon akka suphaman haala ni mijeessa;
	14. Iddoowwan gammoojjummaa qa­baniifi gogiinsi ittideddeebi’utti sa­gantaa dhiyeessa bishaanii yeroo ariifachiisaa ni qindeessa;
	15. Tajaajilootni bishaan magaalaafi baadiyyaa of danda’anii akka bu­lan haala ni mijeessa; ni hordofa; tarkaanfii sirreeffamaa ni fudhata; akka fudhatamu ni taasisa;
	16. Dhaabbilee miti mootummaa hojii bishaaniifi inarjii irratti bobba’an waliin waliigaltee hojii ni mallat­teessa; ni qindeessa; deeggarsa bar­baachisaa ta’e ni kenna; ni to’ata;
	17. Namni yookiin qaamni kami­yyuu hayyama osoo hin qabaatiin misooma bishaaniifi inarjii irratti akka hin bobbaane, daldala akka hin gaggeessine, bishaan akka hin gur­gurreefi lakkooftuu bishaanii akka hin galchine ni to’ata; qaama kana darbee argamerratti sarara kutuu da­balatee tarkaanfii barbaachisaa ta’e ni fudhata; akka fudhatamu ni taasisa;
	18. Yeroo barbaachisaa ta’etti fayyadamtootaaf bishaan geessi­suuf qabeenya nama kamiiyyuu irratti sarara bishaanii diriirsuu yookiin boolla bishaanii qotuu yookiin ijaarsa bishaanii gaggees­suu ni danda’a; kanneen sababa kanaan miidhaan qabeenya isaanii irra gaheef beenyaan akka kafala­mu qaama dhimmi ilaalu waliin ni hojjata;
	19. Pirojektoota bishaaniifi inarjii ir­ratti ummanni qo’annoorraa ee­galee hanga dhumaatti akka hir­maatu ni taasisa; bu’uura misooma bishaanii ittifayyadamtootaaf da­barsee ni kenna; qaamota moo­tummaa waliin nageenya isaanii ni eega; humna itti fayyadamtoot­aa ol yoo ta’e hojii haaromsuufi su­phuu ni gaggeessa; itti fayyadam­tootni abbummaan akka bulchan ni taasisa;
	20. Pirojektotni misooma qabeen­ya bishaanii hojiin ijaarsa isaanii xumurame tajaajila irraa eegamu akka kennan ni taasisa; hojii suphaa, fooyyessuufi babal’isuu iskiimota bishaanii ni gaggeessa; ni to’ata; akkaatuma barbaachi­summaa isaatiin qaama iskiimoo­ta bishaanii bulchuu danda’an ni hundeessa; raawwii isaanii ni to’ata;
	21. Dizaayiniifi hojii elektiromekaan­ikaalii misooma bishaanii ni hojja­ta; ni hojjachiisa;
	22. Qo’annoofi dizaayinii eegumsa bi­yyoofi bishaanii bu’uura misooma bishaanii waliin walqabatu ni gaggeessa; raawwannaa isaatiif dhaabbilee mootummaa, miti mootummaafi dhuunfaa waliin ni hojjata;
	23. Ragaaleen inarjii naannichaa akka sassaabaman, eegamaniifi hojiirra oolan ni taasisa;
	24. Misoomaafi barbaacha inarjii ni jajjabeessa; investimentiin inarjii naannicha keessatti akka babal’atu ni taasisa;
	25. Qabeenya inarjii naannichaa ir­ratti qaama dhimmi ilaalu waliin hojii piromooshinii ni gaggeessa; ragaalee barbaachisaa ta’an ni qin­deessa; qaama dhimmi ilaaluuf ni beeksisa;
	26. Burqaaleen humna elektiriikaa xixiqqaafi giddugaleessaa maddi­siisan haala ittiin hundeeffaman ni qorata; yammuu hayyamamu hojiirra akka oolu ni taasisa; seer­arratti hundaa’uun namoota hum­na elektiriikaa xixiqqaafi giddu­galeessaa maddisiisanii raabsaniif hayyama ni kenna; ni haaromsa; ni haqa; akkaataa tajaajilli itti ken­namu ilaalchisee taarifa ni baasa; ni to’ata;
	27. Misoomaafi dhiyeessa inarjii naannichaa irratti qo’annoo ni gaggeessa; akka gaggeeffamu ni taasisa; sagantaa babal’ina humna elektiriikaa naannichaa ni baasa; dizaayinii ni qopheessa; tooftaa hojiirra ittiin oolu ni baasa;
	28. Baayoo inarjii dabalatee itti fayyad­ama teknolojii inarjii mana keessaa adda addaa ni baasa; ni oomisha; ummanni akka ittifayyadamu ni taasisa; xiyyeeffannaa argatee akka hojiirra oolu ni hojjata;
	29. Bakka qabeenya bishaaniifi inarjii jiraachuun isaa beekkamuufi qo­rannoon adda bahe akka daangef­famee turu ni taasisa; qaama dhim­mi ilaalu wajjiin ni daangessa;
	30. Teknolojii ammayyaatti fayyada­muun ragaalee dachee bishaanii­fi inarjiin walqabatan walitti ni qaba; ni xiinxala; ni maxxansa; ni raabsa.
1. **Biiroo Lafaa**

Biirichi aangoofi hojii armaan ga­dii ni qabaata:

* 1. Lafa naannichaa ni bulcha; qabi­insa ragaa lafaa hammayyaawaa ta’e akka jiraatu ni hojjata; hojii kaadaastaraa ni raawwata; qabiyy­ee lafaa ni galmeessa; kaartaa abbaa qabiyyee lafaa ni kenna; bulchiinsa lafaatiin walqabatee hojii qaawwi­saa, ji’o-ispaashaalii fi maappiingii ni hojjata; ragaa isaa qaama dhimmi ilaaluuf ni kenna;
	2. Sirna kenninsa tajaajilaa, dhiyees­saafi bulchiinsa lafaa ni qophees­sa; hojiirra oolmaa isaa irratti sirna iftoomina, qulqullinaafi itti gaafatamummaa ni mirkaneessa; hojiirra akka oolu ni taasisa;
	3. Qorannoo itti fayyadama lafaa ni gaggeessa; akka gaggeeffamu ni taasisa; karoora itti fayyadama la­faa ni qopheessa; yammuu mirka­naa’u qaama itti fayyadamuuf da­barsee ni kenna; hojiirra oolmaa isaa qaama dhimmi ilaallatu wali­in ni to’ata; deeggarsa ni kenna;
	4. Lafa hojii misoomaafi tajaaji­la adda addaatiif oolu qoratee ni qopheessa; Baankii Lafaa hundeessuun ni kuusa; ragaa barbaachisu qaama ilaallatuuf ni kenna; raawwii isaa ni hordofa; yammuu misoomni xumuramu walharkaa fudhiinsa ni taasisa;
	5. Lafa hojii misooma albuudaaf oolu qaama biraatiin kan hin qabamne yookiin tajaajila biraatiif oolaa kan hin jirre ta’uu isaa qulqulleessuufi daangessuun qaama dhimmi ilaallatuuf ragaa ni dabarsa; qaama hayyama hojii misooma albuudaa qabuuf waraqaa ragaa mirga itti fayyadamaa ni kenna; kunuun­famuu isaa ni hordofa; yammuu misoomni albuudaa xumuramu hojii misooma biraaf karaa ooluu danda’uun sirreefamuu isaa mir­kaneessuun baankii lafaatti ni deebisa;
	6. Lafa pirojektii investimentiif oolu bu’uurri misoomaa guutameef, falmiifi mormii adda addaa irraa bilisa ta’e qoratee ni qopheessa; baankii lafaatti ni kuusa; ragaa isaa Biiroo Investimantii fi Industriif ni kenna; akkaataa seeraatiin qaama hayyamameef ni dabarsa; lafichi kaayyoo barbaadameef ooluu isaa ni hordofa; tarkaanfii sirreeffamaa qaama dhimmi ilaalu wajjiin ni fudhata; akka fudhatamu ni taasisa;
	7. Namoota dhuunfaa yookiin dhaabbileen mirgi abbaa qabiyyee lafaa kennameef mirga qabiyyee isaanii dhaalaan, kennaadhaan, kiraadhaan, waliin misoomsuu yookiin jijjiirraadhaan itti dabar­san ni mirkaneessa; jijjiirraa ab­baa qabiyyee lafaa ni galmeessa; waraqaa ragaa seeraan ala ken­name ni haqa;
	8. Gaaffii abbaa qabiyyee lafaa irratti hundaa’uudhaan iddoo adda bahee daangeffame tokko keessatti mirga abbaa qabiyyee ni mirkaneessa;
	9. Itti fayyadama, dhorkaafi ittigaafa­tamummaa qabiyyee lafaa ni gal­meessa; akka galmaa’u ni taasisa; ni haaromsa; ni sirreessa; ni haqa;
	10. Qabannaa lafaa seeraan alaa yooki­in ijaarsa seeraan alaa ni to’ata; ni hordofa; tarkaanfii ni fudhata; akka fudhatamu ni taasisa; qaama dhimmi ilaalu waliin qindoominaan ni hojjata;
	11. Qajeelfama raawwii kaffaltii beenyaa kaafamtoota misoomaa qopheessuun Mana Maree Bulchiinsa Mootummaa Naannichaatiif ni dhiyeessa; yemmuu mirkanaa’u hojiirra ni oolcha; hojiirra akka oolu ni taasisa;
	12. Kaffaltiin beenyaa haala gabaa yeroo irratti kan hundaa’e akka ta’u qorannoo gaggeessuun qaama dhimmi ilaaluuf ni dhiyeessa; yam­muu mirkanaa’u hojiirra ni oolcha;
	13. Shallaggii beenyaa lafa magaalaafi baadiyyaa hojii misoomaafi tajaa­jila adda addaatiif barbaadamu ak­kaataa seeraatiin qaama dhimmi ilaalu waliin ni raawwata; kaffaltiin beenyaa osoo lafa isaanii irraa hin ka’in dursee akka kaffalamuuf ni taasisa; namoota qabiyyee isaanii gadi lakkisan deebi’anii akka ofdan­da’an qaama dhimmi ilaalu waliin ni hojjata; ni hordofa; ni to’ata;
	14. Hojmaata walharkaa fuudhiinsa lafa daangaa magaalaa fi gandoota Baadiyyaa ni diriirsa; hojiirra ni oolcha; akka hojiirra oolu ni taasisa; ni hordofa; bakka hanqinni jirutti tarkaanfii sirreeffamaa ni fudhata;
	15. Lafa baadiyyaa maastar pilaani­idhaan gara magaalaatti daangef­fame ragaa barbaachisaa ta’e qopheessuun qaama dhimmi ilaallatu waliin walharkaa fuud­hinsa ni raawwata;
	16. Magaalota keessattii fi daangaa magaalotaa irratti ijaarsi seeraan alaa akka hin gaggeeffamne qaama dhimmi ilaallatu waliin ni hojjata; ni hordofa; ni to’ata;
	17. Hulaa misoomaafi giddugala gud­dinaa ilaalchisee qorannoo ni gaggeessa; akka gaggeeffamu ni taasisa; bu’aa isaa hojiirra ni ool­cha; karoora qubannaa baadiyyaa qaama dhimmi ilaalu waliin ni qopheessa; yammuu hayyamamu hojiirra ni oolcha;
	18. Lafa jallisiin misoomu akka qooda­mu yoo murtaa’e itti fayyadam­tootaaf ni qooda; waraqaa ragaa ni kenna;
	19. Istaandardii bal’ina lafa magaalaa­fi baadiyyaa misoomaafi tajaajila adda addaatiif oolu ni qorata; moo­tummaaf ni dhiyeesa; yammuu mirkanaa’u hojiirraa ni oolcha;
	20. Ragaaleefi odeeffannoo lafaa ni gurmeessa; ni kuusa; ni bulcha; sirna odeeffannoo hammayyaa ta’e ni diriirsa; akkaataa barbaachi­summaa isaatti qaamni barbaadu akka argatu ni taasisa;
	21. Gaaffii jijjiirraa gosa pirojektii in­vestimentiin ala jiran pilaaniifi seera jiru irratti hundaa’uun qaa­ma dhimmi ilaalu waliin ni raaw­wata; qaama dhimmi ilaalu kan biroo ni beeksisa; raawwii isaa ni hordofa; ni to’ata;
	22. Lafa dhaabbilee misoomaa moo­tummaa harka ture gara abbaa qabeenyaa dhuunfaatti yammuu darbu bal’inni lafaa akkaataa wali­igaltee keessatti ibsameen ta’uu isaa ni mirkaneessa; lafti walii­galteen ala qabame baankii lafaa mootummaatti ni deebisa;
	23. Gaaffii lafaa dhiyaatuuf sima­chuun qaama dhimmi ilaaluuf ni dhiyeessa; yammuu murtaa’u ni raawwata; ni raawwachiisa; raawwii isaa ni hordofa; ni to’ata; bakka hanqinni jirutti tarkaanfii sirreeffamaa ni fudhata; akka fud­hatamu ni taasisa;
	24. Iddoowwan magaalaa dullooman qoratee adda ni baasa; deebi’ee akka misoomu qaama dhimmi ilaalu waliin haala ni mijeessa; raawwii isaa ni hordofa;
	25. Seera liizii lafa magaalaafi seerota biroo hojii bulchiinsaafi ittifayyad­ama lafaa hojiirra ni oolcha; hojiir­ra oolmaa isaa ni hordofa; ni to’ata;
	26. Ragaa lafaafi qabeenya qabiyyee lafaa walitti ni qaba; dijitaalaafi waraqaadhaan ni galmeessa; sirna kaadastaraatiin akka qabamu ni taasisa; ni bulcha; ni misoomsa; wiirtuu odeeffannoo ragaa qabi­yyee lafaa ta’ee ni tajaajila; ni qa­accessa; qaama dhimmi ilaallatuuf ni kenna;
	27. Ragaa sirna odeeffannoo kaadaas­tara magaalotaafi baadiyyaa ni qindeessa; nageenyummaa isaa ni to’ata; tarkaanfii sirreeffamaa ni fudhata; kaartaa bu’uuraafi kaar­taa kaadaastaraa ni qopheessa; akka qophaa’u ni taasisa; ni bul­cha; ni haaromsa;
	28. Gaaffii jijjiirraa abbaa qabi­yyummaafi tajaajila qabiyyee lafa magaalaafi baadiyyaa akkaataa seeraatiin ni raawwata; qaama dhimmi ilaaluuf ni beeksisa; hoji­irra oolmaa isaa ni hordofa;
	29. Sirna lafti adda bahee itti gal­maa’uuf qophaa’e hojiirra ni ool­cha; hojiirra akka oolu ni taasisa;
	30. Istaandardii irratti hundaa’uud­haan koodii yookiin lakkoofsa addaa qabiyyee iddoo kaadaastara seeraatiin galmaa’eefi daangaan isaa ifatti beekame ilaalchisee ragaa abbaa qabiyyee ni kenna;
	31. Seerotaafi istaandardiiwwan gal­meessa qabiyyee lafaafi ragaa la­faa ilaalchisee bahan naannichaa keessatti bifa walfakkaatuun ho­jiirra ni oolcha; hojirra ooluu isaanii ni mirkaneessa;
	32. Sirna teknolojii kaadaastara seer­aafi bu’uura misooma neetworkii ni misoomsa; akka misoomu ni taasisa; wayitaawaa ni taasisaa; ni bulcha; ragaalee kaadaastara seeraa akkaataa seerri hayyamuun um­mataaf banaa akka ta’u ni taasisa;
	33. Sarveeyingii qabiyyee lafaa ista­andaardii irratti hundaa’uudhaan daangaa lafaa fudhatamummaa qabu irratti ni murteessa; qophii kaartaa iskeeliifi tajaajila adda addaatiif oolu ni raawwata; hojiirra ni oolcha; hojiirra akka oolu ni taasisa;
	34. Tuqaalee too’annoo lafaa (Ground control point) sadarkaa lammaf­faafi sadaffaa qiyyaasa kaadaas­taraatiif gargaaruuf dhaabaman akkaataa barbaachisummaa isaatti ni baay’isa; sadarkaafi qulqullina isaa eeggate daangaa magaalaa keessatti ni dhaaba; akka dhaab­batu ni taasisa; ni bulcha;
	35. Sirni waljijjiirraa ragaa yookiin odeeffannoo itti fayyadamaafi gal­meessa qabiyyee lafaa magaalota naannichaa jidduutti akka diriiru ni taasisa; akkaataa seeraatiin qaa­ma birootiif ni kenna;
	36. Gatii kaffaltii tajaajilaa galmees­sa mirga abbaa qabiyyummaatiif raawwatamu qoratee ni dhiyees­sa; yammuu murtaa’u hojiirra ni oolcha; hojiirra akka oolu ni taa­sisa; akkaataa barbaachisummaa isaatiin fandii wabii hojii isaatiif barbaachisu ni mijeessa;
	37. Gatii ka’umsa liiziifi kiraa lafaa qa­ama dhimmi ilaalu waliin qoratee Mana Maree Bulchiinsaa Moo­tummaa Naannichaatiif ni dhiy­eessa; yammuu murtaa’u hojiirra akka oolu ni taasisa;
	38. Qorannoo itti fayyadama lafa baadi­yyaa irratti hundaa’uudhaan giddu­gala baadiyyaa qaama dhimmi ilaa­lu waliin ni daangessa; karaa Inistitiyuutii Pilaaniitiin pilaaniin akka qophaa’uuf ni taasisa; ni hordofa; ni to’ata, pilaanicha ilaalchisee gochi seeraan ala raawwatame irratti tarkaanfii sir­reeffamaa ni fudhata;
1. **Biiroo Daandiiwwanii fi Loojistiksii**

Biirichi aangoofi hojii armaan gadii ni qabaata:

* 1. Daandiiwwan naanniichaa ab­bummaan ni bulcha; ni to’ata; ni kunuunsa; ni supha; ni suphisiisa; sadarkaa isaanii ni fooyyessa;
	2. Karooraafi sagantaa daandiiwwan babal’isuu, suphuufi sadarkaa ol guddisuuf gargaaran ni qopheessa;
	3. Sadarkaa tajaajila daandiifi sadarkaa dizaayinii daandii fedhii­fi guddina diinagdee irratti hun­daa’e ni qopheessa; qaama dhimmi ilaaluun yammuu mirkanaa’u ho­jiirra ni oolcha; hojiirra akka oolu ni taasisa;
	4. Daandiifi riqichi akkaataa sadark­aafi barbaachisummaa isaatti kon­tiraaktaraan yookiin ummataan akka ijaaramu, suphamu, sadark­aan isaa akka fooyya’u, akkasumas akka kunuunfamu ni taasisa;
	5. Qorannoofi qo’annoo daandiifi daandiin walqabate ni gaggees­sa; akka gaggeeffamu ni taasisa; ragaaleefi istaastistiksii adda add­aa walitti ni qaba; ni qindeessa; ni tamsaasa; ni gabaasa;
	6. Tooftaa daandiifi riqichi ittiin qo­ratamu, dizaayiniin ittiin qophaa’u akkasumas ijaarsiifi suphaan ittiin raawwatamu ni diriirsa; hojiirra ni oolcha; hojiirra oolmaa isaas ni hordofa;
	7. Teknolojiiwwan gatii xiqqa­an daandii babal’isuu, suphuufi sadarkaa ol guddisuuf gargaaru yeroo yeroon qoratee hojiirra ni oolcha;
	8. Hawaasni sadarkaa adda addaatti gurmaa’ee humnaafi qabeenya isaa qindeessuudhaan daandii hawaas­aafi daandiiwwan kan biroo akka ijaaru, suphuufi kunuunsu ni taa­sisa; deeggarsa ogummaafi mee­shaalee ijaarsaa ni kenna;
	9. Qulqullina raawwii ijaarsaafi suphaa daandii ni to’ata; qaama bi­rotiinis akka to’atamu ni taasisa;
	10. Daandiin akka hin mancaaneefi tajaajilaan ala akka hin taane see­rootni bahan hojiirra ooluu isaanii ni hordofa;
	11. Waldaalee Interpiraayizii maa­yikiroofi xixiqqaafi kontiraak­taroonni xixiqqaan ijaarsaafi suphaa daandii irratti bobba’an hojii isaaniif kenname gahum­saan raawwachuu akka danda’an dandeettii isaanii cimsuuf qaama dhimmi ilaalu waliin ni hojjata;
	12. Bal’ina daandii ni murteessa; ni to’ata;
	13. Akkaataa itti fayyadama daan­dii, keessumattuu daandiin akka hin mancaane hanga ulfaatinaafi fe’iinsa konkolaataa ni murteessa; ni to’ata;
	14. Sadarkaafi qulqullina meeshaalee hojii ijaarsa daandii irra oolan kan akka dhagaa, biyyoo paavimantii, biyyoo filatamaa, cirrachaafi kan biroo ni qorata; ni qorachiisa; kan sadarkaafi qulqullina isaa eeggate qofti hojiirra akka oolu ni taasisa;
	15. Ijaarsa daandiitiif kan oolan kan akka dhagaa, biyyoo paaviman­tii, biyyoo filatamaa, cirrachaafi kan biroo hayyama qaama dhim­mi ilaallatuun kaffaltii malee itti fayyadamuu ni danda’a;
	16. Daandiin faayidaa yaadame qofaaf hojiirra akka ooluufi gochi seer­aan alaa daandii irratti akka hin raawwatamne ni to’ata; tarkaanfii sirreeffamaa ni fudhata; akka fud­hatamus ni taasisa;
	17. Qabeenya daandii irratti arga­mu qaama dhimmi ilaalu waliin ta’uun ni kaasa; ni kaasisa;
	18. Ijaarsi daandii qabeenya uumamaafi Naannoo irratti dhiibbaa akka hin dhaqqab­siifne eegumsa gahaa ni taasisa; qaama dhimmi ilaalu waliin ni hojjata;
	19. Qabeenya lafa ijaarsa daandiitiif oolu irratti argamaniif bu’uura seeraatiin beenyaan akka kaffal­amu ni taasisa; akkaataa barbaa­chisummaa isaatti ni kaffala;
	20. Dandeettiin raawwachiisummaa seektara daandii akka cimu ni hojjata; leenjii gaggabaaboo ni kenna; akka kennamu ni taasisa;
	21. Hojjattoota haala addaatiin iskeeliin mindaa isaanii mur­taa’uu qabu qoratee Mana Maree Bulchiinsaa Mootummaa Naan­nichaatiif ni dhiyeessa; yammuu hayyamamu hojiirra ni oolcha;
	22. Dhimmichi adeemsa Mana Murtiin ilaalamuun isaa akku­ma eegametti ta’ee, ijaarsa daan­diin walqabatee wal dhabiinsa isaafi kontiraaktara, waldaalee, Interpiraayizii Maayikiroofi Xix­iqqaa yookiin gorsaa gidduutti uumamu fedhii isaafi qaama isa waliin waliigaltee seene irratti hundaa’uun akkaataa barbaachi­isummaa isaatti mana murtiitiin alatti akka xumuramu ni taasisa; raawwiin isaa dambii bahuun kan murtaa’u ta’a.
	23. Imaammataa loojistiiksii fi geejjibaa ni burqisiisa; hojiirra akka oolu abbummaan ni hoogana;
	24. Buufata konkolaataa, bidiruu fi xiyyaaraa, tarminaala fe’umsaa, paarkiingii, giddugala leenjiifi qormaataa ista­andardii ni baasa; dizaayinii ijaarsaa ni qopheessa; qaama dhim­mi ilaallatu waliin ni ijaara; akka ijaaraman ni taasisa; kenniinsa tajaajila isaanii ol’aantummaan ni hooggana; ni to’ata; facaatii ijaarsa pirojektoota loojistiiksii ni qorata;
	25. Buufataalee Baaburaa fi Xiyyaara xixiqqaa akkasumas buufataalee konkolaataa ijaaraman keessatti iddoowwanii fi teknolojiiwwan loojistiiksii kanneen akka sirna kuusaa fi qorrisiisaa oomishaalee ni ijaara; qaama bulchuuf ni dabarsa;
	26. Sirna konkolaattotni, baaburri, bidiruw­waaniifi xiyyaarotni xixiqqaan irra deebiidhaan itti hojjata­man ni diriirsa; hojiirra akka oolu ni taasisa.
1. **Biiroo Dhaab­bilee Misoomaa Mootummaa**

Biirichi aangoofi hojii armaan gadii ni qabaata:

* 1. Dhaabbilee misoomaafi horataalee mootummaa ilaalchisee yaada imaammataa ni maddisiisa; mootummaaf ni dhiyeessa; yemmuu hayyamamu hojiirra ni oolcha; hojiirra akka oolu ni taasisa;
	2. Dhaabbileen misoomaa mootummaa seerota dhaabbilee misooma mootummaa, seerota ittiin hundaa’anii fi seerota biroo rogummaa qaban eeganii hojjachuu isaanii ni hordofa; ni to’ata; bakka hanqinni jiruutti tarkaanfii sirreeffamaa ni fudhata;
	3. Dhaabbilee adda addaa mootummaan qooda keessaa qabu keessatti mootummaa bakka bu’ee hirmaachuun imaammataa fi seerotni isaanii fedhii fi dantaa mootummaa kan mirkaneessan ta’uu isaa ni hordofa; ni to’ata;
	4. Walta’iinsa qaamolee dhuunfaa fi mootummaa ilaalchisee yaa­da imaammataafi tarsiimoo ni maddisiisa; mootummaa ni gor­sa; hojiirra oolmaa isaanitiif ni hojjata;
	5. Haala Mootummaa fi namootni yookiin dhaabbileen dhuunfaa biyya keessaa fi biyya alaa waliin walta’iinsa uumanii michummaan itti hojjatan irratti hojmaata ni diriirsa; bu’aa qabeessummaa isaa ni gamaaggama; michummaan taasifamu mirgaa fi dantaa mootummaa kabajamuu isaa ni mirkaneessa;
	6. Abbootii qabeenyaa mootummaa waliin hojii investimentii gaggees­suuf yaada pirojektii dhiyeessan qoratee qaama dhimmi ilaaluuf ni dhiyeessa; yammuu mirkanaa’u hojiirra akka oolu ni taasisa; ho­jiirra oolmaa isaa ni hordofa; ni to’ata;
	7. Pirojektiiwwan daldalaa fi in­vesimentii mootummaa fi qa­amni dhuunfaa waliin irratti hojjachuu danda’an ni xiinxala; akka xiinxalamu ni taasisa; bu’aa isaa qaama dhimmi ilaaluuf ni dhiyeessa; yammuu hayyamamu hojiirra akka oolu ni taasisa;
	8. Karooraa hojii dhaabbilee misoomaa mootummaa xiinxalamee dhiyaateni mirkaneessa; gabaasa raawwii karooraa ni hordofa; ni gamaaggama; duubdeebii ni kenna;
	9. Dhaabbileen misoomaa mootum­maa haaraan akka hundeeffaman qorannoo gaggeessee Mana Maree Bulchiinsaa Mootummaa Naan­nichaatiif ni dhiyeessa; yammuu mirkanaa’u hojiira ni oolcha; hoji­irra akka oolu ni taasisa;
	10. Dhaabbilee Misooma Mootum­maa haaraa hundeeffamaniif kaappitaalli ka’umsaa Mootum­maan akka ramadamu ni taasisa; kaappitaalli ka’umsaa hayyamame waggaa shan keessatti kaffalamee akka xumuramu ni taasisa;
	11. Herregni baajata of eeggannoo Dhaabbilee Misooma Mootum­maa akka qabamu mootummaaf ni dhiyeessa; raawwii isaa ni hordofa; ni to’ata;
	12. Galmawwan waliigalaa, fiixee bu’aa waggaa fi karoora investimentii dhaabbilee misoomaa Mootummaa ni mirkaneessa;
	13. Hojimaata hojii gaggeessaafi itti aa­naan hojii geggeessaa Dhaabbilee Misoomaa Mootummaa beekumsa, dandeettiifi muuxannoo hojichaaf barbaachisu irratti hundaa’uun haa­la ittiin ramadamaniifi hojiirraa itti kaafaman ni diriirsa; hojiirra ool­maa isaa ni hordofa; ni to’ata;
	14. Dhaabbilee Misoomaa Mootum­maa boordiin buluu qabaniifi buluu hin qabne ni qorata; ulaagaa ni baa­sa; mootummaa naannichaan yam­muu mirkanaa’u hojiirra ni oolcha;
	15. Walitti qabaafi miseensota boordii dhaabbilee misoomaa mootum­maa gahumsa qaban filachuud­haan yaada murtoo Pirezidaantiif dhiyeessuun akka ramadaman ni taasisa; akkaataa seeraatiin hojiir­raa akka ka’an yaada ni dhiyeessa; raawwii hojii isaanii ni hordofa; kaffaltiiwwaniifi faayidaa adda addaa kaffalamuufii qabu qora­chuun ni mirkaneessa;
	16. Bu’aa qulqulluu Dhaabbilee Misooma Mootummaa ooditara alaatiin mirkanaa’e irratti hun­daa’uun sirna onnachiiftuu mi­seensota boordiifi hojii gaggees­sitootaaf itti kaffalamu ni diriirsa; hojiirra akka oolu ni taasisa; ni hordofa; ni to’ata;
	17. Hojimaata faayidaaleen miseen­sota manaajimantii Dhaabbilee Misoomaa Mootummaa ittiin raawwatamu ni diriirsa; durgoo oolmaa hojjettotaafi manaa­jimantii Dhaabbilee kanneenii boordiin qoratamee dhiyaate xi­inxalee yookiin ofii isaatii qora­chuun ni murteessa;
	18. Hojimaata bulchiinsa humna namaa Dhaabbilee Misoomaa Mootummaa qorachuun hojiirra akka oolu ni taasisa; fooyya’iinsa iskeeliifi ka’umsa mindaa hojjat­tootaa qoratamee dhiyaatuuf xi­inxaluun yookiin ofii isaatii qor­achuun Mana Maree Bulchiisaa Mootummaa Naannichaatiif ni dhiyessa; yammuu hayyamamu hojiirra oolmaa isaa ni hordofa;
	19. Gaaffii hojjattootaafi miseen­sota manajimantii dhaabbilee misoomaa daangaa umrii soora­maa ol tajaajiluuf gaafatamu ir­ratti bu’uura seeraatiin murtee ni kenna;
	20. Deemsa, leenjiifi barnoota biyya alaa dhaabbilee misooma moo­tummaa ilaalchisee qaamma dhimmi ilaallatu waliin mar’ia­chuun bu’a qabeessummaa isaa xiinxalee ni hayyama; raawwiin isaa qajeelfama bahuun kan mur­taa’u ta’a.
	21. Ulaagaa qaxaraafi hojiirraa kaa­suu odiitera keessaa Dhaabbata Misoomaa Mootummaa qorat­amee dhiyaatuuf yookiin ofii isaatii qorachuun ni mirkaneessa;
	22. Ramaddii odiitaroota alaa Dhaabbilee Misoomaa Mootum­maa ni mirkaneessa; gabaasni herregaa dhaabbatichaa odiitara alaatiin qoratamee kallattiin akka dhiyaatuuf ni taassisa; ni mirkan­eessa;
	23. Fandiin misoomaafi industirii Dhaabbilee Misoomaa Mootum­maa naannichaa akka hundeef­famu ni taasisa; ni bulcha;
	24. Bu’aa qulqulluu Dhaabbilee Misoomaa Mootummaa irraa dhibbeentaan mootummaaf yeroo yerootti dhangala’uu qabu qoratee herreega fandii misoomaafi in­dustiriitti galii akka ta’u ni taasisa; galii ta’uu isaa ni hordofa; kanneen hin raawwanne irratti tarkaanfii sirreeffamaa ni fudhata;
	25. Aksiyoona mootummaan qoo­da keessaa qabu irraa ga’een bu’aa mootummaa yeroo yeroon fandii misoomaafi industiriitti dhangala’uu isaa ni hordofa; ni raawwachiisa;
	26. Aksiyoonota bu’aa qabeeyyii­fi guddina diinagdee biyyaafi naannichaa keessatti tarsiimo’aa ta’an qoratee bu’aa isaa qaama dhimmi ilaaluuf ni dhiyeessa;
	27. Dhaabbileen Misoomaa Moo­tummaa kaayyoofi ergama isaanii galmaan ga’uu akka danda’aniif humni raawwachiisummaa isaanii haala itti cimu ni qorata; bu’aa isaa mootummaaf ni dhiyeessa; yam­muu murtaa’u hojiirra ni oolcha; hojii irra ooluu isaa ni hordofa;
	28. Kaappitaala qabaniifi haala uuma­ma isaanii giddu galeessa godha­chuun qorannoo irratti hundaa’uun sadarkaa Dhaabbilee Misoomaa Mootummaa ni murteessa;
	29. Investimentiiwwan kaayyoo hun­deeffama Dhaabbilee Misoomaa Mootummaa galmaan gahuufi ce’umsa industiriif galtee ta’uu danda’an qoratee Dhaabbileen Misoomaa Mootummaa akka ir­ratti hirmaatan ni taasisa;
	30. Yaa’ii waldaalee abbootii aksiyoo­naa mootummaan qooda keessaa qabu irratti mootummaa bakka bu’ee ni hirmaata;
	31. Karoora bittaa qabeenya dhaab­bii gurguddoo hojii Dhaabbilee Misoomaa Mootummaatiif mur­teessaa ta’an akka mirkanaa’u mootummaaf ni dhiyeessa; yam­muu mirkanaa’u ni raawwachiisa; tarreeffamni isaa Dambii bahuun kan murtaa’u ta’a;
	32. Sirna Herregni Dhaabbilee Misooma Mootummaa galmeer­raa itti haqamuu danda’u irratti qaama dhimmi ilaalu waliin ni di­riirsa; raawwii isaa ni hordofa;
	33. Qabeenya dulloomaniifi tajaa­jilaan ala ta’an yookiin kanneen bitamanii tajaajila hin ken­nine yookiin hojii Dhaabbilee Misoomaa Mootummaatiif bar­baachisaa hin taane qaama dhim­mi ilaaluuf dhiyaatanii akka ma­qfaman yookiin akka gurguraman ni taasisa; raawwii isaa ni hordofa;
	34. Dhaabilee Misoomaa Mootum­maa walitti makuun yookiin gargar baasuun yookiin diiguun yookiin gurguruun barbaachisaa ta’ee yoo argame qorannoo gag­geessuun yaada murtii mootum­maaf ni dhiyeessa; yammuu hayyamamu hojiirra ni oolcha;
	35. Dhaabbileen Misoomaa Mootum­maa hojii qorannoofi qo’annootiif baajata akka ramadan haala ni mi­jeessa; bu’aa qorannoon argames hojiirra akka oolu ni taasisa;
	36. Qabeenya Dhaabbilee Misooma Mootummaa kennaanis ta’e gar­gaarsaan qaama sadaffaaf darbu irratti ni murteessa; daangaan isaa dambii bahuun kan murtaa’u ta’a;
	37. Bittaa aksiyoonaa Dhaabbilee Misooma Mootummaatiin raaw­watamu ni hordofa; ni to’ata; bakka hanqinni jirutti tarkaanfii sirreeffamaa ni fudhata; akka fud­hatamu ni taasisa;
	38. Dhaabbanni Misoomaa Mootum­maa tokko dhaabbata misooma mootummaa biroo wajjin akaakuu hojii walfakkaatu irratti akka hin bobbaane ni taasisa; tarkaanfii sir­reeffamaa ni fudhata;
	39. Sirna bulchiinsa faayinaansii, sirna odiitii keessaafi sirna galii Dhaabbileen Misoomaa Mootum­maa argatan ni diriirsa; hojiirra oolmaa isaa ni hordofa; ni to’ata; sanadoota herregaa ni qorata; ni qorachiisa; bu’aa isaa irratti hun­daa’ee tarkaanfii sirreeffamaa ni fudhata;
	40. Karoora liqii Dhaabbilee Misoomaa Mootummaa ni to’ata; gaaffii liqii xiinxaluun ni mirkan­eessa; haala ittifayyadamaafi raaw­wii isaa ni hordofa;
	41. Sirna bittaa, bulchiinsaafi itti fayyadama qabeenyaa Dhaabbilee Misoomaa Mootummaa ni diriir­sa; hojiirra oolmaa isaa ni hordofa;
	42. Kaappitaalli Dhaabbata Misoomaa Mootummaa akka hir’atu yookiin akka dabalu yaanni yoo dhiyaate qoratee Mana Maree Bulchiinsa Mootummaa Naannichaatiif ni dhiyeessa; yammuu mirkanaa’u hojiirra akka oolu ni taasisa;
	43. Hojiiwwan mirga abbaa qa­beenyummaa mootummaa kaba­chiisan biroo ni raawwata.
1. **Biiroo Misooma Jallisiifi Horsiisee Bulaa**

Biirichi aangoofi hojii ar­maan gadii ni qabaata:

* 1. Dizaayinii ijaarsa iskiimota jal­lisii kamiyyuu ni qopheessa; akka qophaa’u ni taasisa; qaama dhimmi ilaallatuun yammuu mirkanaa’u hojiirra ni oolcha; qo’annoo ijaar­sa iskiimota jallisii ni gaggees­sa; akka gaggeeffamu ni taasisa;
	2. Jallisii giddugaleessaa fi gurguddaa ijaarsi isaanii xumurame hanga itti fayyadamtoonni of danda’anii bulchanitti guutummaa guutu­utti ni bulcha; ni hordofa; hojii teeknikaa ni raawwata; suphaa humna fayyadamtoota jalli­sii ol ta’e ni raawwata; ni raaw­wachiisa; yeroo itti fayyadamtoot­ni of danda’an dabarsee ni kenna;
	3. Bu’a qabeessummaa iskiimoota jallisii guddisuuf fayyadamtoot­ni hubannoo baasii, kunuunsa, bulchiinsaa fi suphaa qabaatanii maallaqa akka qusatan ni gorsa; ni hordofa; akkasumas deeg­garsa barbaachisaa ni kenna;
	4. Qabeenya bishaanii naanni­cha keessatti argaman haala itti fufiinsa qabuun misooma jal­lisiitiif akka ooluu danda’an qa­ama dhimmi ilaalu waliin kunu­unsa isaanii irratti ni hojjata;
	5. Jallisii maayikiroo fi jallisii bonee ummataan akka hojjata­man abbummaadhaan ni hordo­fa; ni deeggara; ni jajjabeessa;
	6. Qaamolee guddinaa fi itti fufi­insa misooma jallisiif bu’aa buu­suu danda’an waliin ni hojjata;
	7. Fandii arjoomtota irraa misooma jallisiitiif gargaarsaan yooki­in liqiidhaan argamu dhim­ma barbaadameef akka oolu ni hordofa; ni bulcha; raawwii isaa qaama ilaallatuuf ni gabaasa;
	8. Jallisiiwwan xixiqqaa ijaarsi isaanii xumurame itti fayyad­amtootaatti dabarsee ni kenna; bulchiinsaa fi itti fayyadama ir­ratti deeggarsa teeknikaa ni taa­sisa; ni hordofa; suphaa hum­na fayyadamtoota jallisii ol ta’e ni raawwata; ni raawwachiisa;
	9. Baasii ijaarsa pirojektii jallisiif bahe itti fayyadamtootaan akka bakka bu’u ni taasisa; Mootum­maa hayyamsiisee pirojektii jallisii birootiif ni oolcha; kaffaltii tajaa­jila adda addaatiif suphaa ni sas­saaba; deebisee hojiirra ni oolcha;
	10. Waldaalee itti fayyadamtoota bishaan jallisii ni gurmeessa; ni leenjisa; dambii ittiin bulmaataa akka qopheeffatan ni gargaara; ni hordofa; akkaasumas qaama seerummaa akka argatan qaama dhimmi ilaalu waliin ni hojjata;
	11. Miidhaa pirojektootni misooma qonna jallisii naannoo fi fayy­aa namaa irratti fiduu danda’an xiqqeessuudhaaf qaama dhim­mi ilaalu waliin ni hojjata;
	12. Nama sababa ijaarsa misooma qon­na jallisiitiin qabeenya isaa irratti miidhaan gaheef akkaataa seeraati­in beenyaan akka kaffalamuuf qaa­ma dhimmi ilaalu waliin ni hojjata;
	13. Paakeejii misooma naannoo hor­siisee bulaa ni qopheessa; akka ba­bal’atu ni taasisa; qaama dhimmi ilaalu waliin ni hojjata; deeggar­sa barbaachisu ni kenna; hojiirra ooluu isaa ni hordofa;
	14. Misooma naannoo horsiisee bulaa ilaalchisee qorannoofi qu’annoo ni gaggeessa; akka gaggeeffamus ni taasisa; ragaa adda addaa walit­ti ni qaba; ni qindeessa; sagantaa misoomaa itti fufiinsa qabu ni qopheessa; qaamoleen dhimmi ilaalu akka hojiirra oolchan ni qindeessa; raawwii jiru ni hordofa;
	15. Tooftaa misoomaa jiruufi jireenya hawaasa horsiisee bulaa fooyyes­suuf naannicha keessatti gaggeef­famu haala qabatamaa ummata naannoo horsiisee bulaa waliin wal simuu danda’u irratti yaada ni burqisiisa; yammuu hayyamamu hojiirra akka oolu ni taasisa;
	16. Abbootiin qabeenyaa dhuunfaa, dhaabbilee miti mootummaafi seektarootni mootummaa dhim­mi ilaalu sochii hojii misooma naannoo horsiisee bulaa keessatti qooda akka fudhatan ni qindees­sa; ni jajjabeessa;
	17. Sagantaalee fi pirojektoota misooma naannoo horsiisee bulaa keessatti gaggeeffaman raawwa­chiisuuf fandiifi qabeenya ni bar­baada; yammuu hayyamamu qaa­ma dhimmi ilaalu waliin hojiirra ni oolcha; hojiirra oolmaa isaas ni hordofa;
	18. Fedhiifi dhiyeessa bu’uuraalee misooma naannoo horsisee bu­laa qaama dhimmi ilaallatu wali­in qorachuun adda ni baasa; sa­gantaafi pirojektootni baajata mootummaatiin raawwataman akka qophaa’aniifi hojiirra oolan seektara dhimmi ilaalu waliin ni hojjata;
	19. Bu’uura misoomaa naannoo horsisee bulaa deeggartoota misoomaan hojjataman qaama dhimmi ilaallatun akka qorata­mu haala ni mijeessa; saganta­afi pirojektoota qophaa’anii dhi­yaatan raawwii isaanii ni hordofa; qaamolee dhimmi ilaalu waliin qindoominaan ni hojjata; xumura irratti seektara dhimmi ilaallatuuf akka darbu ni taasisa;
	20. Naannoo horsiise bulaa keessatti akeekkachiisa duraa akka hojiir­ra oolu haala ni mijieessa; qaama dhimmi ilaalu waliin qindoomi­naan ni hojjata;
	21. Ijaarsaawwan bu’uuraa misoomaa baadiyyaafi dhaabbilee tajaajila hawaasummaa naannoo horsiisee bulaatti gaggeeffamaniif istaan­dardiifi dizaayinii naannoo hor­siisee bulaa waliin walsimu akka qophaa’u qaama dhimmi iluulu waliin ni hojjata; qaamoleen hojii ijaarsa bu’uura misooma baadi­yyaa naannoo horsiisee bulaa keessatti gaggeessan irrattis ak­kaataa istaandaardii naannoo ka­naan raawwatamaa jiraachuu isaa hordoffii ni gaggeessa; ni to’ata;
	22. Naannoo horsiisee bulaatti tajaa­jilli misooma diinagdee, hawaa­summaafi haqaa akkka babal’atu qaamolee dhimmi ilaalu waliin ni hojjata;
	23. Hirmaannaafi hubannoon horsiisee bulaa akka cimu leenjii jijjiirama waliigalaa jiruufi jireenya hawaasa horsiisee bulaa irratti ni qophees­sa; qaama dhimmi ilaalu waliin ni raawwata; ni raawwachiisa.
1. **Biiroo Carraa Hojii Uumuufi Ogummaa**

Biirichi aangoofi hojii armaan ga­dii ni qabaata:

* 1. Misooma interpiraayizoota maa­yikiroo, xixiqqaafi giddugalees­saa damee maanufaakchariingii irrat­ti kutaalee hawaasaa bobba’an ni deeggara; carraa hojii naannicha keessatti akka uumamu ni taasisa; ni deeggara; ni to’ata;
	2. Hojii dhabeeyyii naannichaa hojii uummachuu ir­ratti bal’inaan akka bobba’an hubannoo ni uuma; deeggarsa leenjii, iddoo hojii, liqii, walitti hidhami­insa gabaa, gorsaafi odeeffannoo akka argatan haala ni mijeessa;
	3. Interpiraayizoota maayikiroofi xixiqqaa seektara adda addaa ak­kasumas interpiraayizoota xix­iqqaafi giddugaleessa seektara maanufaakchariingii dorgomaa, guddina itti fufiinsa qabuufi misooma industiriitiif bu’uura cimaa akka buusuu danda’aniif paakeejii deeggarsaa ni qopheessa; ni qindeessa; ni raaw­wachiisa; hojiirra oolmaa isaa ni hordofa;
	4. Naannicha keessatti carraa ho­jii uumuufi interpiraayizoota maayikiroofi xixiqqaa adda add­aafi interpiraayizoota xixiqqaa­fi giddugaleessaa damee maan­ufaakchariingiitiif dhimmoota misoomaafi dorgomtummaa isaanii irratti hudhaa ta’an qo’an­noon adda baasee furmaata ni kenna;
	5. Naannicha keessatti qaamol­ee fi dhaabbilee sadarkaa sadarkaan hojiilee misooma interpiraayizotaa gargaaraaniifi qindeessan paakeejii deeggarsa dandeettii raawwachissummaa isaanii cim­su ni qopheessa; ni raawwata; ni raawwachiisa;
	6. Saxaxa sonaa dabaluuf kan gar­gaaran hordofuun misooma inter­piraayzoota maaykiroofi xixiqqaaf fedhii isaanii bu’uura godhachuudhaan dhaab­bilee deeggarsaa leenjii, faayinaan­sii, teknolojiifi tajaajila gorsaa dhi­yeessan ni qindeessa;
	7. Ilaalcha dogoggoraa hojii uumuu irratti hawaasa keessatti mul’atu jijjiiruuf sirna ittiin rakkinichi furamu ni qorata; qaama dhim­mi ilaaluuf dhiyeessuun yammuu mirkanaa’u hojiirra oolmaa isaa ni hordofa; leenjiiwwan hubannoo uumuufi cimsuu danda’an ni ken­na; akka kennamu ni taasisa;
	8. Interpiraayizoota maayikiroofi xixiqqaa damee isaaniitiin wal­daadhaan akka gurmaa’an deeg­garuudhaan walitti hidhamiinsa gabaa biyya keessaa irraa fayyada­moo akka ta’an ni deeggara;
	9. Muuxannowwan gaggaarii industi­riifi interpiraayizoota maayikiroofi xixiqqaa irratti jiran qo’annoon adda baasuun qindeessuudhaan akka babal’atan ni taasisa; kan­neen wal fakkaatan waliin walitti hidhamiinsi akka jiraatu ni hojjata;
	10. Gahee misooma interpiraayizoota maayikiroofi xixiqqaa akka gudda­tuufi misoomni ariifachiisaan akka mirkanaa’u, abbootiin qabeenyaa baay’inaan akka horataman, qaama raawwattootaa misooma interpiraayizoota maa­yikiroofi xixiqqaafi qooda fudhat­toota waliin ni hojjata;
	11. Qabeenya uumamaa naannichaa misooma interpiraayizoota maa­yikiroofi xixiqqaaf ooluu danda’anii fi carraa hojii Naannicha keessa jiru adda baasuu irratti qaama dhimmi ilaalu waliin qorannoo ni gaggeessa; bu’aa qorannichaa qaama dhimmi ilaaluuf ni dhiyeessa; yammuu hayyama­mu hojiirra akka oolu ni taasisa;
	12. Lammiilee hojii dhabeeyyii naannichaa carraa hojii naannicha keessatti uumamuuf ak­kaataa fedhii isaaniitiin, seera dal­dalaafi waldaa hojii gamtaa irratti hundaa’uun dhuunfaan yookiin waldaadhaan ni gurmeessa; hayya­ma daldalaafi qaama seerummaa akka argatan ni taasisa;
	13. Interpiraayizota maayikiroofi xix­iqqaa eebbifamtoota Yunivarisitii, Koollejjoota, Koollejjoota Poolii­teekinikaafi sadarkaa adda addaatti baratanii xumuraniifi akkasumas addaan kutanii hojii dhabeeyyii ta’aniin hundeffamaniif dhaabbilee dhiyeessa faayinaansiifi dhiyeessa meeshaalee liizii waliin ta’uun haa­la tajaajilaa, liqii, maashiniifi tajaa­jila ekisteenshinii guutuu itti argatan ni mijeessa;
	14. Wiirtulee kenniinsa tajaajila iddoo tokkoo ni gurmeessa; ni cimsa; sirna fooyya’aafi haaraa tajaajiloota si’aay­ina qabu kennuu dandeessisu ni di­riirsa; humna wiirtuulee ni ijaara;
	15. Hojimaata interpiraayizonni maa­yikiroofi xixiqqaa damee adda addaafi interpiraayizoota xixiqqa­afi giddugaleessaa damee maan­ufaakchariingii itti galmaa’an, gurmaa’an, waraqaa ragaa qaama seerummaa itti argatan qaama dhimmi ilaalu waliin ni hojjata;
	16. Interpiraayizoota maayikiroofi xixiqqaaf gorsa qabiinsa herregaa­fi tajaajila odiitii akka argatan dee­ggarsa ni taasisa; herrega isaanii ni qorata; akka qoratamu ni taa­sisa; raawwiifi qabiinsa qabeenya isaanii irratti hojii inispeekshinii ni gaggeessa; tarkaanfii sir­reeffamaa ni fudhata;
	17. Manni Maree carraa hojii uumuu sadarkaa hundatti akka hun­deeffamu ni taasisa; hojii mana marichaa ni qindeessa; deeggarsa barbaachisaa ni kenna;
	18. Interpiraayizii maayikiroofi xixiqqaa sadarkaa guddina isaanii eeguun gara jalqabaa, guddattuufi ga’eessatti akka ce’an ni taasisa; waraqaa ragaa ni kenna; ragaalee isaanii adda baas­ee ni qabata; deeggarsa sadarkaa isaa eeggate ni kenna;
	19. Naannicha keessatti interpraayizotni manufakcharingii xixiqqa­an fi giddugaleessaa akka babal’ataniifi ce’umsi diinag­dee gara industiriitti taasifamu akka saffisuuf ni hojjata; dhim­moota misooma indastirii saffisi­isuuf gargaaran qorachuun haa­lawwan mijaawaan akka uumamu ni taasisa;
	20. Gahumsaafi oomishtummaa misooma interpiraayizii manufakcharingii cimsuuf qaama dhimmi ilaalu waliin ni hojjata; humna namaa leenjii gid­dugaleessaa qabu akka argataniif haala ni mijeessa;
	21. Qaama dhimma qulqullinaafi istaandaardii oomishaalee ilaalu waliin ta’uun interpiraayizoota qulqullina oomisha isaaniitiif waraqaa ragaa mirkaneessa sadarkaa qulqullina oomishaa akka argatan ni hojjata.
	22. Kaawunsiliifi Boordiin barnoota leenjii teknikaafi ogummaa akka hundeeffamu haala ni mijeessa;
	23. Imaammataa tarsiimoofi seerota jiran giddugaleessa godhachuun ulaagaa leenjifamtootni itti simat­aman ni qopheessa; qaama hoji­irra oolchuuf ni dabarsa; hojiirra oolmaa isaa ni hordofa;
	24. Wiirtulee babal’ina teknolojii baadiyyaafi dhaabbilee barnoota leenjii teeknikaafi ogummaa qin­deessuun hojii misooma inter­piraayizii maayikiroofi xixiqqaa akka deeggaran ni taasisa;
	25. Barnootni leenjii teknikaafi ogum­maa haala guddina hawaas-di­inagdeefi fedhii humna namaa leenji’ee naannichi barbaaduun akka walsimu qo’annoo fedhii gabaa hojii ni gaggeessa; leenjiin dhaabbilee barnootaa tekinikaa­fi ogummaa dhaabbilee hunda keessatti kennamus fedhii gabaa irratti akka hundaa’u ni taasisa; ni hordofa;
	26. Qorannoo irratti hundaa’uun kollejjonni barnoota leenjii teek­nikaafi kollejjii poolii tekinikii fedhii humna nama leenji’ee gab­aa irratti barbaadamu irratti hun­daa’uun akka hundeeffaman ni taasisa; ni bulcha; gurmaa’insaafi bulchiinsa isaanii ni fooyyessa;
	27. Baajataafi qabeenyi kollejjota bar­noota leenjii teeknikaafi ogum­maaf barbaachisu baajata Aa­naaleefi Bulchiinsa Magaalotaa irratti qabamee hojiirra akka oolu ni taasisa; raawwiin isaa qajeelfa­ma bahuun kan murtaa’u ta’a;
	28. Sagantaaleen barnoota leenjii teeknikaafi ogummaa naannichaa sadarkaa gahumsaafi qulqullinaa biyyaalessaa eeggachuun gag­geeffamaa jiraachuu isaanii ni mir­kaneessa; iddoo hanqinni jirutti tarkaanfii sirreeffamaa ni fudhata;
	29. Qorannoo irratti hundaa’uun dhaabbilee barnoota leenjii teknikaa, akkasumas sagantaalee leenjii haaraa ni bana; kanneen hin barbaachisne ni cufa;
	30. Qorannoo leenjiin boodaa ni gaggeessaa; akka gaggeeffamu ni taasisa; bu’aa qorannichaa irratti hundaa’uun sirreeffama ni taasisa;
	31. Sirna dhaabbileen barnoota leenjii teknikaafi ogummaa leenjii ken­nan wiirtuu kalaqqiifi oomishaa hundeeffachuun galii keessaa mad­disiisuun itti fayyadamuu danda’an ni diriirsa; yammuu hayyamamu hojiirra akka oolu ni taasisa;
	32. Abbootiin qabeenyaa, hawaasni, dhaabbileen mootummaafi miti mootummaa hojii barnoota leen­jii teknikaafi ogummaa keessatti hubannoo akka argataniifi hir­maachuu akka danda’an haala ni mijeessa; tooftaa ni qopheessa;
	33. Dhaabbilee barnoota leenjii teeknikaafi ogummaa mootummaa, dhuunfaa­fi miti mootummaa ulaagaa guutan akka hundaa’an hayyama ni kenna; istaandardii eeguu isaanii ni madaala; gorsa ogummaa ni kenna; hordoffiifi to’annoo ni gaggeessa; tarkaanfii sirreeffamaa ni fudhata;
	34. Industiriifi dhaabbilee tajaa­jilaa qindeessuun barnootni leenjii teknikaafi ogummaa gocha irratti xiyyeeffatee akka kennamu ni taasisa; hojiirra oolmaa isaa ni hordofa;
	35. Tarsiimoo interpiraayizii maa­yikiroofi xixiqqaa hojiirra oolchuuf hojiin tajaajila ekisteenshinii industiriifi inter­piraayizii maayikiroofi xix­iqqaa abbummaan ni hojjata; gurmaa’ina kanaaf barbaachi­su sadarkaa naannootii kaasee hanga dhaabbilee barnootaa leenjii teeknikaafi ogummaatti ni qabaata;
	36. Waldaalee interpiraayizii maa­yikiroofi xixiqqaatiif leenjiifi deeggarsa ogummaa dandeettii isaanii cimsu ni kenna;
	37. Dandeettiin leenjistootaa akka cimu hanqina jiru addaan baa­suun leenjii ni kenna; akka kennamu qaama dhimmi ilaa­lu waliin ni hojjata; gahumsa isaanii madaaluun deeggarsa barbaachisaa ta’e ni kenna;
	38. Pirojektota adda addaa barnoo­ta leenjii teknikaafi ogummaa deeggaran ni qopheessa; hojiir­ra ni oolcha; hojiirra akka oolu ni taasisa.
	39. Ogummaa fi beekumsa naatoo aadaafi duudhaa hawaasaa agarsiisan qoratee adda ni baasa; bifa uumama isaa eegeen waraabuun halaa sirna leenjii fi barnoota ogummaaf itti ooluun ni kurfeessa; teknolojii adda addaatiin deeggaruun akka qabamu, misoomuu fi kunuunfamu ni taasisa; faayidaa diinagdummaaf akka oolu ni hojjaata;
	40. Leenjii fi ogummaan walqabatee namoota yaada yookiin kalaqa addaa qaban ni deeggara; ni leenjisa; yaadni yookiin kalaqni isaanii akka hojiirra oolu qaama dhimmi ilaalu waliin ni hojjata;
	41. Aadaa hojii hawaasaa foooyyessuufi ogummaafi beekumsa naatoo walitti qabuun misoomsuuf akka tolu giddigala leenjii interpruunarshippiifi giddugala misooma industrii godoo (Cottage industry) ni hundeessa.
1. **Biiroo Kominikeesh­inii**

Biirichi aangoofi hojii armaan ga­dii ni qabaata:

* 1. Giddugala odeeffannoo naan­nichaa ta’uun ni tajaajila; hojii odeeffannoo mootummaa naan­nichaa ol’aantummaan ni qindees­sa; ni bulcha; ni hooggana;
	2. Dhimmoota xiyyeeffannoo moo­tummaa ta’aniifi iftoomina bar­baadan, taateewwan akka naannoofi biyyaalessaatti uumaman, balaaw­wan tasaa, ayyaanota biyyaalessaafi naannoo ilaalchisee ibsa ejjannoo mootummaa qopheessuun miidi­yaalee garagaraatiin akka tamsa’an ni taasisa; dubbii himaa mootum­maa ta’uun ni tajaajila;
	3. Hojiiwwan kominikeeshinii moo­tummaa seektaroota mootum­maafi Dhaabbilee Misoomaa Mootummaa keessatti hojjataman ni qindeessa; ni hordofa; gabaasa dhiyaatu ni xiinxala; deeggarsa barbaachisaa ta’e ni kenna;
	4. Imaammata, tarsiimoofi ogum­maa hojii kominikeeshinii ir­ratti hooggantootaafi ogeessota kominikeeshiniifi miidiyaa moo­tummaatiif leenjii kennuun hum­na raawwachiisummaa isaanii ni cimsa; bu’aa leenjichaa madaaluun sirreeffama ni taasisa;
	5. Sagantaalee maqaa gaarii naan­nichaafi walta’iinsa biyyaalessaa uumuuf gargaaran ni qopheessa; ni qindeessa; ni beeksisa; saganta­alee miidiyaa dhimma kana irratti xiyyeeffate akka qophaa’aniifi tam­sa’an ni hojjata;
	6. Hojii kominikeeshinii mootum­maafi miidiyaan hojjachuu qabu irratti haalaafi yeroo irratti hun­daa’uun ajandaa bocuun ka’umsa hojii akka ta’u ni taasisa; raawwii isaanii ni hordofa; duubdeebiifi kallattii ni kenna;
	7. Dhimmoota xiyyeeffannaa moo­tummaa ta’an irratti hojjachuun hawaasni hubannoo gahaa akka argatu duula miidiyaa ni gaggees­sa; raawwii isaa ni hordofa; duub­deebii ni kenna;
	8. Ajandaawwan mootummaa ijoo ta’an irratti iftoomina uumuuf ibsa miidiyaaleef ni kenna;
	9. Raawwii hojii mootummaa fak­keenyummaa qaban beeksisuuf egzibishiinii suuraawwanii ni qopheessa; ni daawwachiisa;
	10. Dhimmoota mootummaa tarsii­ma’aa ta’an irratti qorannoo yaa­da ummataa gaggeessuun hojii kominikeeshinii irratti ni hojjata; miidiyaanis akka irratti hojjatu ni taasisa;
	11. Yaadaafi gaaffii ummataa kallat­tii adda addaatiin ni sassaaba; ni xiinxala; hojii kominikeeshinii ir­ratti ni hojjata; seektara dhimmi ilaaluun iftoominni akka irratti uumamu ni taasisa;
	12. Haala yeroofi taateewwan tasa uu­maman ni hordofa; hojii komini­keeshiniifi miidiyaa irratti hojja­chuun iftoomina ni uuma;
	13. Qorannoo irratti hundaa’uun er­gaa mootummaa ni rogeessa; um­mata ni beeksisa;
	14. Waltajjiiwwan marii ummataa ni qopheessa; duubdeebii ni sassaaba; hojii kominikeeshinii ni hojjata;
	15. Miidiyaalee elekitirooniksiifi maxxansaa biyya keessaafi alaa ni xiinxala; olola faallaa irratti ni hojjata;
	16. Gabaasotaafi odeeffannoo dogo­ggoraa miidiyaa hawaasaatiin tamsaafaman ni hordofa; ni xiinx­ala; akka barbaachisummaa isaatti olola faallaa irratti ni hojjata; mi­seensota miidiyaa hawaasaas ni horata;
	17. Sadarkaa Aanaafi Magaalaatti oduu mootummaa qopheessuun miidi­yaan akka tamsa’an ni taasisa;
	18. Karoora, raawwiifi bu’aalee hojii mootummaa irratti ragaa guutuu naannichaa suur-sagaleedhaan ni qindeessa; qaama ragaa gaafatuuf kaffaltiin yookiin kaffaltii malee ni kenna;
	19. Milkaa’ina imaammata, tarsii­moofi karoora mootummaa irratti muuxannoowwan gaggaarii ni qindeessa; sagantaawwan waljijji­irraa muuxannoo ni qindeessa; dokumantarii fiilmii qopheessuun miidiyaan akka tamsa’u ni taasisa;
	20. Karooraafi raawwii gurguddoo mootummaa irratti bu’aalee maxxansaa kan ta’an Gaazex­aa Kallacha Oromiyaa, kitaaba waggaa, biroosharootaafi maxx­ansaalee kan biroo ni qopheessa; maxxansiisuun ni raabsa yookiin ni gurgura;
	21. Gaazexaa Kallacha Oromiyaafi maxxansaalee kan biroo irrat­ti tajaajila beeksisaa ummataaf ni kenna; tajaajila kennuuf gatii madaalawaa ni kaffalchiisa; moo­tummaaf galii ni taasisa;
	22. Hojii kominikeeshinii, miidi­yaalee kan akka raadiyoo ha­waasaafi miidiyaalee maxxansaa naannichaa irratti qajeelfama ni baasa; hojiirra akka oolu ni taa­sisa; raawwii isaa ni hordofa; ni to’ata;
	23. Odeeffannoo mootummaa um­mata biraan gahuuf naannicha keessatti raadiyoo hawaasaafi miinii miidiyaan akka babal’at­uufi waajjiraaleen mootummaa sadarkaa sadarkaan jiran karo­oraafi raawwii hojii isaanii akka beeksifatan haala ni mijeessa;
	24. Qaamolee hojii miidiyaa maxx­ansaa kaayyoo daldalaaf oolanii­fi tamsa’inni isaanii naannicha keessatti ta’eef hayyama ni ken­na; bu’uura seeraatiin hojjachuu isaanii ni hordofa; ni to’ata;
	25. Beeksisa alaa naannicha keessat­ti maxxaffamu ilaalchisee qaama dhimmi ilaallatu waliin istaan­dardii ni baasa; hojiirra ni oolcha; ni hordofa; ni to’ata;
	26. Qaamoleen naannicha keessat­ti beeksisa alaa maxxansan hayyama qabaachuu isaanii ni mirkaneessa; beeksisichi safuufi duudhaalee hawaasaa kan eegu, dogoggorri barreeffama qubee fi seerluga Afaan Oromoo kan hin uumamne ta’uu Biiroo Aadaaf Turiizimiitiin mirkanaa’uu fi istaandardii baheen maxxansuu isaanii qulqullees­suun hayyama ni kenna; ni hordofa; ni to’ata, bakka hanqinni jirutti tarkaanfii sirreeffamaa ni fudhata.
1. **Biiroo Daldalaa**

Biirichi aangoofi hojii armaan ga­dii ni qabaata:

* 1. Qo’annoofi qorannoo fedhii gab­aa ni gaggeessa, bu’aa isaa hir­maatttonniifi qooda fudhattoonni gabaa akka hubatan ni taasia; hoji­irra ni oolcha;
	2. Oomishaalee carraa gabaa biyya keessaafi biyya alaa amansiisaa ta’e qoratee tarsiimoo gabaa ni qopheessa;
	3. Walitti hidhamiinsi gabaa cimaafi itti fufiinsa qabu hirmaattota gab­aa sadarkaa adda addaa irra jiran oomishtoota, sassaabdota, daldal­toota jimlaafi qinxaaboo, al-ergi­toota, industiriiwwan, fayyadam­tootaafi kan kana fakkaataan gidduutti akka jiraatu ni taasisa; ni qindeessa; ni hordofa;
	4. Oomishaalee industrii biyya alaatii galan kan bakka bu’uu danda’an add­aan baasuun naannicha keessatti oomishamuuf carraa jiru ni qora­ta; hojiitti akka jijjiiramu tarsimoo ni qopheessa; walitti hidhamiinsa gabaa ni uuma;
	5. Oomishaalee industrii carraa gabaa biyya alaa bal’aafi amansiisaa ta’aniifi bu’aa qabeessa ta’an, akkasumas naannicha keessatti oomishamuu danda’an ilaalchisee carraafi fedhii jiru qoratee addaan ni baasa; haa­la babal’achuu danda’u irratti ni hojjata;
	6. Gabaan oomishaalee naannichaa akka babal’atuufi bifa itti fufiinsa qabuun fedhiifi dhiyeessiin akka walsimu ni taasisa;
	7. Oomishaaleen qonnaa naannichaa gab­aa biyya keessaafi biyya alaa irratti akka beekaman taasisuufi hojii daldalaa babal’isuuf agarsiisa daldalaa fi baazaarii ni qopheessa; qaamolee hirmaatan ni affeera; qa­amolee agarsiisa daldalaa qophees­saniif hayyama ni kenna; ni to’ata;
	8. Giddugalli agarsiisa daldalaa, baazaarii fi konfireensii qoratee akka hundeeffamu yaada ni dhi­yeessa; yammuu hayyamamu qa­amota dhimmi ilaalu waliin ni hundeessa; ni bulcha;
	9. Bitattoota biyya keessaafi biyya alaa oomisha bituu danda’an add­aan ni baasa; ni qindeessa; walitti hidhamiinsa gabaa ni uuma;
	10. Ijaarsa qaamolee birootiif seeraan hin kennamne iddoowwan gab­aa oomisha sadarkaa jalqabaa, lammaffaafi sadaffaa naannicha keessatti bakka barbaachisu hun­datti ni hundeessa; sirna ittiin bulmaataa ni diriirsa; qaama ab­bummaan bulchutti ni dabarsa; raawwii isaa ni hordofa; giddu­galawwan gabaa hammayyaa adda addaa akka hundeeffaman ni jajja­beessa;
	11. Wiirtuulee sassaabbiifi tamsaasa odeeffannoo gabaa ni hundeessa; sirna sassaabbiifi tamsaasa odeef­fannoo gabaa hammayyaa’aa ni diriirsa; dandeettii itti fayyadama teknolojiifi humna namaatiin ni cimsa; odeeffannoo gabaa yeroofi qulqullinaan qaama dhimmi ilaa­lu irraa ni sassaaba; ni qindeessa; ni xiinxala; ni tamsaasa;
	12. Rakkoo walitti hidhamiinsa gabaa oomishni qonnaafi Interpiraayizo­otni Maayikiroo Xixiqqaa qaban qaama dhimmi ilaalu waliin ni qo­rata; yaada furmaataa ni dhiyeessa; carraa gabaa amansiisaa akka arg­tan deeggarsa ogummaa ni kenna;
	13. Sirna gabaa oomishaalee qonnaa tarsimo’aa ta’an ni diriirsa; hojiirra ni oolcha; hojiirra oolmaa isaa ni hordofa; ni to’ata;
	14. Gochaafi hojimaata tasgabbii sir­na gabaa jeeqan madda isaanii waliin yeroo yeroon qorachuun tarkaanfii sirreeffamaa ni fudhata; akka fudhatamu ni taasisa;
	15. Hirmaattotaafi qooda fudhattoo­ta gabaa naannichaa haala gabaa addunyaa yeroo yeroon jijjiiramu irratti dandeettiin hirmaannaa isaanii akka cimu gochuuf leenjiifi hubannoo barbaachisu ni kenna;
	16. Jijjiirama gabaa gatii oomishaalee waliin walqabatee uumamu ni qo­rata; yaada furmaataa waliin qaa­ma dhimmi ilaaluuf ni dhiyeessa; yammuu mirkanaa’u hojiirra ni oolcha; hojiirra akka oolu ni taa­sisa; ni hordofa; ni to’ata;
	17. Oomishaalee naannichaa al-ergii sirni diriireef ni qindeessa; hayyama dabarsa daandii ni ken­na; ni hordofa; ni to’ata; tarkaanfii bulchiinsaa ni fudhata; tarkaanfii seeraa akka fudhatamu ni taasisa; qonnaan bulaan yookiin horsiisee bulaan omisha isaa gara gabaatti geeffatu xalayaa deeggarsaa dabarsa daandii qaama dhimmi ilaaluun kenname qabaachuu ni to’ata;
	18. Oomishaalee qonnaafi industirii seeraan ala akka hin sochoone keellaawwan akka hundaa’an qa­ama dhimmi ilaallatuuf ni dhi­yeessa; yammuu hayyamamu ni gurmeessa; ni bulcha; ni hordofa; ni to’ata; tarkaanfii bulchiinsaa ni fudhata; tarkaanfiin seeraas akka fudhatamu ni taasisa;
	19. Oomishaalee qonnaafi industirii sadarkaalee dirqisiisoo Itoophiyaa qaban ni hordofa; ni to’ata;
	20. Walitti dhufeenyi gabaa magaalaa­fi baadiyyaa gidduu jiru akka cimu deeggarsa barbaachisu ni kenna;
	21. Akkaataa barbaachisummaa isaat­ti interpiraayizoota misoomaa gabaa oomisha qonnaa irratti bob­ba’an ni qorata; akka hundaa’aniif yaada murtoo mootummaaf ni dhiyeessa; ni to’ata.
	22. Sadarkaa gahumsa ogummaa bahe irratti hundaa’uudhaan daldaltoota dhuunfaafi dhaabbilee hojii dalda­la bunaa, shaayii, urgooftuufi mi’ees­situu irratti bobba’aniif hayyama mirkaneessa gahumsa hojii daldalaa ni kenna; ni deeggara;
	23. Hojii daldalaa qaamolee mootum­maa birootiif seeraan hin ken­namin bu’uura imaammatootaafi tarsimoowwan daldalaa mootum­maan baase hojiirra akka oolan ni taasisa; adeemsa isaa ni qindeessa; ni gaggeessa;
	24. Seerotni hojii daldalaa to’achuuf bahan hojiirra ooluu isaanii ni mirkaneessa; daldaltoota dhuun­faa fi dhaabbilee daldalaa adda addaa irratti to’annoo ni gaggees­sa; hojiin daldala seeraan alaa akka hin raawwatamne ni ittisa; tarkaanfii bulchiinsaa ni fudhata; tarkaanfiin seeraa akka fudhata­mu ni taasisa;
	25. Meeshaalee daldalaa, yeroo it­tifayyadama isaafi sirrummaa madaalliifi safartuu meeshaalee daldalaa, akkasumas raabsa mee­shaalee bu’uuraa beeksifni um­mataa irratti bahe gatiifi facaatii isaanii ni to’ata;
	26. Daldala dhuunfaa, dhaabbataa­fi waldaalee hojii daldalaa irratti bobba’uu barbaadaniif hayyama hojii daldalaa ni kenna; ni haar­omsa; ni to’ata; ni dhorka; ni haqa;
	27. Investeroota naannicha keessattii hojii investimentii irratti bobba’aniif tajaajila galmeessaa fi hayyama ho­jii daldalaa ni kenna; ni haaromsa; ni dhorka; ni haqa; qaama dhimmi ilaalatuuf ragaa ni dabarsa;
	28. Dubartootniifi dargaggootni hojii daldalaa irratti waldaadhaan akka gurmaa’an ni jajjabeessa; gorsaafi deeggarsa teeknikaa ni kenna;
	29. Qunnamtiin daldalaa naannool­ee biroo waliin taasifamu haala waldeeggaraa ta’een akka babal’at­uufi cimu haala ni mijeessa;
	30. Galmee daldala naannichaa ni hundeessa; ni bulcha; akkasumas maqaa daldalaa qulqulleessuun ni galmeessa; waraqaan ragaa akka kennamu, akka fooyya’u, bakka bu’een maqaa daldalaa akka ken­namu, akka dhorkamuufi haqa­muuf haala ni mijeessa; hojiirra oolmaa isaa ni hordofa; ni to’ata;
	31. Ragaaleen galmeessaafi hayyama daldalaa teknolojii ammayyaatiin deggeramee kuusdaataattii akka kuufamufi bifa qindaa’een tajaa­jilaaf akka oolu ni taasisa; raawwii isaas ni hordofa;
	32. Waldaa daldala akisiyoonaa qa­ama ijaaruu barbaadan bu’uura seera daldala Itoophiyaafi Labsii galmeessaa fi hayyama daldalaati­in akka gurmaa’aniif tajaajila gor­saa ni kenna;
	33. Sochii hojiilee daldala kubaniy­ootaafi dhaabbilee daldala biroo akkasumas waldaalee seekteraa ni hordofa; ni deeggara; ragaa hojii isaanii akka dhiyeessan ni taasisa; hojicha ni hooggana; ni hordofa; ni to’ata;
	34. Misooma hojii daldalaa fi gabaa ilaalchi­see qorannoowwan ni gaggeessa; odeeffannoowwan walitti ni qaba; ni xiinxala; ni qindeessa; qaama dhimmi ilaaluuf ni tamsaasa;
	35. Tajaajila gorsaa fi ragaa kennuuf kan dandeesiisan ragaalee qo­rannoo qindeessuu fi xiinxaluun tajaajila galmeessaa daldalaa fi hayyamaa kennuu irratti haala mi­jataa ni uuma;
	36. Hojimaata daldalaa booddeetti hafaa ta’an ammayyeessuuf gar­gaaran irratti qorannoo ni gag­geessa; bu’aalee qorannoo irratti hundaa’uudhaan yaada furmaataa ni dhiyeessa; yaada imaammataa ni burqisiisa;
	37. Paakeejii hojii daldala ammayyee­suufi babal’isuu danda’u adda ni baasa; kanneen sirrii ta’an irratti maanuwaalota leenjii ni qophees­sa; dorgommiin daldalaa akka cimu ni taasisa; hojiilee barnoota hubannoo hawwaasa bal’aafi dal­dalaa babal’isan ni kenna;
	38. Dhaddachi mirga fayyadamtootaa ilaalu haala itti gurmaa’uu danda’u irrattii Mana Murtii idilee kees­saatti akka hundeeffamu yaada mootummaaf ni dhiyeessa; hojiir­ra oolmaa isaa ni hordofa;
	39. Waliigaltee firaanchaayizii fi firaanchaayizerii naannoo keen­ya keessatti gaggeeffamu bu’uura ulaagaa taa’uun raawwatamuu isaa ni mirkaneessa; ni galmeessa;
	40. Daldala daangaa fi Firaankoo Vaalutaa naannoo keenya kees­sattii gaggeeffamu bu’uura seera rogummaa qabuun gaggeeffamuu isaa ni to’ata; tarkaanfiin barbaa­chisu qaama dhimmi ilaaluun akka fudhatamu ni taasisa;
	41. Seerota daldalaa fi gabaa akka biyyaat­tis ta’ee akka naannootti bahanii hojiirra jiran irratti qorannoo ni gaggeessa; raawwii keessatti qaaw­wa mul’atan adda baasuun qaama dhimmi ilaaluuf yaada furmaataa walin ni dhiyeessa;
	42. Manni maree daldalaafi wal­daaleen seektaraa haaraan akka hundeeffaman ni taasisa; seek­tarootaaf deeggarsa ogummaa­fi teeknikaa ni kenna; kanneen ijaaramanii jiran ni jajjabeessa;
	43. Galmee dhaabbilee daldalaa wabi­in qabaman ni qindeessa; ni to’ata; ni eega; ni bulcha;
	44. Sagantaalee adda addaa qophees­suudhaan imaammata, tarsiimoofi seerota misooma daldalaa ilaalla­tan qaamolee dhimmi ilaalu hun­da biratti hubannoon akka uu­mamu ni taasisa;
	45. Daldalli hammayyaa’eefi sadark­aa isaa eeggate akka babal’atuu­fi hooggansi hojii daldalaa akka cimu hawaasa daldalaaf deeggarsa ogummaafi teeknikaa ni kenna;
	46. Galmeessi kiraa meeshaalee kaap­pitaalaafi waliigalteewwan akka raawwatamu, sartefikkeetiin ab­bummaa akka kennamu, fooyya’u, haqamuufi ragaaleen akka gur­ma’aaniif ni qindeessa;
	47. Mirga fayyadamtootaa akkaataa seeraatiin ni kabachiisa; akka ka­bajamu ni taasisa; waldaaleen fayyadamtootaa akka gurmaa’an ni jajjabeessa; ni hordofa; ni deeggara.
1. **Biiroo Dhimma Dubartootaafi Daa’immanii**

Biirichi aangoofi hojii armaan ga­dii ni qabaata:

* 1. Mirga dubartootaa fi daa’immanii kabachiisuuf Kon­veenshinii Mootummoota Gamtoomaniifi Gamtaa Afrikaa, ak­kasumas waliigalteewwan biroo Itoophiyaan raggaasifte akka hoji­irra oolan ni taasisa;
	2. Paakeejii misooma dubartoota naannichaa qophees­suun hojiirra ni oolcha; hojiirra oolmaa paakeejichaa ni hordo­fa; ni madaala; akka barbaachi­summaa isaatti qorannoo irratti hundaa’uun paakeejicha irratti fooyya’iinsa ni taasisa;
	3. Hojiirra oolmaa seerota mirga dubartootaa fi daa’immanii eegsisuuf bahan irratti qo’annoo ni gaggeessa; hanqi­naalee qorannichaan adda bahan irratti qaamota dhimmi illaallatu waliin ni hojjata;
	4. Mirgaafi dantaa dubartootaafi daa’immanii kaba­chiisuuf hubannoo ni uuma; akka uumamu ni taasisa; qaama dhim­mi ilaallatu waliin ni hojjata;
	5. Ragaalee dhimma dubartootaafi daa’immanii ilaal­latan hunda ni gurmeessa; ni xi­inxala; bu’aa xiinxalichaa irratti hundaa’uun kallattii furmaataa ni qopheessa;
	6. Sosochii siyaasaa, diinagdeefi ha­waasummaa naannichaa keessatti hirmaannaan dubartootni taasisan akka cimu ni hojjata;
	7. Dhaabbilee mootummaafi miti mootummaa dhimma dubartoot­aa fi daa’immanii irratti hojjatan ni qindeessa; qin­doominni hojii akka jiraatu haa­la ni mijeessa; ragaaleefi gabaasa qaamolee kana irraa dhiyaatan ni qindeessa;
	8. Loogii koornayaa irratti hundaa’ee raawwatamu, akkasumas bar­maatilee dubartootaafi daa’imman irratti miidhaa dhaqqabsiisan ma­qsuuf hubannoo ni uuma; qaama dhimmi ilaalu waliin ni hojjata;
	9. Dubartootni ho­jii dhabeeyyii ofdanda’anii jireen­ya isaanii hoogganuuf akka isaan dandeessisu leenjii ogummaa, teeknikaafi tajaajila liqii argachuu isaanii ni hordofa; ni deeggara; tajaajila gor­saa haala itti argatan ni karoorsa; hojiirra ni oolcha
	10. Dubartootni wal­daan akka gurmaa’an hubannoo ni kenna; mirga isaanii akka kaba­jamu sochii taasisan ni jajjabeessa; deeggarsa ni kenna;
	11. Qaxarrii, leenjii, ramaddii, jijjiir­raafi guddina hojjattootaa moo­tummaa raawwatamu keessatti mirgi dubartootaa kabajamuufi hirmaannaan isaanii jiraachuu isaa ni hordofa; raawwii isaatiif deeggarsa ni kenna;
	12. Mirgi abbaa qabeenyummaa dubartootaa haala itti mirka­naa’uufi hojiiwwan misoomaa keessatti hirmaachuun tooftaa galii mataa isaanii ittiin maddisi­isuu danda’an ni mijeessa; ni qin­deessa; ni deeggara;
	13. Hojiin idileessisuu koornayaa seektaroota mootummaafi miti mootummaa keessatti akka mir­kanaa’u ni qindeessa; ni to’ata; akkasumas qorrannoo ni gag­geessa; bakka hanqinni argametti tarkaanfiin sirreeffamaa akka fud­hatamu qaama dhimmi ilaaluuf ni dhiyeessa; hojiirra akka oolu ni taasisa;
	14. Dhimma falmii hariiroo hawaas­aafi yakkaa ilaalchisee akkaataa seeraatiin raawwatamuufi faay­idaafi mirgi dubartootaafi daa’im­manii kabajamuu isaa ni hordofa; haala raawwii isaa qaama dhimmi ilaaluuf ni dhiyeessa;
	15. Hubannoon dubartootni seera maatii, seera yakkaafi seerota bi­roo irratti qaban akka cimu qaama dhimmi ilaalu waliin qindoomi­naan ni barsiisa;
	16. Daa’imman guddisa gaarii akka argatan tooftaaleen dandeessisan akka diriirfaman qaama dhimmi ilaalu waliin ni hojjata; hojiirra akka oolu ni taasisa;
	17. Daa’imman mirgaafi dirqama isaanii beekanii guddachuun lammii gaarii akka ta’aniifi mirgi heeraafi seeraan kennameef akka kabajamuuf qaama dhimmi ilaa­lu waliin ni hojjata; hubannoo ni uuma; paarlaamaa daa’immanii ni hundeessa; ni deeggara;
	18. Dhaabbilee miti mootummaa guddisa daa’immanii irratti bob­ba’an waliin waliigaltee ni raawwa­ta; hayyama ni kenna; ni hordofa; ni to’ata; ni haaromsa; ni haqa;
	19. Dubartoota hojjattoota mootum­maa ta’aniif iddoo hojiitti bak­ka tursiisa daa’immanii qaamni dhimmi ilaalu akka qopheessu ni taasisa;
	20. Daa’imman maatii isaanii sababa adda addaatiin dhabaniifi rak­koo hawaasummaatiif saaxilaman keessumaayyuu daa’imman daan­dii irratti bahan qaama dhimmi ilaalu waliin ni kaasa; haaromsa akka argatan ni taasisa; maatii isaanii yookiin hawaasaatti akka makaman ni taasisa;
	21. Dubartoota itti gaafatamummaa fudhachuu dan­da’aniifi sirna dimokiraasii ijaaruu keessatti hirmaannaa gaarii qaban uumuudhaaf haalota dandeessi­san ni karoorsa; hojiirra ni oolcha;
	22. Humni raawwachiisummaa jaarmiyaalee dubartootaa akka cimu hojimaata ni diriirsa; sadarkaa irra jiru ni qo­rata; yaada furmaataa ni qophees­sa; yammuu mirkanaa’u hojiirra ni oolcha;
	23. Sagantaalee sosochiifi hirmaan­naa dubartootaa kan akka koraa, feestivaalaafi konfaransii akka gurmaa’u, gag­geeffamuufi hubannoofi amantaa misoomaafi dimokiraasii irratti akka gabbatu ni taasisa; adeemsa isaa ni qorata;
	24. Jireenya hawaasummaafi diinag­dee dubartootaa cimsuuf sochii hawaasaa, qaamo­lee miti mootummaafi namoota dhuunfaatiin taasifaman ni jajja­beessa.
1. **Biiroo Dhimma Hojjataafi Hawaasummaa**

Biirichi aangoofi hojii armaan ga­dii ni qabaata:

* 1. Imaammataafi tarsiimoo dhim­ma hawaasummaa, akkasumas seerota dhimma hojjataafi hojja­chiisaa ilaalchisee bahan hojiir­ra ni oolcha; hojiirra akka oolan ni taasisa; ni to’ata; qaama seera darbee argame irratti tarkaanfii sirreeffamaa ni fudhata; akka fud­hatamu ni taasisa;
	2. Waldhabiinsi hojjataafi hojjachi­isaa gidduutti uumamu walii­galteen akka hiikamuufi nageenyi industirii akka uumamu ni hojjata;
	3. Hojjataafi hojjachiisaan mirga waldaan gurmaa’uufi waliigaltee gamtaa taasisuutti akka fayyada­man ni jajjabeessa; deeggarsa ni kenna;
	4. Seerota dhimma hojjataafi hojja­chiisaa ilaalchisee bahan irratti qaama dhimmi ilaaluuf leenjii hu­bannoo cimsu qopheessee ni ken­na; deeggarsaafi gorsa barbaachisu ni kenna;
	5. Waldaalee hojjataafi hojjachiisaa ni galmeessa; ni hordofa; deeggar­sa ogummaa ni kenna; waraqaa ragaa qaama seerummaa ni ken­na; ni haaromsa; akka haqamu ni taasisa;
	6. Waliigaltee qaxarrii hojjataafi hojjachiisaa gidduutti taasifamu ni mirkaneessa; ni galmeessa; Waliigaltee gamtaa ni galmeessa; hojiirra ooluu isaa ni to’ata; deeg­garsa ogummaa ni kenna;
	7. Boordii murteessaa dhimma hojjataafi hojjachiisaa naannoo hojjattootni baay’inaan jiranitti ni hundeessa; humna namaa bar­baachisu ni ramada; ni bulcha; ni hordofa; ni to’ata;
	8. Dhaabbilee misoomaa mootum­maafi dhuunfaa keessatti arga­muun too’annaa haala nagum­maa naannoo hojii ni gaggeessa; tarkaanfii sirreeffamaa ni fudhata; akka fudhatamu ni taasisa;
	9. Bu’uura haala hojii, fayyummaa, nagummaa, ogummaafi naannoo hojii irratti qo’annoo ni gaggeessa; bu’aa argame hojiirra ni oolcha; hojiirra akka oolu ni taasisa;
	10. Ragaalee industirii dhimma hojjataafi hojjachiisaa ni sassaaba; ni qindeessa; ni xiinxala; dhaab­bileef duubdeebii ni kenna; qaama dhimmi ilaaluuf ni gabaasa;
	11. Sadarkaan haala hojii ilaalchisee bahe hojiirra ooluu isaa ni hordo­fa; ni to’ata; tarkaanfii sirreeffamaa ni fudhata;
	12. Haala qabeenya namaa naan­nichaa ni qorata; kan hojii irratti bobba’eefi hin bobba’in addaan baasuun ni galmeessa; ni xiinxala; ni qindeessa; ragaafi istaastistik­sii ni qopheessa; qaama dhimmi ilaaluuf ni kenna;
	13. Ragaa humna namaa gabaan bar­baadu, ogummaa barbaadamu, fedhiifi iddoo hojii duwwaa jiru walitti ni qaba; adda ni baasa; ragaafi odeeffannoo qindeessuun ni tamsaasa; hojiifi hojjataan akka walqunnaman ni taasisa;
	14. Hojii dhabeeyyii naannichaa gosa gosaan ni galmeessa; ragaa isaa qindeessuun Biiroo Carraa Hojii Uumuu fi Ogummaafi dhaabbilee dhuunfaa humna namaa barbaadaniif ni kenna;
	15. Hojii dhabeeyyii naannicha keessatti qaxaramanii hojjachuu barbaadaniif bobba’iinsa hojii­fi aadaa hojii irratti hubannoo ni kenna; ni gorsa; deeggarsa barbaa­chiisu ni taasisa;
	16. Ejensii dhuunfaa hojiifi hojjataa naannicha keessatti walqunnam­siisuu barbaadaniif hayyama hojii ni kenna; ni haaromsa; ni hordofa; ni to’ata; ni ittisa; ni haqa; kanneen Mootummaa Federaalaa irraa hayyama fudha­taniifi naannichatti hojjatan gal­meessuun ni hordofa; ni to’ata; hayyama isaanii ni ittisa; bakka seeraan ala hojjatanii argamanitti qaama dhimmi ilaaluuf ni gabaasa;
	17. Waldhabiinsa hojjataafi ejensii dhuunfaa hojiifi hojjataa walqun­namsiisu gidduutti uumamu qa­amolee lamaan walitti fiduun wal­taasisa; deeggarsa ogummaa ni kenna;
	18. Lammiilee gara biyya alaa dee­manii hojjachuuf fedhii qabaniif haala biyya isaan simatuu, haala hojii irratti bobba’aniifi ogummaa qabaachuu qaban, haala mirgaa, itti gaafatamummaafi dhimmoota kanaan wal fakkaatan irratti hu­bannoo bobba’iinsa duraafi imala duraa idileedhaan ni kenna;
	19. Gocha seeraan ala namoota naan­neessuufi daangaa ceesisuu too’achuufi it­tisuuf leenjii hubannoo cimsu ni kenna; ni hordofa; ni to’ata; qaama dhimmi ilaalu waliin tarkaanfii sirreeffamaa ni fudhata; akka fud­hatamu ni taasisa;
	20. Maddoota godaansa seeraan alaa irratti qo’annoo ni gaggeessa; akka gaggeeffamu ni taasisa; bu’aa qo’annichaa irratti hundaa’uud­haan tarsiimoo kallattii rakkoow­wan muudatan ittiin hiikkaman akka bahu ni hojjata; qaama dhim­mi ilaalu waliin hojiirra ni oolcha; akka hojiirra oolu ni taasisa;
	21. Sirnaa fi hojimaata lammiileen dhalattoota naannichaa ta’anii sababa adda addaatiin biyya alaa deemanii gara biyyatti deebi’anii fi rakkoo hawaasummaa ol’aanaaf saaxilaman deebisanii dhaabuuf gargaaru ni diriirsa; qaamolee dhimmi ilaalu waliin hojiirra ni oolcha;
	22. Rakkoolee jireenya hawaasum­maa irratti qo’annoo ni gag­geesssa; bu’aa qo’annichaa irratti hundaa’uun tarsiimoo ittisaa ni qopheessa; hojiirra ni oolcha; hojjiirra ooluu isaa ni hordofa;
	23. Ragaa dhimma nageenya hawaa­summaa ni qindeessa; hojiirra ni oolcha; ni tamsaasa;
	24. Hawaasni gumii wal-gargaarsa hawaasaatiin gurmaa’ee duudhaa­fi aadaa walgargaarsaa qabu akka gabbifatu; akkasumas waldaaleen hawaasummaafi walgargaarsaa akka gurmaa’an ni jajjabeessa; kan gurmaa’aniif hayyama ni kenna; ni haaromsa; ni haqa; hojii hawaa­summaafi misoomaa irratti akka hirmaatan ni barsiisa;
	25. Qaamoleen hawaasaa garee ofiin of gargaarsaa adda addaatiin gurmaa’anii jireenya isaanii akka fooyyeffatan ni gurmeessa; qaama seerummaa ni kenna; ni deeggara; ni hordofa; bakka hanqinni jirutti tarkaanfii sirreeffamaa ni fudhata;
	26. Hojjattoota guddina hawaasaa ni leenjisa; bu’uura seeraatiin hojiitti ni bobbaasa; ni to’ata; deeggarsa ni kenna;
	27. Mirgoota qaama miidhamtootaa, ittisa farra jireenya hawaasum­maafi kunuunsa manguddootaa ilaalchisee hawaasaaf leenjii hu­bannoo cimsu ni kenna; bu’aa isaa ni madaala;
	28. Mirgaafi faayidaan qaama mi­idhamtootaa akka eegamu ni hojjata; sagantaa raawwii hojiifi seerota dhimma kana irratti bah­an hojiirra ni oolcha; deeggarsa ni kenna;
	29. Nageenyi maatii akka eegamu gorsa gaa’elaa ni kenna; walitti dhufeenyiifi aadaan walgargaar­sa maatii akka cimu deeggarsa ogummaa ni kenna; maatiin rak­koo hawaasummaatiif akka hin saaxilamne ni hojjata; kanneen harka qalleeyyii ta’an deeggarsa akka argatan haala ni mijeessa;
	30. Manguddootaafi qaama miidham­toota hirkoofi deeggarsa hin qabne hawaasa keessatti tajaajila kun­uunsaafi haaromsaa akka arga­taniif haala ni mijeessa; deeggarsa ogummaa ni kenna; warra hawaasa keessatti deeggarsa argachuu hin dandeenyeef buufata keessatti akka kunuunsaman ni taasisa; buufa­taalee haaromsaafi kunuunsaa ni bulcha; ni hordofa; humna namaa barbaachisu ni ramada; ni to’ata; deeggarsa ni kenna;
	31. Manguddoonni giddugala deeg­garsaafi bashannanaa akka arga­tan haala ni mijeessa; beekumsa isaanii qindeessuun dhaloota itti aanuuf akka darbu ni taasisa;
	32. Qaama hawaasaa rakkoo jireen­ya hawaasummaa keessa jirani­if tajaajila haaromsaa ni kenna; maatii isaanii yookiin hawaasatti makamanii jireenya isaanii akka fooyyeffatan haala ni mijeessa;
	33. Tajaajilli eegumsa hawaasummaa haala mirga fayyadamtootaa eeg­sisuun raawwachuu isaa ni mir­kaneessa; fayyadamtoota sagan­taa wabii nyaataa kallattii taa’een baadiyyaafi magaalaatti adda ni baasa; qaama dhimmi ilaalatuuf ragaa ni kenna; tajaajila deeggarsa maallaqaa, akkaakuuniifi kan biroo argachuu isaanii ni mirkaneessa;
	34. Fandiin eegumsa hawaasummaa akka hundaa’u ni taasisa; ni sas­saaba; leecalloo eegumsa hawaa­summaatiif oolu walitti ni qaba; yammuu hayyamamu hojiirra ni oolcha; ni hordofa; ni to’ata; dee­ggarsa ogummaa ni kenna;
	35. Dhaabbileen miti mootummaa dhimma nageenya hawaasummaa irratti akka bobba’an ni jajjabees­sa; ni qindeessa; deeggarsa ni ken­na; qaama dhimmi ilaalu waliin raawwii hojii isaanii ni madaala;
	36. Namoota lammii biyya alaa ta’anii­fi jaarmiyaalee adda addaa naan­nicha keessa socho’uun hojii adda addaa irratti bobba’an hayyama hojii qabaachuu isaanii ni to’ata; kanneen hayyama malee socho’an irratti tarkaanfii sirreeffamaa ni fudhata; akka fudhatamu qaama dhimmi ilaalu waliin ni hojjata;
	37. Raawwii sagantaa eegumsa ha­waasummaa saffisaafi bu’a qa­beessaa taasisuuf ragaa dhimma nageenya hawaasummaa teknolo­jii ammayyaa’aa fayyadamuun ni sassaaba; ni qindeessa; hojiirra ni oolcha; ni tamsaasa.
1. **Biiroo Aadaafi Turizimii**

Biirichi aangoofi hojii armaan ga­dii ni qabaata:

* 1. Dhimmoota aadaa fi turiizimii naannichaa ilaalchisee yaada imaammataa ni burqisiisa; hojiirra akka oolu ni taasisa; hojiirra oolmaa isaa ni deeggara;
	2. Afaan, seenaafi aartiin ummata Oromoo akka babal’atu ol’aan­tummaan ni hojjata; qaama Afaan, seenaafi aartii ummata Oromoo qoratuuf deeggarsa ni kenna; qaa­mota dhimmi ilaalu waliin ta’uun barnoota idilee keessatti akka hammataman haala ni mijeessa;
	3. Afaan Oromoo keessatti ga­raagarummaa lugaa xiqqeessuuf akkasumas waaltina Afaan Oro­moo irratti qaamoota hojjatan waliin ni hojjata; ni deeggara;
	4. Barmaatilee miidhaa geessisan kan qorannoon adda bahan ham­bisuuf hojii hubannoo uumuu ni hojjata; qaamota hojii walfakkaatu hojjatan waliin ni hojjata;
	5. Naannichatti sirna haddaarsaw­wan seena qabeessa ta’an itti qo­rataman, galmaa’an, walitti qa­bamaniifi tajaajila qo’annoofi qorannootiif itti oolan, hawwata turistii ta’uun ittiin misoomaniifi gurmaa’an ni diriirsa;
	6. Naannicha keessatti ragaalee aadaan walqabatan ni sassaaba; ni xiinxala; ni qindeessa; faayidaarra akka oolu qaama dhimmi ilaaluuf ni dabarsa;
	7. Ogummaan aartii Oromoo kan akka gochummaa aartii gochimaa, aartii barruu, aartii argamaa, muuziqaa, diraamaa, fiilmiifi fakkii akka babal’ataniifi beekaman haala ni mijeessa; hojiin ogummaa uumee akka jajjabatanii­fi babal’atan ni taasisa; hayyama ogummaa aartii ni kenna;
	8. Masaraawwaniifi odoloota akka hambaatti ilaalamaniifi siidaaw­wan yaadannoo sirnaan akka qa­baman ni taasisa; deeggarsa bar­baachisaa ni kenna;
	9. Leenjiifi tajaajila gorsaa kennuun yookiin akka kennamu taasisuun dan­deettii raawwachiisummaa dhaab­bilee aadaa ni cimsa;
	10. Gareewwan hawwisoo akka gur­maa’an ni hojjata; cimanii akka of dan­da’an ni deeggara; haala ni mijeessa;
	11. Barreeffamootni beeksisaalee adda addaa naannicha keessatti maxxanfaman safuufi duudhaalee hawaasaa kan eegan, dogoggora qubee fi seerluga Afaan Oromoo kan hin qabne ta’uu ni mirkaneessa; ni hordofa; ni to’ata; bakka hanqinni jirutti akkaataa seeraatiin tarkaanfii ni fudhata; akka fudhatamu ni taasisa;
	12. Mallattoo yookiin maqaafi fakkii daldalaa hambaa naannicha kees­satti argamaniin bahan sona see­naa hambaa kan hin miine ta’uu isaa ni mirkaneessa;
	13. Dhaabbileen tajaajila aadaa kan moo­tummaafi ummataa, godambaawwan, giddugaleessa aadaa, galmawwan aadaa, manneen kitaabaafi haddaarsaa, manneen tiyaatiraafi fiilmii naannicha keessatti akka babal’atan ni hojjata; haala ni mijeessa; hayyama ogummaa ni kenna; ni galmeessa;
	14. Sirna hambaaleen uumamaa­fi nam-tolchee naannichaa itti qoratamanii fi galmaa’an ni di­riirsa; sadarkaa ni kennisiisa; ni misoomsa; ni kunuunsa; ni supha; naanneessa hambaalee ni to’ata; hayyama ni kenna;
	15. Qaamolee guddina seektara aadaa keessatti bu’aa ol’aanaa galmeessan ni jajjabees­sa; beekamtii akka argatan ni taas­isa; ni badhaasa;
	16. Iddoowwan hambaalee seenaa, aadaa, amantaafi qabeenya uu­mamaafi kan kana fakkaatan kanneen sonaafi hawwatum­maa qaban seeraan akka daan­geeffamaniifi eegaman ni taasisa; ni misoomsa; misoomaafi eegum­sa isaanii irratti qaama dhimmi ilaalu waliin ni hojjata;
	17. Manneen Maree, waldaalee, gu­miiwwan fi manneen murtii aadaa sadark­aa sadarkaan akka hundeeffaman haala ni mijeessa; deeggarsa ni kenna;
	18. Mana mare turiizimii naannichaa ni hundeessa; qaamolee miseensota ta’an ni qindeessa; ni hordofa;
	19. Dhaabbilee kenna tajaajila aadaa­ ilaalchisee ulaagaa ni baasa; hayyama ogummaa ni kenna; ni haaromsa; ni haqa; qa­ama dhimmi ilaalu waliin leenjii ni kenna; deeggarsa ogummaa ni kenna; ni to’ata; qaama dhimmi ilaalu waliin sadarkaa ni kenna;
	20. Qabeenyi aadaa uumamaa hawwa­ta turizimii akka eegamu hojii hu­bannoo cimsu ni raawwata; carraa misoomaa jiru ni beeksisa; investi­mentiin turizimii akka babal’atu qa­ama dhimmi ilaalu waliin ni hojjata;
	21. Pirojektoota investimentii misooma dhaabbilee aadaa irratti dhiyaatan ni gamaag­gama; yaada ogummaa qaama dhimmi ilaaluuf ni dabarsa; dee­ggarsa ogummaa ni kenna; hojii isaanii ni hordofa;
	22. Naannicha keessatti mooggasni adabaabaayii, daandii, godinaa magaalaa, aanaa, gandaafi jaarmi­yaalee adda addaa maqaa gana­maatti akka sirratu qaama dhim­mi ilaalu waliin ni qorata; akka qoratamu ni taasisa; yammuu mirkanaa’u hojiirra ni oolcha; hojiirra akka oolu ni taasisa;
	23. Haddaarsaalee seena qabeessa ta’an walitti ni qaba; ni galmeessa; ni gurmeessa; tajaajila qo’annoo fi qorannootiif akka oolan ni taasisa;
	24. Haddaarsaaleen naannicha sirnaan akka qabaman ni hordofa; manneen hojii keessatti kanneen yeroon tajaajila isaanii xumurame waliitti ni qaba; ni kunuunsa;
	25. Leenjiiwwan dagaagina ogummaa aadaa akka kennamu ni taasisa; akka barbaachisaa ta’etti wiirtuu leenjii ni hundeessa;
	26. Namoota yookiin dhaabbilee dhuunfaa hojii tajaajila hiika afaanii kennuu barbaadaniif waraqaa ragaa mirkaneessa gahumsaa ni kenna.
1. **Biiroo Investimantiifi Industirii**

Biirichi aangoofi hojii ar­maan gadii ni qabaata:

* 1. Investimentiin naannicha keessat­ti haala itti babal’achuu danda’u irratti yaada imaammataafi tarsii­moo ni burqisiisa; mootummaaf ni dhiyeessa; yammuu hayyama­mu hojiirra ni oolcha; hojiirra akka oolu ni taasiisa;
	2. Kuufama qabeenya naannichaa­fi ragaalee babal’ina investimen­tiif gargaaran walitti ni qaba; ni qindeessa; maappii investimentii naannichaa ni qopheessa; ni tam­saasa; hojiirra ni oolcha; hojiirra akka oolan ni taasisa;
	3. Gosaafi carraa investimentii naan­nichaa addaan ni baasa; inves­teroota hojii investimentii irratti bobba’uu barbaadaniif odeeffan­noo barbaachisaa ta’e ni kenna;
	4. Barreeffamoota investimentii ba­bal’isuuf gargaaran ni qopheessa; investerootaafi dhimmamtootaaf ni raabsa; daawwii addaa qophees­see investerootaafi qaama dhimmi ilaalu ni affeera;
	5. Karoora itti fayyadama lafaa irratti hundaa’uun akaakuu pirojektoota investimentii naannicha keessatti gaggeeffamuu danda’an qoratee qaama dhimmi ilaaluuf ni dhiyeessa; yammuu hayyamamu hoji­irra akka oolu ni taasisa;
	6. Ragaa Lafa pirojektii investimentii Biiroo Lafaatiin qophaa’ee dhiyaateef qindeessee ni qabata; bu’uurri misoomaa guuta­muu isaa mirkaneessuudhaan ho­jii beeksisaa ni hojjata;
	7. Namoota hojii investimentii irratti bobba’uu barbaadaniif hayyama in­vestimentii ni kenna; ni haaromsa; ni haqa; sochii seeraan alaa irratti tarkaanfii sirreeffamaa ni fudhata; akka fudhatamu ni taasisa;
	8. Waliigaltee pirojektoota investi­mentii gurguddaa Mana Maree Bulchiinsaa Mootummaa Naan­nichaatiin yookiin qaama inni bakka buuseen murtaa’an ni mal­lateessa; ni galmeessa; ni hordofa; haalli raawwii isaa Dambii bahuun kan murtaa’u ta’a;
	9. Abbootii qabeenyaa akkaataa seer­aatiin hojii investimentiitiif lafa fudhatan bulchiinsa Godinaalee, bulchiinsa Magaalotaa yookiin Aanaalee waliin waliigaltee akka mallatteessan ni taasiisa; walii­galtee mallattaa’e ni galmeessa; qa­ama dhimmi ilaaluuf ni dabarsa; haalli raawwii isaa Dambii bahuun kan murtaa’u ta’a;
	10. Pirojektotni investimentii qophaa’anii dhiyaatan naannoofi fayyaa namaa irratti dhiibbaa kan hin dhaqqabsiifne ta’uu isaanii sakatta’iinsi dhiibbaa naannoo qaama dhimmi ilaaluun gaggeef­famuu isaa mirkaneeffachuun kan fudhatama argataniif hayyama ni kenna;
	11. Bal’ina lafa investimentiifi lafti ho­jii investimentiitiif kenname ak­kaataa seera investimentiifi walii­galtee taasifameen raawwatamuu isaa ni hordofa; ni qindeessa; rakkoowwan investaroota qunnaman haala furmaata itti argatan irratti ni hojjata; bakka hanqinni jirut­ti qaama dhimmi ilaaluu waliin tarkaanfii sirreeffamaa ni fudhata; akka fudhatamu ni taasisa;
	12. Dizaayinii ijaarsa pirojektoota investimentii mirkanaa’an ni gal­meessa; qaama dhimmi ilaalu waliin raawwii isaanii ni hordofa;
	13. Investerootni hayyama inves­timentii argatan bu’uura wali­igaltee Biiricha waliin seenaniin yeroo daangeffame keessatti akkaataa hayyama ken­nameefiin hojjachuu isaanii ni hordofa; ni deeggara; akkaataa waliigalteetiin kan hin hojjanne irratti qaama dhimmi ilaalu waliin tarkaanfiin sirreeffamaa ni fudhata; akka fud­hatamu ni taasisa;
	14. Pirojektoonni investimentii dhi­yaatan ulaagaalee ittiin xiinxala­man ni qopheessa; pirojektii in­vestimentii simachuun ni xiinxala; kanneen faayidaa olaanaa qabanii­fi fudhatama argatan Mana Maree Bulchiinsaa Mootummaa Naan­nichaatiif yookiin qaama inni bak­ka buusuuf ni dhiyeessa; yammuu murtaa’u qaama dhimmi ilaalu ni beeksisa; hojiirra akka oolan ni taasisa; ni hordofa; ni to’ata; bak­ka hanqinni jirutti qaama dhimmi ilaallatu waliin tarkaanfii ni fud­hata; akka fudhatamu ni taasisa;
	15. Carraa hojii pirojektoota in­vestimentiin uumamu keessatti hawaasni naannichaa dursa ar­gachuu isaa ni hordofa; bakka hanqinni jirutti tarkaanfii sir­reeffamaa qaama dhimmi ilaalu waliin ni fudhata; akka fudhatamu ni taasisa;
	16. Gaaffii jijjiirraa gosa pirojektii in­vestimentii magaalaafi baadiyyaa pilaaniifi seera jiru irratti hun­daa’uun Biiroo Lafaa waliin ni raawwata; qaama dhim­mi ilaalu kan biroo ni beeksisa; raawwii isaa ni hordofa; ni to’ata;
	17. Pirojektoota investimentii naan­nicha keessatti hojjachaa jiran bu’aawwan dabalataa diinagdeefi hawaasummaatiin hawaasa naan­noo pirojektichaafi naannichaaf kennaa jiran ni xiinxala; bakka hanqinni jirutti qaama dhim­mi ilaalu waliin tarkaanfiin sirreeffamaa ni fudhata; akka fudha­tamu ni taasisa;
	18. Investeroota hojii investimentii magaalaafi baadiyyaatti gaggees­saniif jajjabeessituuwwan hayya­maman akkaataa seeraatiin ni raawwata;
	19. Qonnaan bultoota, horsiisee bul­toota, interpiraayizii maayikiroofi xixiqqaa ce’an, waldaalee hojii gamtaafi investimentii investeroo­ta dubartootaan gaggeeffamu bifa addaatiin akka simataman ho­jimaata gargaaru ni qopheessa; qaama dhimmi ilaaluun yoo mur­taa’e hojiirra ni oolcha; raawwii isaa ni hordofa; hojiirra akka oolu ni taasisa;
	20. Paarkii industirii mootummaa naannoo Oromiyaatiin hundeef­famu keessatti kenna tajaajila in­vestimentii jiddugala tokkoo ni raawwata; qaama dhimmi ilaalu waliin ta’uun abbootiin qabeenyaa gara paarkii kanatti akka simata­man ni deeggara;
	21. Pirojektii investimentii dhaabbilee misoomaa mootummaa harka tur­anii gara abbaa qabeenyaa dhuun­faatti gurgurtaan darbaniifi naan­nicha keessatti argaman fedhii isaaniin gara sirna investimentiitti galuu barbaadaniif qajeelfamaafi hojimaata jiruun hayyama inves­timentii kennuun waliigaltee in­vestimentii keessa akka galan ni taasisa;
	22. Pirojektoota investimentii naanni­cha keessatti hojjachaa jiran dirqa­ma hawaasummaa qaban akka ba­hatan ni kakaasa.
	23. Misooma industriiwwanii irrat­ti kutaalee hawaasaa bobba’an ni deeggara; industriiwwan naannicha keessat­ti bobba’anii jiran ni hordofa; ni deeggara; ni to’ata;
	24. Industriiwaan naannicha keessa ji­raniif paakeejii deeggarsaa ni qopheessa; ni qindeessa; ni raaw­wachiisa; hojiirra oolmaa isaa ni hordofa;
	25. Naannicha keessatti qaamol­ee sadarkaa sadarkaan hojiilee misooma in­dustirii gargaaraaniifi qindeessan paakeejii deeggarsa dandeettii raawwachissummaa isaanii cim­su ni qopheessa; ni raawwata; ni raawwachiisa;
	26. Muuxannowwan gaggaarii industi­rii irratti jiran qo’annoon adda baasuun qindeessuudhaan akka babal’atan ni taasisa; kan­neen wal fakkaatan waliin walitti hidhamiinsi akka jiraatu ni hojjata;
	27. Dhim­moota misooma industirii saffisi­isuuf gargaaran qorachuun haa­lawwan mijaawaan akka uumamu ni taasisa;
	28. Gosoota industirii tarsiimaa’aa ta’aniif xiyyeeffannoo kennuud­haan deeggarsa addaa ni kenna; ragaalee istaatistiksii industirii naannicha keessa jiran ni sassaa­ba; ni qindeessa; qaama barbaad­uuf ni tamsaasa;
	29. Piropoozaala pirojektii manufak­charingii industirii qophaa’aanii dhiyaataniif deeggarsa ogummaa ni kenna;
	30. Misooma damee industirii man­ufakcharingii naannicha keessatti gahee qaamoleen adda addaa qa­ban adda ni baasa; karoorri wali­inii akka jiraatu haala ni mijeessa;
	31. Pirojektiin industirii gara qe’ee industirii mootummaan dhi­yaatutti galu bu’uura imaamma­ta, tarsiimoofi seerota industirii godhachuu isaanii ni mirkaneessa; abbootii qabeenyaa gara qe'ee in­dusturii galanis ta’ee industiriiw­wan iddoowwan adda addaa jiran waliin waliigaltee ni mallatteessa; akkaataa waliigalteetiin hojjachuu isaanii ni hordofa;
	32. Misooma paarkiiwwan, kilaasta­rootaa fi sheeddiiwwan mootum­maan, miti mootummaa fi dhuun­faan misooman akkaataa seeraafi imaammata misooma industrii ee­gee akka misoomu ni taasisa; kan­neen misooman hojimaata ittin bul­chan ni qopheessa hojiira oolmaa isaa ni hordofa; ni to’ata; ni bulcha;
	33. Gahumsaafi oomishtummaa misooma industi­rii manufakcharingii cimsuuf qaama dhimmi ilaalu waliin ni hojjata; humna namaa leenjii gid­dugaleessaa qabu akka argataniif haala ni mijeessa;
	34. Industuriiwwan ulaagaa seerota eegumsa naannootiin kaa’aman akka guutattan qaama dhimmi ilaalu waliin ni hojjata; faalama naannoo industiriiwwaniin dh­aqqabu hir’isuuf naannawa zoonii industirii magariisaan akka uw­wifamu ni hojjata; ni hordofa; ni to’ata;
	35. Naannicha keessatti facaatiin misooma industirii manufak­charingii walmadaalaafi carraalee hulaa misoomaa qaban irratti kan hundaa’e akka ta’u qaamolee dhimmi ilaallatu waliin ni hojjata; hawaasa naannawa industiriitiif faayida-qabeessa ta’uu isaanii ni mirkaneessa;
	36. Carraalee naannichi misooma in­dustiriif qabu tooftaalee adda add­aatiin ni beeksisa; workshooppii, simpoziyeemii, baazaarii yookiin agarsiisa qaama dhimmi ilaalu waliin ta’uun ni qopheessa;
	37. Industriiwwan oomisha ala-ergii irratti bobba’aniif xiyyeeffan­noo addaa ni kenna; ni deeggara; qaama dhimmi ilaalu walin ta’uun oomisha isaanii biyya alaaf akka dhiyeessan ni deeggara;
	38. Abbootii qabeenyaa hojii qonnaa, daldala, tajaajilaafi konistiraak­shinii irratti hojjatan gara hojii in­dustirii manufakcharingiitti akka bobba’an ni jajjabeessa; deeggar­sa barbaachisu ni kenna; qaama dhimmi ilaalu waliin ni hojjata;
	39. Madaallii gahumsa ogummaa dal­dala industirii ilaalchisee seerota bahan hojiirra ni oolcha; hayyama daldala industirii akka baafatan ni taasisa; gahumsa industirii ni mirkaneessa;
	40. Qaama dhimma qulqullinaafi istaandaardii oomishaalee ilaalu waliin ta’uun industriiwwan qulqullina oomisha isaaniitiif waraqaa ragaa mirkaneessa sadarkaa qulqullina oomishaa akka argatan ni hojjata.
1. **Biiroo Dargaggoofi Ispoortii**

Biirichi aangoofi hojii ar­maan gadii ni qabaata:

* 1. Paakeejii misooma dargaggoota naannichaa qophees­suun hojiirra ni oolcha; hojiirra oolmaa paakeejichaa ni hordo­fa; ni madaala; akka barbaachi­summaa isaatti qorannoo irratti hundaa’uun paakeejicha irratti fooyya’iinsa ni taasisa;
	2. Ragaalee dhimma dargaggootaa ilaal­latan hunda ni gurmeessa; ni xi­inxala; bu’aa xiinxalichaa irratti hundaa’uun kallattii furmaataa ni qopheessa;
	3. Sosochii siyaasaa, diinagdeefi ha­waasummaa naannichaa keessatti hirmaannaan dargaggootni taasisan akka cimu ni hojjata;
	4. Dargaggootni ho­jii dhabeeyyii ta’an ofdanda’anii jireen­ya isaanii hoogganuuf akka isaan dandeessisu leenjii ogummaafi teeknikaafi haala liqii itti argatan qaama dhimmi ilaalu waliin ni mijeessa; ni hojjata; tajaajila gor­saa haala itti argatan ni karoorsa; hojiirra ni oolcha;
	5. Dargaggootni wal­daan akka gurmaa’an hubannoo ni kenna; mirga isaanii akka kaba­jamu sochii taasisan ni jajjabeessa; deeggarsa ni kenna;
	6. Dargaggoota itti gaafatamummaa fudhachuu dan­da’aniifi sirna dimokiraasii ijaaruu keessatti hirmaannaa gaarii qaban uumuudhaaf haalota dandeessi­san ni karoorsa; hojiirra ni oolcha;
	7. Haala fayyaan dargaggootaa itti eegamuufi humna oomishaa ab­dachiisaa itti ta’uu danda’an irrat­ti qaama dhimmi ilaalu waliin ni hojjata;
	8. Dargaggootni gocha yakkaa ir­raa ofeeganii naamusaafi amala gaarii akka horatan kan gargaaru barumsa xiinsammuu, tajaajiloot­aafi sagantaaleen bashannanaafi giddugalli dargaggootaa akka ba­bal’ataniifi jajjabaatan ni taasisa; raawwii isaa ni hordofa;
	9. Dargaggootni hojii eegumsa naan­noofi qabeenya uumamaa irratti bobba’anii akka hojjatan haala ni mijeessa; ni jajjabeessa;
	10. Humni kalaqaa akka cimu ni taasi­sa; dorgommiiwwan adda addaa ni qopheessa; kan qophaa’e irratti akka hirmaatan deeggarsa ni kenna;
	11. Dargaggootni dandeettii hojii uu­muu akka gonfatan ni deeggara; ni jajjabeessa; mirgi abbummaa akka kabajamu qaama dhimmi ilaalu waliin ni hojjata;
	12. Humni raawwachiisummaa jaarmiyaalee dar­gaggootaa akka cimu hojimaata ni diriirsa; sadarkaa irra jiru ni qo­rata; yaada furmaataa ni qophees­sa; yammuu mirkanaa’u hojiirra ni oolcha;
	13. Sagantaalee sosochiifi hirmaan­naa dargaggoot­aa kan akka koraa, feestivaalaafi konfaransii akka gurmaa’u, gag­geeffamuufi hubannoofi amantaa misoomaafi dimokiraasii irratti akka gabbatu ni taasisa; adeemsa isaa ni qorata;
	14. Hawaasni naannichaa qajeeltoo ispoortiin hundumaaf jedhuun hirmaataafi fayyadamaa akka ta’u haala ni mijeessa; hirmaannaa qa­ama midhamtootni ispoortii kees­satti qabaniifi fayyadamummaa isaanii guddisuuf haalli mijataan jiraachuu isaa ni mirkaneessa;
	15. Humna namaa ispoortiin leen­ji’eefi gahumsa qabu horachuuf qaama dhimmi ilaalu waliin ni hojjata; manneen barnootaa madda ispoorteessitootaa akka ta’an ni hojjata;
	16. Naannicha keessatti bakka ool­maa, giddugala dargaggoofi faa­siiliitiiwwan ispoortii akka ijaara­maniifi babal’atan ni jajjabeessa; deeggarsa teeknikaa ni kenna; sadarkaa isaanii ni murteessa; ragaa abbaa qabeenyummaa akka argatan qaama dhimmichi ilaal­latu waliin ni hojjata;
	17. Ispoortiin akka babal’atuufi cimu dhaabbileen ispoortii naannicha keessatti akka hundeeffaman ni taasisa; ni deeggara; ni jajjabeessa; hayyama ogummaa ispoortii ni kenna; ni hordofa;
	18. Qajeelfama waldaaleen ispoortii ittiin hundeeffaman ni baasa; wal­daalee ispoortii sadarkaa naan­nootti hojjatan ni galmeessa; dee­ggarsa barbaachisaa ni kenna;
	19. Mana Maree Ispoortii Naan­nichaafi Mana Maree Federeesh­inootaa Ispoortii ni hundeessa; deeggarsa ni kenna;
	20. Waldorgommiifi feestivaala is­poortii sadarkaa naannotti gag­geeffamu kamiyyuu ni qopheessa; ni qindeessa; ni to’ata; ni deeggara; falmiiwwan waldaalee ispoortii gid­duutti ka’u ni murteessa; ispoortees­sitoota, ogeeyyiifi jila ispoortii bu’a qabeessa ta’an ni badhaasa;
	21. Qaama dhimmi ilaalu waliin ta’uudhaan humna namaa tajaajila yaala ispoortii kennu ni ramada; meeshaaleen hojii kanaaf barbaa­chisan akka guutaman ni taasisa;
	22. Fayyadama qoricha qaama jajja­beessu (dopping) ittisuuf qajeelfa­ma ni baasa; qaama dhimmi ilaalu waliin ni hojjata;
	23. Qaamolee mootummaa yookiin miti mootummaa waliin hidhannoofi meeshaaleen ispoortii akka guuta­man ni hojjata; dhiyeessii hidhan­noofi meeshaalee ispoortii dabaluuf oomishitoota ni jajjabeessa;
	24. Abbootii qabeenya dhuunfaa seektara ispoortii irratti bobba’uu barbaadan ni jajjabeessa; ispoorti­in madda galii akka ta’u ni hojjata;
	25. Ispoortiiwwan aadaa naannichaa caalmaatti akka beekaman, barat­aman, fooyya’aniifi guddatan ni taasisa;
	26. Waldaaleen ispoortii naan­nichaa galii isaanii kaayyoo hun­deeffamaniif oolchuu isaanii mirkaneessuuf herrega isaanii akkaataa seeraatiin ni qorata; ni qorachiisa;
	27. Leenjiiwwaniifi seminaarota adda addaa ispoortii waliin walqabatan ni qopheessa; ni kenna; ni kennisiisa;
	28. Madda galii qoratee mana maree ispoortii naannichaaf ni dhiyees­sa; yammuu hayyamamu hojiirra ni oolcha;
	29. Ogeeyyiin ispoortii gosa adda addaa baay’inaafi qulqullinaan horachuun akka danda’amu cimi­naan ni hojjata;
	30. Sirna ispoorteessitoota bu’aa gaarii argamsiisaniif mootummaan beek­kamtiifi jajjabeessituu itti kennu yookiin yaadannoon itti moggaa­famuuf ni diriirsa; yammuu mirka­naa’u hojiirra ni oolcha;
	31. Waldaalee, federeeshinootaa­fi kilaboota ispoortii naannicha keessatti hundeeffamaniif deeg­garsa teeknikaa ni taasisa; hayya­ma hojii ni kenna; ni haaromsa; ni haqa; ni hordofa; ni to’ata.
1. **Komishinii Karooraa fi Misoomaa**

Komishinichi aangoofi hojii ar­maan gadii ni qabaata:

* 1. Imaammatootaafi tarsiimow­wanii diinagdee mootummaa naannichaa ni maddisiisa; wix­inee isaanii ni qopheessa; qaama ilaaluuf ni dhiyeessa; yammuu mirkanaa’u hojiirra ni oolcha; hordoffiifi deeggarsa ni taasisa;
	2. Tarsiimoowwan misooma di­inagdee mootummaa irratti hun­daa’uudhaan karoora misoomaa yeroo dheeraafi giddugaleessaa mootummaa naannichaatiin raawwatamu ni qopheessa; yam­muu mirkanaa’u hojiirra ooluu isaa ni hordofa; ni to’ata; karoorri waggaa karoora tarsiimowaa naannichaa waliin kan deemu ta’uu ni mirkaneessa; bakka hanqinni jirutti sirreeffamni barbaachisu akka taasifamu ni taasisa;
	3. Sirnaafi kallattii karoora misooma diinagdee naannichaa ni diriirsa; hojiirra oolmaa isaa ni hordofa;
	4. Hammata fiisikaalaa naannichaa yeroo yeroon ni qopheessa; qaa­ma dhimmi ilaaluuf ni dhiyeessa; raawwii isaa ni hordofa;
	5. Haala qabatamaa imaammata fiisikaala naannichaa irratti qa­amolee dhimmi ilaalu waliin qo­rannoo ni gaggeessa; Mana Maree Bulchiinsaa Mootummaa Naan­nichaatiif ni dhiyeessa; yammuu hayyamamu hojiirra ni oolcha; hojiirra akka oolu ni taasisa;
	6. Bu’a qabeessummaafi qulqullina raawwii imaammata diinagdeefi karoora misooma yeroo dheeraa­fi giddugalleessaa naannichaa ni hordofa; ni gamaaggama; raaw­wii isaa Mana Maree Bulchiin­saa Mootummaa Naannichaatiif yeroo yeroon ni dhiyeessa; ni mir­kaneessisa;
	7. Hammata diinagdee gooroo naan­nichaa ni qopheessa;
	8. Walitti dhufeenya manneen hojii mootummaa naannichaafi dhaab­bilee deeggartootaa naannicha keessatti argaman cimsuun sirna hordoffiifi deeggarsaa hirmaachisaa ta’e ni diriirsa; hojiirra ni oolcha; ho­jiirra akka oolu ni taasisa;
	9. Akkaawuntii diinagdee sadarkaa guddina diinagdee naannichaa agarsiisu ni qopheessa; Mana Maree Bulchiinsaa Mootummaa Naannichaatiif ni dhiyeessa; ni mirkaneessisa;
	10. Sirni hordoffiifi gamaaggamaa manneen hojii mootummaa naan­nichaa biratti beekamee hojiirra akka oolu hubannoo ni uuma; sir­nicha madaqsuufi raawwachiisu­un walqabatee tooftaa dandeettiin manneen hojii mootummaa naan­nichaa itti cimu ni diriirsa; hojiir­ra ni oolcha;
	11. Pirojektoota misoomaa gurgud­doo mootummaa naannichaatiin gaggeeffaman qaamolee mootum­maa naannichaa dhimmi isaan ilaallatu waliin ta’uun raawwii isaanii ni hordofa; ni madaala;
	12. Sagantaaleefi pirojektoota guddi­na diinagdee naannichaa keessatti faayidaa olaanaa qabaniifi seekta­rootaan qophaa’uu hin dandeenye ni qorata; yammuu hayyamamu hojiirra ni oolcha;
	13. Tarsiimoowwan misooma di­inagdee mootummaa naannichaa bu’aa qabeessa taasisuuf sirna ista­atistiksii diriirsuun ragaa haala ammayaa’aa ta’een ni sassaaba; ni qindeessa; ni xiinxala; ni kuusa; ni tamsaasa; ni maxxansa;
	14. Ragaalee hawaas diinagdeefi qa­beenya uumamaa misooma naan­nichaatiif barbaachisan ni sassaa­ba; daataa beezii naannichaa ni hundeessa; barruulee istaatistiksii, pirofaayiliifi maappiiwwan adda addaa ni qopheessa; ni maxxansa; ni raabsa;
	15. Sagantaaleen imaammata dhim­ma ummataa irratti hundaa’uud­haan bahan akka hojiirra oolan ni qindeessa; karooraafi raawwii isaanii ni hordofa; ni madaala;
	16. Karoora misooma naannichaa kan yeroo dheeraa, giddugaleessaafi gabaabaa qopheessuuf kan gar­gaaran qo’annoofi qorannoo di­inagdee ni gaggeessa; safartuuleefi ulaagaalee waliigalaa dhimma diinagdeefi hawwaasummaa ni qopheessa; yammuu mirkanaa’u hojiirra ni oolcha; hojiirra akka oolu ni taasisa;
	17. Akkaataa qophiifi dhiyeessa karo­oraafi pirojektootaa irratti man­neen hojii mootummaa naan­nichaatiif deeggarsa teeknikaa ni kenna; dandeettii raawwachii­summaa isaanii ni cimsa; hojiirra oolmaa isaa ni hordofa;
	18. Hojiiwwan agro-ikoloojii naan­nichaa adda addaa irratti xiyy­eeffatamanii gaggeeffaman ni qindeessa; hojiirra oolmaa isaanii ni hordofa; akkasumas karoora misoomaa qopheessudhaaf kan gargaaru ispeshaalaayizeeshinii oomishaatiifi haalota dandeet­tii misoomummaa addaa naan­nichaa irratti qo’annoo ni gaggees­sa; qaama dhimmi ilaalu waliin ni hojjata;
	19. Akkaataa imaammata mootum­maatiin hirmaannaa kutaa diinag­dee dhuunfaatiin hojiiwwan gag­geeffaman irratti bu’aafi jijjiirama gama kanaan mul’atan irratti qorannoo ni gaggeessa; mootum­maaf ni dhiyeessa;
	20. Haala qabatamaa hawaas-diinag­dee naannichaa irratti qaamolee dhimmi ilaalu waliin qorannoo ni gaggeessa;
	21. Sirna ummanni qophii karo­oraa, hojiirra oolmaafi hordoffii­fi gamaaggama hojii misoomaa keessatti hirmaachuu itti danda’u ni diriirsa; raawwii isaa ni hordo­fa; akkasumas hojii misoomaa hirmaannaa ummataatiin gag­geeffaman irratti ragaa ni sassaa­ba; ni madaala;
	22. Hojiiwwan qo’annoo qiyyaasa, kaartaafi ji’ogiraafii guddinaafi it­tifufiinsa misooma naannichaaf gargaaran ni gageessa; akka gag­geeffamu ni taasisa;
	23. Raawwii misoomaafi imaammaata dhimma ummataa irratti sochiiw­wan manneen hojii mootummaafi miti mootummaa taasisan ni qin­deessa; qindoominaan ni hojjata.
1. **Komishinii Hooggansa Sodaa Balaa fi Kaafamtoota Misoomaa**

Komishinichi aangoofi hojii ar­maan gadii ni qabaata:

* 1. Imaammata, tarsiimoowwan, sa­gantaaleefi karoora misoomaa mootummaafi dhaabbilee dhuunfaa bahan keessatti dhimmi hooggansa sodaa balaa hammatamuu isaa ni mirkaneessa; raawwii isaa ni hordo­fa; sirna barnootaa keessatti akka hammatamu ni hojjata; akkaataa barbaachisummaa isaatti deeggar­sa ni kenna;
	2. Mana Maree hooggansa sodaa ba­laa naannichaa akka hundaa’u ni taasisa; barreessaa Mana Marichaa ta’ee ni tajaajila; raawwiin isaa dambii bahuun kan murtaa’u ta’a;
	3. Bu’uura imaammataafi tarsiimoo baheen hooggansi sodaa balaa hojiirra ooluu isaa ni hordofa; raawwii isaas yeroo yeroon mana maree hooggansa sadaa balaa naannichaatiif ni dhiyeessa;
	4. Sagantaalee sodaa balaa hir’isan, miidhaa dhaqqabeef deebii ken­nuu fi miidhamtoota deebisanii dhaabuu ni qindeessa; ni hordofa; ni gamaaggama;
	5. Balaa tasaa humna seektarootaa ol ta’aniif hojii deebii kennuu ni raawwata; ni hooggana; ni qin­deessa;
	6. Hojii gargaarsaa (relief) gama sa­gantaa wabii nyaataatiin dhufu ni hooggana; ni qindeessa; ni raabsa;
	7. Fandii ofeeggannoo ni hundeessa; madda galii adda addaa ni uuma; ni bulcha; hojiirra ni oolcha; haalli raawwii isaa dambii baahuun kan murtaa’u ta’a;
	8. Hojii qophii pirofaayilii saaxil­amummaa balaafi akkaataa bar­baachisaa ta’etti pirofaayilicha irra deebiin haaromsuu qaama dhim­michi ilaallatu waliin ni gaggeessa; ni qindeessa.
	9. Pirofaayilii saaxilamummaa balaa qophaa’e bu’uura godhachuun sir­na akeekkachiisa duraa ni diriirsa; hojiirra ni oolcha; hojiirra akka oolu ni taasisa; haala wayitaawaafi ittifufiinsa qabuun qaama dhimmi ilaallatau waliin odeeffannoo wal ni jijjiira;
	10. Balaan dura, yeroo balaafi balaan booda qorannoofi gamaaggama ni gaggeessa; bu’aan isaa qaama ilaal­latu akka dhaqqabu ni taasisa; ni hooggana; ni qindeessa;
	11. Sadarkaa naannootti giddugalees­sa qindeessaa hojii akeekkachii­sa duraafi deebii teknolojii am­mayyaatiin akka deeggaramu ni taasisa; ni gaggeessa; ni bulcha; akkaataa barbaachisummaa isaat­ti giddugaleessotni walfakkaatan sadarkaa Godinaalee, Magaalotaa fi Aanaaleetti akka hundeeffaman deeggarsa ni taasisa;
	12. Qophii karooraafi raawwii ittisa balaa manneen hojii mootummaa ni hordofa; ni qindeessa;
	13. Balaa qunname ilaalchisee murtii Mana Maree hooggansa sodaa ba­laatiin kennamu irratti hundaa’uun gargaarsa barbaachisu walitti ni qaba; miidhamtootaaf ni dhaqqab­siisa; akka dhaqqabu ni taasisa;
	14. Qorannoo sabsii duraa, sabsii boodaafi sirna nyaataa gaggeef­famu qindeessuun qaama dhimmi ilaaluun yammuu mirkanaa’u dee­ggarsi akka dhaqqabu ni taasisa;
	15. Dhaabbilee miti mootummaa naannicha keessatti gargaarsa ir­ratti bobba’an waliin qindoomi­naan ni hojjata; ni hordofa.
	16. Hawaasni qabiyyee lafaa fi qabeenya isaa irraa kanaan dura kaafames ta’ee fuulduraaf kaafamu jireenya bu’a qabeessa, amansiisaa fi itti fufiinsa qabu akka qabaatu deeggarsa hawaasummaa fi diinagdee ni kenna; akka kennamu ni taasisa;
	17. Ragaa lafa misoomaaf hawaasni irraa kaafamuu fi karoora ittisaa dhiibbaa hawaassa qaama dhimmi ilaaluun akka dhiyaatuuf ni taasisa;
	18. Ragaan qabiyyee hawaasni irraa kaafamu karaa guutuu ta’een qaama dhimmi ilaaluun qabamuu isaa ni hordofa; ni mirkaneessa;
	19. Hawaasa misoomaaf kaafamu mariisisuun, jijjiirama bu’uura jireenyaa uumamuuf akka of-qopheessu ni taasisa; deeggarsa fedhii sochii diinagdee fi hawaasummaa isaanii irratti hundaa’e akka argatan ni hojjata;
	20. Haqa-qabeessummaa tilmaama beenyaa qabiyyee dhuunfaa fi waliinii ni hordofa; bakka hanqinni jirutti tarkaanfiin sirreeffamaa akka fudhatamu ni taasisa;
	21. Hawaasni misoomaaf kaafamu nannawwa jireenyaaf mijaa’aa ta’etti mana jireenyaa yookiin lafa mana jireenyaa irratti ijaarratu akka argatu qaama dhimmi ilaalu waliin ni hojjata;
	22. Tajaajila bu’uuraalee misoomaa fi hawaasummaa kan akka afaan, aadaa fi seenaa isaa kunuunsuuf gargaaran akka argatan qaama dhimmi ilaalu waliin ni hojjata; ni qindeessa; ni hordofa; tarkaanfiin sirreeffamaa akka fudhatamu ni taasisa;
	23. Hawaasni misoomaaf kaafamu carraa hojii fi gabaa misooma naannawa isaatti gaggeeffamuun uumamu irraa fayyadamaa akka ta’u qaama dhimmi ilaalu waliin ni hojjata;
	24. Maatiin hawaasa misoomaaf kaafamuu hojii mataa isaanii akka uummatan deeggarsa iddoo oomishaa fi gurgurtaa, leenjii, tajaajila ekisteenshinii, dhiyeessii calla-guddistuu, dhiyeessii faayinaansii fi walitti hidhamiinsa gabaa dursa akka argatu qaama dhimmi ilaaluun waliin ni hojjata; ni qindeessa; raawwii isaa ni hordofa; tarkaanfiin sirreeffamaa akka fudhatamu ni taasisa;
	25. Lafti magaalaa hojii qonna magaalaatiif oolu hawaasa qonnaan bulaa misoomaaf kaafamuuf dursaan akka kennamuuf qaama dhimmii ilaalu waliin ni hojjata;
	26. Hawaasni misoomaaf kaafamu qabeenya qaban walitti fiduun yookiin dhuunfaan hojii investimantii irratti akka bobba’an deeggarsa teeknikaa fi ogummaa ni kenna; akka kennamu ni taasisa;
	27. Carraa hojii pirojektoota misoomaan uumamu keessatti hawaasni naannichaa dursa argachuu isaa ni hordofa; bakka hanqinni jirutti tarkaanfii sirreeffamaa ni fudhata; akka fudhatamu ni taasisa;
	28. Fandii deebisanii dhaabuu kaafamtoota misoomaa ni hundeessa; ni bulcha; hojiirra ni oolcha;
	29. Maddoota galii adda addaa fandii deebisanii dhaabuu qoratee Mana Maree Bulchiinsa Mootummaa Naannichaatiif ni dhiyeessa; yammuu murtaa’u hojiirra ni oolcha; maddoota birootiin fandichi akka gabbatu ni hojjata;
	30. Miidhaa sababa pirojektoota misoomaatiin dhaqqabu xiqqeessuuf akkaataa barbaachisummaa isaatti deeggarsa maallaqaa fi meeshaalee ni kenna; akka kennamu ni taasisa;
	31. Pirojektoota carraa hojii fi gabaa hawaasa misoomaaf kaafamuuf uumuu danda’an qoratee hojiirra ni oolcha; qaama dhimmii ilaaluun hojiirra akka oolu ni taasisa;
	32. Haala jiruu fi jireenya hawaasichaa ni hordofa; bu’uura diinagdee fi jireenya hawaasummaa guddina haawwasni naannawwa isaa irra dhaqqabeen walsimu irra gahuu isaa yammuu mirkaneeffatu ni eebbisiisa;
	33. Kallattiiwwan hawaasa misoomaaf kaafamuu irratti qorannoo ni gaggeessa.
1. **Komishiinii Turiizimii**

Komishinichi Aangoo fi hojii armaan gadii ni qabaata:

1. Qabeenya turizimii naannoon qabu adda ni baasa; ragaa isaanii ni qindeessa; ni gurmeessa; tajaajila barbaadamuuf ni oolcha; akka oolu ni taasisa;
2. Qabeenya uumamaafi nam-tol­chee hawwata turizimii naanni­cha keessatti argaman ni qorata; lafa hawwata turistii misooma turizimiif qofa ooluu qaban qa­ama dhimmi ilaalu waliin adda baasuun akka zoonii turizimiitti akka daangeffamu ni taasisa; haala misooma isaa irratti hojimaata ni diriirsa; qaamota dhimmi ilaalu waliin akka misoomu ni taasisa; haala ni mijeessa; ni to’ata;
3. Iddoowwan hawwata turizimii Naannoon Oromiyaa qabdu irratti hojii dijitaalessuu ni raawwata;
4. Iddoowwan gahumsa turistii, oomishaalee fi tajaajilli turiizimii naannichaa dorgomaa akka ta’aniifi ittifufiinsa akka qabaatan ni taasisa; karoora, hoggansaa fi misooma qabeenya namaa gahumsa qabu akka jiraatu ni taasisa; iddoowwan turiizimiitti tajaajila qulqulluu, misooma investimantii fi bizinasii turiizimii akka jiraatu ni hojjata; ulaagaalee fi carraawwan gabaa waliin akka walitti hidhaman ni taasisa;
5. Carraawwan turiizimii naannoon Oromiyaa qabdu beeksisuun maqaa gaarii naannichaa ni ijaara; iddoowwan gahumsa turistii mijataa fi hawwataa akka ta’an ni taasisa; iddoo gahumsa turistii fi oomisha turizimii naannichi qabu beeksisiisuuf qaamolee mootummaa fi dhuunfaa waliin ni hojjata;
6. Seektara turizimii maallaqaan deeggaruuf qaamolee adda addaa waliin michummaa uumuun ni hojjata;
7. Qorannoo irratti bu’uureeffachuun Fandiin turiizimii akka hundaa’u qaama dhimmi ilaaluuf ni dhiyeessa; yemmuu mirkanaa’u ni bulcha; misooma investimantii turiizimiitiif ni oolcha;
8. Iddoowwan hawwata turizimii irratti hojiiwwan misoomaa ni hojjata; akka hojjatamu qaamolee adda addaa waliin qindoominaan ni hojjata; kanneen misooman qaama bulchuuf ni dabarsa;
9. Bu’uuraalee misoomaa iddoowwan gahumsa turistiif barbaachisan adda baasuun Boordiif ni dhiyeessa; murtee Boordichaa irratti hundaa’uun qaamolee misoomsaniif ni dhiyeessa; raawwii isaas ni hordofa;
10. Tooftaawwan piromooshinii garagaraa fayyadamuun iddoowwan hawwata turizimii naannoon Oromiyaa qabdu biyya keessaa fi biyya alaatti ni beeksisa; akka beeksifamu qaamolee adda addaa waliin ni hojjata;
11. Qaamolee mootummaa, miti-mootummaa fi qooda fudhattoota guddina industirii turizimii keessatti gahee qaban waliin qindoominaan ni hojjata;
12. Xiinxala misooma gabaa turizimii gaggeessuun qabeenyi turizimii naannichaa dorgomaa ta’ee gabaaf akka dhiyaatu ni taasisa;
13. Wiirtuuwwan odeeffannoo tajaajila turistii iddoowwan murteessoo ta’an irratti banuun tajaajilli akka kennamu ni taasisa;
14. Ragaawwan yaa’insa turistii biyya keessaa fi biyya alaa, akkasumas galii turizimii irraa argamu ni qindeessa; qaama dhimmi ilaaluuf ni dabarsa;
15. Qorannoowwanii fi gumee qorannoo misooma turizimii qopheessuun Dhaabbilee deeggartoota turizimii biyya keessaa fi biyya alaa barbaaduun ni dhiyeessa; raawwii isaatiifis qindoominaan ni hojjata;
16. Sochii turizimii (daawwannaafi daawwachiisaa) naannicha kees­satti gaggeeffamu ni hordofa; haalli mijaa’aa tajaajila turizimii akka jiraatu qaama dhimmi ilaalu waliin ni hojjata;
17. Hawaasni naannoo hawwattoo­ta turizimiitti argamu misooma tajaajila turizimii irratti hirmaa­chuudhaan fayyadamaa akka ta’u haala ni mijeessa; ni deeggara;
18. Dhaabbilee kenna tajaajila turizimii ilaalchisee ulaagaa ni baasa; hayyama ogummaa ni kenna; ni haaromsa; ni haqa; qa­ama dhimmi ilaalu waliin leenjii ni kenna; deeggarsa ogummaa ni kenna; ni to’ata; qaama dhimmi ilaalu waliin sadarkaa ni kenna;
19. Pirojektoota investimentii misooma dhaabbilee tur­izimii irratti dhiyaatan ni gamaag­gama; yaada ogummaa qaama dhimmi ilaaluuf ni dabarsa; dee­ggarsa ogummaa ni kenna; hojii isaanii ni hordofa;
20. Hawwattoota turizimii haala addaatti gatiin isaanii murtaa’uu qaban galiifi gatii daawwannaa isaanii ilaalchisee qaama dhimmi ilaaluuf yaada ni dhiyeessa; yam­muu mirkanaa’u hojiirra akka oolu ni taasisa; fi
21. Hojiiwwan biroo guddina industirii turizimiif faayidaa argamsiisan ni hojjata.
22. **Komishinii Poolisii**

Komishinichi aangoofi hojii ar­maan gadii ni qabaata:

* 1. Gochaafi sochiiwwan sirna Heera Mootummaa faallessaniifi balaa irra buusuu danda’an kamiyyuu ni ittisa;
	2. Qaama dhimmi ilaallatu waliin haala tarsiimoon ittisa yakkaa naannicha keessatti hojiirra itti oolu ni mijeessa; hojiirra ni oolcha; hojiirra oolmaa isaa ni hordofa; ni qindeessa;
	3. Gocha yakkaafi balaan tiraafikii akka hin uumamnefi hin raawwat­amne ni ittisa; teknolojiiwwan ittisaa fi qorannoo yakkaatiif gargaaran hojiirra ni oolcha; ni bulcha;
	4. Faayidaafi dhaabbilee mootum­maa naannichaa irratti yakki akka hin raawwatamne ni ittisa;
	5. Ka’umsa yakkaa xiinxalee toofta­alee ittisaa ni baasa; ummannis yakka irraa akka of eegu ni barsi­isa; bu’aawwan qorannoo yakkaa filataman hawaasaaf akka dhi­yaatan ni taasisa;
	6. Ummanni nageenya naannoo isaa kabachiisuufi yakka ittisuu irratti akka hirmaatu boordii kominitii poolisingiifi nageenyaa ni gur­meessa; ni barsiisa; qaama dhim­mi ilaalu waliin ni hojjata; ni qin­deessa;
	7. Nageenya naannichaa amansi­isaa taasisuuf qaamolee nageenya Mootummaa Federaalaafi Naan­noo dhimmi ilaalu waliin odeef­fannoo waljijjiira; qindoominaan ni hojjata;
	8. Eegumsa daandiiwwan gurgud­doo naannicha keessa qaxxaamu­ranii, dhaabbilee mootummaa, riqicha, warshaaleefi iddoowwan sochiin investimentii gurgud­doon itti adeemsifaman, walgahii ummataa, ayyaana gurguddoo, eegumsa Abbootii Taayitaafi kan kana fakkaatu ni raawwata; sir­naafi nageenyi eegamuu isaa ni mirkaneessa;
	9. Qaama hawaasaa deeggarsa addaa barbaadan kan akka daa’immanii, dubartoota, maanguddootaafi qa­ama miidhamtootaaf xiyyeeffan­naa addaa kennuun ni hojjata;
	10. Hojiiwwan ittisaafi qorannaa yak­kaa cimsuuf gahumsa ogummaaf tajaajilli poolisii sadarkaa isaa kan eeggate akka ta’u qo’annoo ni gag­geessa;
	11. Gurmaa’ina, tajaajilaafi raawwii hojii poolisii naannichaa irratti hojii xiinxalaafi insipeekshinii ni gaggeessa; karoora tarsimoo ni baasa; tooftaalee raawwii hojii bifa wal fakkaatuun akka hojiirra oolu ni taasisa;
	12. Dhaabbilee dhuunfaa hojii eegumsaa irratti bobba’uu barbaadaniif waraqaa ragaa mirkaneessa gahumsaa ni kenna;
	13. Meeshaalee waraanaa naannicha keessatti argaman ni galmeessa; hayyama ni kenna, ni haaromsa; ni to’ata; seera irratti hundaa’uun hidhannoo ni hiikkachiisa;
	14. Qorannaan yakkaa, mirga namoo­ta yakkaan shakkamanii qabam­anii Heeraafi seeraan kabajame eeggatee akka gaggeeffamu ni ta­asisa;
	15. Iyyannoo yookiin eeruu yakkoota kamiiyyuu ni simata; kanneen karaa Biiroo Abbaa Alangaa yookiin Komishiinii Naamusaa fi Farra Malaammaltummaa irraa isa dhaqqaban waliin giddugala odeeffannoo tokko jalatti sirnaan galmeesse ni qabata;
	16. Yakkoota aangoo manneen murtii Naannichaa ta’an kamiiyyuu Abbaa Alangaa waliin ni qorata; adeemsa waliin qorachuu keessatti gahee fi ittigaafatamummaan qorataa poolisii fi Abbaa Alangaa akkasumas sirni ittiin hogganamu Dambii bahuun kan murtaa’u ta’a;
	17. Himatamtoota, deebii kennitootaafi ragaa baatota seeraa ni dhiyeessa;
	18. Qorannoo teeknikaa fi taaktikaa ni gaggeessa; ragaawwan qorannoo teknikaatiin adda bahanii akka kennamaniif qaama dhimmi ilaallatuun gaafataman barreeffamaan ni kenna; ragaa ogummaa ni baha;
	19. Ragaa guutuu shakkamaa fi adabamaa seeraa kuusaa yakkaa irratti galmeessuun ni qabata; ni gurmeessa; qaama dhimmi ilaaluuf ni kenna; ragaa yakka irraa bilisa ta’uu qaama gaafateef ni kenna;
	20. Adeemsa qorannaa yakkaa fi murtii haqaa kennisiisuu keessatti meeshaalee ciraa akka ragaatti qabaman ni bulcha; akkaataa ajaja yookiin murtii kennamuutiin ni raawwata;
	21. Qabeenya namoota yakkaan shakkamanii to’annaa poolisii jala oolanii galmeessee imaanaan ni qaba; yeroo isaan bahan isaaniif yookiin nama isaan bakka buufatanitti ni kenna yookiin ni deebisa;
	22. Gaaffii mirga wabii bu’uura seera rogummaa qabuutiin aangoo isaa ta’e irratti murtii ni kenna.
	23. Himatamaa yookiin deebii kennaa yookiin waamamaa bakka hin jirreetti itti murtaa’e hordofee murtii ni raawwachiisa; ajaja yookiin murtee Mana Murtii yookiin Abbaa Alangaa irraa kennamu ni raawwata;
	24. Shakkamaan yeroo to’atame irraa eegalee ogeessa seeraa, ogeessa fayyaa, Abbaa Amantaa, maatii, fira dhiyoo yookiin hiriyaa isaatiin akka walqunnamu haala ni mijeessa;
	25. Galmeewwan qorannaa yak­kaafi balaa tiraafikii, akkasumas ragaalee adda addaa qulqullinaa fi haala iccitummaa eeggateen ni qaba;
	26. Balaan tasaa yammuu uumamu akkaataa haala balaa uumameetiin gargaarsaafi deeggarsa ni kenna; qaama dhimmi ilaalu waliin qin­doominaan ni hojjata;
	27. Poolisii naannichaaf humna namaa barbaachisaa ta’e filatee ni leenjisa; ni barsiisa; iddoo barbaa­chisaa ta’etti ramadee ni hojjachii­sa; leenjii hojiirraa ni kenna; akka kennamus ni taasisa;
	28. Gurmaa’insaa fi hojmaata Poolisii Humna Addaa Naannichaa ni diriirsa; hojiirra ni oolcha; miseensota Poolisii Humna Addaa naannichaa ni filata; ni qacara; ni leenjisa; ni bobbaasa; ni bulcha;
	29. Dandeettii raawwachiisummaa poolisii guddisuuf yeroo yeroon carraa barumsaa akka argataniif haala ni mijeessa;
	30. Odeeffannoofi istaastikisii yakkaa walitti ni qaba; ni qorata; akkaataa barbaachisummaa isaatti qaama dhimmi ilaaluuf ni dabarsa;
	31. Dhaabbata leenjii poolisii naan­nichaa akka hundeeffamu ni taasi­sa; meeshaaleefi humna namaatiin ni guuta; ni gurmeessa; ni bulcha.
1. **Komishinii Manneen Sirreessaa**

Komishinichi aangoofi hojii ar­maan gadii ni qabaata:

* 1. Sirreeffamtootni seeraa yammuu to’annaa jala jiran mirgi isaanii bifa garaagarummaa hin qabneen akka kabajamu ni taasisa;
	2. Poolisii mana hojichaatiif humna namaa barbaachisaa ta’e filatee ni leenjisa; ni barsiisa; iddoo barba­chisaa ta’etti ramadee ni hojjachii­sa; leenjii hojiirraa ni kenna; akka kennamus ni taasisa;
	3. Sirreeffamaan seeraa gara mana sirreessaatti ergamu ajaja Mana Murtiitiin ta’ee waaraantiin kan itti kenname qofa ta’uu isaa ni mirkaneeffata;
	4. Sirreeffamaan seeraa yeroo turmaata isaa keessatti jijjiirama amalaafi ilaalchaa agarsiise gara ji­reenya hawaasaatti deebisuuf hojii­wwan dandeessisan ni raawwata;
	5. Manneen sirreessaa keessatti wiir­tuu leenjii ogummaa adda addaa ni hundeessa; sirreeffamtootni seeraa barumsa bu’uuraa, idileefi ogummaa, akkasumas hubannoo adda addaa akka argatan ni taasi­sa; yeroo turmaata isaanii keessat­ti lammii oomishaawaa ta’anii ji­reenyi hawaasummaa isaanii akka fooyya’u ni taasisa;
	6. Sirreeffamtootni seeraa fayya qabeessa akka ta’an, akkasumas haamileefi qaamaan akka ciman iddoo ispoortiifi bashannanaa adda addaa ni qopheessa;
	7. Sirreeffamtoota seeraa sababa umurii isaaniitiin haala addaati­in akka qabaman seeraan mur­taa’e ilaalchisee addatti qabamanii murtii isaanii akka raawwatan haala ni mijeessa;
	8. Sirreeffamtoonni seeraa qulqul­lina dhuunfaafi naannoo isaanii akka eeggatan, kanneen dhibam­an addatti bahanii akka qabamanii fi yaalaman ni taasia;
	9. Baajata ramadamuun sirreeffam­toota seeraatiif nyaata gahaa ta’e ni dhiyeessa; dubartoota ulfaafi daa’imman haadha waliin mana sirreessaa akka turan taasisa­maniif kunuunsa addaa ni taasisa;
	10. Sirreeffamoota seeraa yeroo tur­maata isaanii keessatti fooyya’iin­sa jijjiirama amalaa agarsiisan hordofuudhaan korooraan (amak­kiroodhaan) akka gadi lakkiffaman Mana Murtiitti ni dhiyeessa;
	11. Gaaffii ol’iyyannoofi iyyata sirreef­famtootni seeraa qaama adda add­aatti akka ergamuuf dhiyeeffatan qaama dhimmi ilaalutti ni dabar­saaf; bu’aa isaas ni hordofa;
	12. Sirreeffamtootni seeraa maatii isaanii, ogeeyyii fayyaa, abukaatoo isaaniifi kan kana fakkaatan waliin akka walqunnaman ni taasisa;
	13. Manneen sirreessaafi jireenya ha­waasummaa sirreeffamtoota seer­aa fooyyessuuf galii sochii hojii misoomaa adda addaa manneen sirreessaa, akkasumas qaamolee mootummaa, miti mootummaafi dhaabbilee gargaarsaa irraa arga­mu qaama dhimmi ilaalutti dhi­yeessuun yammuu hayyamamu hojiirra ni oolcha;
	14. Nageenyaafi tasgabbii manneen sirreessaa ni kabachiisa; sirreef­famtootni seeraa akka hin badne yookiin akka hin milqine ni eega; naamusa akka kabajanis ni taasisa;
	15. Galmeefi seenaa sirreeffamtoota seeraa sirnaan ni qaba; jijjiirama jiru guyyaa guyyaan ni hordofa;
	16. Jireenya hawaasummaa sirreef­famtoota seeraa fooyyessuuf sir­reeffamtootni seeraa gurmaa’anii galii akka argatan deeggarsa ni kenna; galiin argamus dhimma fooyya’iinsa jireenya hawaasum­maa isaaniitiif akka oolu ni taasisa;
	17. Wiirtuuwwan misooma sirreef­famtoota seeraa hojii misoomaa irratti hirmaachisuuf gargaaran ni babal’isa; galii argamu irraa kaffal­tii gatii humnaa akka argataniifi galii argamettis haala itti fayyada­muu danda’an ni mijeessa;
	18. Qaamolee mootummaafi mi­ti-mootummaa adda addaa waliin walitti dhufeenya ni taasisa; qin­doominaan ni hojjata;
	19. Dhiifama sirreefamtoota seer­aatiif taasifamu ilaalchisee qaama dhimmi ilaalu waliin ni hojjata.
	20. Dhaabbata leenjii poolisii Mana Sirreessaa naan­nichaa akka hundeeffamu ni taasi­sa; meeshaaleefi humna namaatiin ni guuta; ni gurmeessa; ni bulcha.
1. **Abbaa Taayitaa Eegumsa Naannoo**

Abbaan Taayitichaa aangoofi hojii armaan gadii ni qabaata:

* 1. Tarsiimoo madaallii sadark­aa naannoo, qabeenya bosonaa, bineensa bosonaafi diinagdee magariisaa dandamannaa jijjiira­ma haala qilleensaa ni qopheessa; yammuu mirkanaa’u hojiirra ni oolcha; hojiirra akka oolu ni taa­sisa; hojiirra oolmaa isaa ni to’ata;
	2. Sagantaa ijaarsa diinagdee magari­isaa dandamannaa jijjiirama haala qilleensaa hojiirra ni oolcha; hoji­irra oolmaa isaa ol’aantummaan ni qindeessa; ni hordofa; deeggarsa teeknikaa ni kenna; gabaasa raaw­wii qindaa’aa mootummaaf ni dhi­yeessa;
	3. Sagantaawwan eegumsa bosonaa ni qopheessa; hojiirra akka oolu ni taasisa; misoomniifi eegumsi qa­beenya bosonaa qindaa’aan akka gaggeeffamu haala ni mijeessa; ni qindeessa; ni hordofa; hubannoon hawaasaa akka cimu ni taasisa;
	4. Seektaroota sagantaa ijaarsa diinag­dee magariisaa dandamannaa jijjiira­ma haala qilleensaa hojiirra oolchaniif deeggarsa teeknikaa ni kenna; ni hordofa; raawwiin hojii isaanii akka madaalamu haala ni mijeessa;
	5. Iddoon eekoo-turizimii akka hundeeffamuu fi babal’atu ni taasisa; qorannoo tilmaama faayidaalee sirnakoo ni gaggeessa; bu’aan qo­rannoo akka hojiirra oolu ni taas­isa; hambaawwan seenaa qabeen­ya uumamaa waliin wal qabatan qaama dhimmi ilaallatu waliin akka eeggamu ni taasisa; qaama babal’ina misooma turiizimii irratti hojjatuuf waliin qindoominaan ni hojjata;
	6. Hojiiwwan misooma bosonaa bal’inaan gaggeeffamu irraa ha­waasni daldala bosonaa (carbon credit) irraa fayyadamaa ta’uu isaa ni mirkaneessa; hojiirra oolmaa isaa ni hordofa;
	7. Hojii eegumsa sululaa ni hojjata; gadi lakkisni qilleensa gubataa (Car­bon Emission) akka xiqqaatu hu­bannoo ni uuma; qaama dhimmi ilaalu waliin ni hojjata; ni hordofa;
	8. Sochiiwwan misooma diinagdee keessatti seektaraalee gadi lakkisa qilleensa gubataa(Carbon Emis­sion) keessatti gahee olaanaa qaban keessatti gadi lakkisni qilleensa gubataa (Car­bon Emission) akka xiqqaatu hubannoo ni uuma; karoora ni qopheessa; hojiir­ra oolmaa isaa ni hordofa; ni to’ata;)
	9. Istaandardiin balfa dhangala’aa gara lagaa, haroo fi naannootti dhangala’u ilaalchisee qophaa’e hojiirra ooluu isaa ni mirkaneessa; ulaagaa kan guutaniif ni hayyama; bakka hanqinni jirutti tarkaanfii sirreeffamaa ni fudhata;
	10. Ummanni naannoo bosonaa, paarkiifi dawoo bineensa bosonaa jiraatu sochii eegumsa Naannoofi bosonaa irratti akka hirmaatu, ak­kasumas bu’aa argamu irraa akka fayyadamu qaama dhimmi ilaalu waliin ni hojjata;
	11. Qaama Naannoofi qabeenya bo­sonaa irratti miidhaa geessise ka­miyyuu irratti tarkaanfii seeraa ni fudhata; akka fudhatamu ni taasisa;
	12. Laaboratoriifi wiirtuulee to’annoon qulqullina sanyii biqiltuu bosonaa keessatti gaggeeffamu ni hundeessa; ni bulcha; qo’annoowwan misoomaa­fi eegumsa bosonaa babal’isuuf gar­gaaran ni gaggeessa; akka gaggeef­famu ni taasisa; hojiirra ni oolcha; hojiirra akka oolu ni taasisa;
	13. Eegumsa Naannoofi qabeenya bosonaa ilaalchisee waldiddaa uu­mamu qaama dhimmi ilaalu wali­in furmaata akka argatu ni taasisa; ni hordofa;
	14. Qaamolee qabeenya uumamaa seeraan ala itti fayyadamuun Naannoo irratti dhiibbaa geessi­san deebisanii akka misoomsan ni taasisa; tarkaanfiin akka fudhata­mu ni taasisa;
	15. Hayyama gahumsa ogummaa qo­rannoo sakatta’iinsa dhiibbaa naan­noo ni kenna; ni haaromsa; ni haqa;
	16. Pirojektotni misoomaa kamiyyuu yammuu karoorfaman sakat­ta’iinsi dhiibbaa Naannoo durfa­mee akka gaggeeffamu ni taasisa; ulaagaalee sakatta’iinsa dhiibbaa Naannoo ni qopheessa; akkaataa barbaachisummaa isaatti qaama dhimmi ilaaluuf ni kenna; hojiiw­wan misoomaa gaggeeffaman ka­miyyuu naannoo irratti dhiibbaa akka hin dhaqqabsiifne ni to’ata;
	17. Dhaabbileen tajaajila adda addaa kennan yookiin industiriiwwan oomishaa naannicha keessa jiran dirqamoota seerota eegumsa naan­noo, misoomaafi eegumsa bosonaa ilaalchisee bahan kabajuu isaanii ni mirkaneessa; mooraa dhaab­bata kamiiyyuu seenuun saamu­da ni fudhata; ni qorata; ni to’ata; tarkaanfii sirreeffamaa ni fudhata; akka fudhatamu ni taasisa;
	18. Balfaawwan dhangala’oofi gog­gogaa yookiin hafteewwan oomisha warshaalee fi hazbaan magaalota keessaa bahu sirna madaallii ikoolojii akka hin xu­reessine ni to’ata; odiitii Naan­noo ni gaggeessa; tarkaanfii sirreeffamaa ni fudhata; akka fud­hatamu ni taasisa;
	19. Sirna ragaaleefi odeeffannoon ee­gumsa naannoo, jijjiirama haala qilleensaa fi bosonaa ittiin walit­ti qabamu ni diriirsa; ragaalee fi odeeffannoo walitti ni qaba; ni gurmeessa; ni kuusa; ni bulcha; akkaataa barbaachisummaa isaatti qaama dhimmi ilaaluuf ni kenna;
	20. Eegumsa Naannoo, bosonaafi jijjiirama haala qilleensaa irratti qaamolee adda addaa waliin qin­doominaan ni hojjata;
	21. Iddoon jireenya lubbu qabeeyyii adda addaa miidhamee lubbu qa­beeyyii irratti miidhaa akka hin dhaqqabsiifne ni to’ata; hanqina uumamu irratti tarkaanfii ni fud­hata; akka fudhatamu ni taasisa; qorannoo irratti hundaa’uudhaan paarkii, dawoon bineensota bo­sonaafi “biosphere” akka hundeef­famee kunuunfamu ni taasisa;
	22. Manca’ina qabeenya uumamaafi sochii bu’aa bosonaafi bineensa bo­sonaa ni to’ata; tarkaanfii seeraa ni fudhata; akka fudhatamu ni taasisa;
	23. Hojiiwwan misooma bosonaafi bineensa bosonaa Dhaabbata Bo­sonaafi Bineensa Bosonaatiin gag­geeffaman karoora naannoo akka qabaatan ni taasisa; ni to’ata; hoji­irra oolmaa isaa ni hordofa; qaam­ni bosona misoomsu karoora hojii misooma bosonaatiin akka hogga­namu ni taasisa;
	24. Misooma magariisa magaalaafi paarkiiwwan sadarkaa magaalotaat­ti gaggeeffaman ilaalchisee deeggar­sa teeknikaa ni kenna; ni hordofa;
	25. Qaamolee misooma bosonaa, daldalaafi naanneessa bu’aa bo­sonaa, bineensa bosonaa, adamoo fi horsiisa bineensa bosonaa irratti bobba’aniif hayyama ogummaa fi itti fayyadamaa ni kenna; qaama dhimma ilaalu waliin ni hojjata; galii rooyaalitii gurgurtaa bu’aa bosonaa akka sassaabamu ni taa­sisa; raawwii isaa ni hordofa;
	26. Tooftaalee itti fayyadama qabeenya uumamaa itti fufiinsa hin qabne, manca’ina yookiin faalama Naan­noo ittisuu danda’an irratti yaada ni dhiyeessa; hojiirra ni oolcha; ho­jiirra oolmaa isaa ni hordofa;
	27. Haala qabiinsaafi itti fayyadama naannoofi bosonaa haqa-qabees­sa ta’e mirkaneessuufi carraa ho­jii diinagdee magariisuu uumuu danda’u irratti qorannoofi ce’umsa teknolojii ni qindeessa;
	28. Daldala seeraan alaa callaa gud­distuu misooma bosonaafi bu’aa bosonaa waliin walqabatu akka hin gaggeeffamne ni to’ata; ak­kaataa seeraatiin qaama dhimmi ilaalu waliin tarkaanfii seeraa ni fudhata;
	29. Istaandardii hojii misooma bosona dhuunfaa, waliinii fi misooma sululaa ni baasa; qaama hojiirra oolchuuf ni dabarsa; hojiirra oolmaa isaa ni hordofa; ni to’ata;
	30. Gosoota biqiltuu baay’atanii naannoo itti dhaabbatan, haalli qilleensaa mijaa’aa ta’uu fi bu’aa diinagdummaa qabaachuu isaanii qorachuun adda ni baasa; bu’aa isaa qaama raawwatu ni beeksisa; raawwii isaa ni hordofa; ni to’ata;
	31. Sagantaa barnoota eegumsa Naannoo idileen alaa ni babal’isa; dhimmoonni eegumsa Naannoo sirna barnoota idilee keessatti akka hammataman qaama dhim­mi ilaallatu waliin ni hojjata;
	32. Pirojektoota misoomaafi kun­uunsa qabeenya bosonaa wali­in walqabatan raawwii isaanii ni hordofa; ni to’ata;
	33. Sirna eegamsaafi faayidaa bosona uumamaafi bineensa bosonaa ilaalchisee diriire hojiirra oolmaa isaa ni to’ata;
	34. Hedduminni lubbu qabeeyyii (Bio-diversity) faayidaa ummata­afi biyyaaf itti fufiinsaan hojiirra akka oolu ni eega; ni to’ata;
	35. Naannessa bu’aalee bosonaa fi adamoo seeraan alaa ni to’ata; tarkaanfii sirreeffamaa ni fudhata; akka fudhatamu ni taasisa;
	36. Diinagdee magariisa dandaman­naa jijjiirama haala qilleensaa naannichaa akkasumas eegumsa naannoofi bosonaa irratti gabaa­sa wayitawaa ta’e qopheessuun ni tamsaasa.
1. **Abbaa Taayitaa Saayinsii fi Teknoloojii**

Abbaan Taayitichaa aangoofi hojii armaan ga­dii ni qabaata:

* 1. Karoora qo’annoo misooma saay­insii, teknolojiifi qunnamtii fed­hii misooma naannichaa bu’uura godhate ni qopheessa; yammuu mirkanaa’u hojiirra ni oolcha; mootummaadhaaf gorsa ni kenna;
	2. Sosochiiwwan kalaqa saayinsiifi teknolojii naannicha keessatti taa­sifamu ol’aantummaan ni qindees­sa; ni jajjabeessa;
	3. Industiriwwan, Yunivarsii­toota, Dhaabbiilee Qo’annoofi Koolleejjota Teekinikaafi Ogum­maa gidduutti hojii misooma saay­insiifi teknolojii irratti qindoom­inni akka uumamu ni qendeessa, hojiirra oolmaa isaas ni hordofa;
	4. Teknolojiiwwan biyyoota alaa bu’aa qabeessa ta’an ni barbaa­da; akkaataa barbaachisummaa isaatiin gara biyyaatti ni galcha; ni madaqsa; teknolojiwwan biyya keessaa jajjabeessuun faayidaa di­inagdee naannichaatiif akka oolu ni taasisa;
	5. Fedhii misooma teknolojii naan­nichaa qorannoodhaan adda baa­suun qaamolee dhimmi ilaalu waliin ta’uudhan akka guutamu ni hojjata;
	6. Dhaabbilee misooma saayinsii, teknolojiifi qunnamtii (Paarkiin teknolojii, muuziyemii saayinsii, kaaffee saayinsii fi teknolojii, wiir­tuu cehumsa teknolojii, wiirtuu teknolojii qunnamtiifi odeeffan­noo hawaasa) naannichaa qaamo­lee dhimmi ilaallatu waliin ta’uud­haan akka hundeeffamu deegarsa ni taasisa; hojiirra oolmaa isaaniis ni to’ata.
	7. Sochiiwwan saayinsiifi tekno­lojii naannicha keessatti gag­geeffamaniif deeggarsa maallaqaa, meeshaaleefi ogummaa ni taasisa; akka taasifamuuf haala ni mijeessa;
	8. Hojii qabeenya sammuu naanni­cha keessatti gaggeeffamu sarbam­ni mirgaa irratti akka hin geenye ni to’ata; hubannoon hawaasaa akka cimuuf qaamolee dhimmi isaan ilaallatu waliin ni hojjata;
	9. Hojiiwwan dhimmoota balaqqee (radiation) naannicha keessatti gaggeeffamu olaantummaadhaan ni to’ata; hojii irra oolmaa isaas ni hordofa;
	10. Waldaalee ogummaa, dhaabbilee adda addaafi namoota dhuunfaa guddinaafi misooma saayinsiifi te­knolojii naannichaatiif deeggarsa taasisan jajjabeessuuf sirna bad­haasaafi jajjabeessituu ni diriirsa; hojiirra ni oolcha;
	11. Hubannoofi beekumsa hawaasni naannichaa saayinsii, teknolojiifi qunnamtii irratti qabu akka cimuu fi babal’atu ni hojjata; dhaabbileefi ogeessota manneen hojii moo­tummaafi dhuunfaa keessatti sochii saayinsiifi teknolojii irrat­ti hirmaachaa jiran dandeettiin isaanii akka cimu ni hojjata;
	12. Qo’annoofi qorannoon saayinsii, teknolojiifi qunnamtii naannichat­ti gaggeeffamu bifa naamusa og­gummaa eeggateen raawwatamuu isaa ni hordofa; boordii hojiiwwan kanneen olaantummaan hoogga­nu akka hundeeffamu ni taasisa; hanqinni naamusaa yoo qunnamu tarkaanfiiwwan seera qabeessa ta’an akka fudhataman ni taasisa;
	13. Meeshaaleen tajaajilaafi bu’uuraaleen saayinsii, teknolojii­fi qunnamtii naannicha keessatti hojiirra oolan yeroo yeroodhaan madaalamanii hojiirra ooluu isaanii ni hordofa; ni mirkaneessa; kanneen tajaajilaa ala ta’an akka maqfaman ni taasisa;
	14. Istaandardii bittaa fi ittifayyadama meeshaalee teknolojii naannichaa ni qopheessa; hojiirra oolmaa isaa irratti deeggarsa ogummaa ni kennuu; ni hordofa; ni to’ata;
	15. Hojiiwwan misooma bu’uuraalee qulqullinaa (madaallii mijatum­maa, sirna safaraa, sadarkaa qul­qullinaa fi amantaa argachiisuu) qaamolee dhimmi ilaalu waliin qindoominaan ni hojjata; hojiirra ooluu isaanii ni to’ata, ni hordofa;
	16. Odeeffannoo saayinsii, teknolojiifi kalaqa walitti qabuu, qindeessuu, xiinxaluufi poortaalii irratti fe’uun tamsaasuudhaan hojiirra oolmaa isaa ni hordofa; ni to’ata;
	17. Hojiiwwan bu’uuraalee teknolojii qunnamtii odeeffannootiin walqa­bataniifi manneen hojii mootum­maa keessatti hojjataman olaan­tummaan ni qorata; ni hayyama; ni qindeessa; ni hojjata; hojiirra oolmaa isaa ni hordofa;
	18. Sochii neetworkii manneen bar­nootaa irratti ni hojjata; suphaa meeshaalee teknolojii qunnamtii odeeffannoo manneen barnootaa ni raawwata; iskuulneetii irratti deeggarsa ogummaa fi teeknikaa ni kenna; hojiirra oolmaa isaa ni to’ata;
	19. Misooma teknolojii qunnamtii odeeffannoo naannicha keessatti hojjatamuuf kan gargaaru mo­saajii (software) ni qopheessa; akka qophaa’u ni taasisa; kanneen qophaa’aniif sadarkaa hojii jibaajii (hardware)fi mosaajii (software) ni baasa; qulqullina, nageenyum­maafi amansiisummaan odeef­fannoo kan eegame ta’uu isaa ni mirkaneesa; ni hordofa;
	20. Manneen hojii mootummaa neetworkiidhaan akka walqun­namaniifi siistamni kompiitaraa akka qophaa’uuf hojiiwwan bar­baachisan ni hojjata;
	21. Humna namaa teknolojii qun­namtii odeeffannootti fayyada­muu, hojjachuufi suphuu danda’u horachuuf qaamolee dhimmi ilaalatu waliin ni hojjata; ragaa ga­humsaa ni kenna; hojiirra oolmaa isaa ni hordofa;
	22. Tajaajila telekoominikeeshinii naannicha keessatti kennamuun ummatni tajaajila gahumsa qabu akka argatu ni hordofa; qaama dhimmi ilaalu waliin ni hojjata;
	23. Sirna odeeffannoo dhaabbilee mootummaa ijaaruufi qindeessuu keessatti maqaa doomeenii ni ra­mada; teessoo ni galmeessa; poor­taalii naannoo irratti ol kaa’uud­haan ni to’ata;
	24. Sistemootni bu’uuraafi tajaajiloot­ni kenniinsa tajaajila ummataa irratti xiyyeeffatan kompiitaraan kan deeggaraman akka ta’aniifi sadarkaa sadarkadhaan kallat­tiidhaan fayyadamtootaaf haala tajaajila kennuu itti danda’an mi­jaa’uu isaanii ni mirkaneessa;
	25. Marsariitiifi appilikeeshinootni kompiitaraa hojiirra ooluu danda’an teeknikaafi hojimaataatiin qindoo­mina kan qabaniifi kan wal-siman ta’uu isaanii ni mirkaneessa;
	26. Hojiiwwan saayinsii, teknolojii­fi kalaqaa irratti qaamolee adda addaa biyya keessaafi alaa waliin hariiroo hojii uumuun ni hojjata.
1. **Abbaa Taayitaa Konistiraakshinii**

Abbaan Taayitichaa aangoofi hojii armaan gadii ni qabaata:

* 1. Imaammata, tarsiimoofi seerotni dizaayiniifi ijaarsa gamoowwanii, bishaanii, jallisii, daandiifi ijaar­sawwan adda bahan hojiirra ooluu isaanii ni hordofa, ni to’ata;
	2. Sochii hojii damee konistiraak­shinii olaantummaan ni to’ata; raawwii isaa ni hordofa; qaama dhimmi ilaalu waliin ni hojjata;
	3. Gatii yeroo meeshaa ijaarsaafi humna namaa qoratee qindees­suun seektarootni akka beekan ni taasisa;
	4. Damee ijaarsaa keessatti haala hir­maannaan hawaasaa itti babal’atu ni qorata; hojiirra oolmaa isaa ni hordofa; ni to’ata;
	5. Istaandaardii, sadarkaafi koodota ijaarsa gamoo, bishaanii, jallisiifi daandii naannichaa ni qophees­sa; dizaayinii ijaarsaa naannicha keessatti gaggeeffaman sadarkaafi koodii eeguu isaanii xiinxaluud­haan ni mirkaneessa; ol’aantum­maan ni to’ata;
	6. Dizaayiniin pirojektota ijaarsa dhuunfaa yookiin investimentii gaggeeffaman sadarkaafi koodii eeguu isaanii ni xiinxala; ni mir­kaneessa; hayyama hojii ijaarsaa ni kenna;
	7. Dizaayiniifi waliigaltee ijaar­sa pirojektota baajata Mootum­maatiin gaggeeffamaniif qophaa’ee dhiyaatu ilaalchisee raawwii isaa ni hordofa; ni to’ata;
	8. Jijjiirama yookiin dabalata hojii ijaarsaa, gatii, waldiddaa pirojek­tota ijaarsaa irratti uumamuufi gaaffilee kanneen irratti dhiyaatan seera jiru irratti hundaa’uun xiinx­alee furmaata akka argatan haala ni mijeessa;
	9. Ijaarsa pirojektota Mootummaan gaggeessu kamiyyuu ni hordofa; raawwii isaas ni madaala; ijaarsi pirojeektii akkaataa istaandardii qophaa’een raawwatamuu isaa erga mirkaneessee booda kaffal­tiin akka raawwatamu ni taasisa; rakkoo mudatu qorachuun yaada furmaataa mootummaadhaaf ni dhiyeessa;
	10. Fedhii hojiiwwaniifi dizaayinii konistraakshinii naannichaa ni qorata; qaama dhimmi ilaaluuf ni dhiyeessa; yeroo hayyamamu ho­jiirra akka oolu ni taasisa;
	11. Aangoon qaama birootiif ken­name akkuma eegametti ta’ee, sadarkaawwan hojii konistiraak­shinii ni qorata; qaama dhimmi ilaaluuf dhiyeessuun erga mirka­naa’ee booda akkaataa seeraatiin hojiirra oolmaa isaanii ni mirkan­eessa;
	12. Sadarkaa caalbaasii ijaarsa piro­jektotaa mootummaan gaggees­su irratti madaallii ni gaggeessa; bu’aa caalbaasii seektaraan dhi­yaateef xiinxalee ni mirkaneessa; akkaataa barbaachisummaa isaatti qaama birootiif bakka bu’iinsa ni kenna;
	13. Ijaarsaafi walharkaa fuudhiinsa ijaarsa gamoo, bishaanii, jallisii, daandiifi kanneen biroo irratti to’annoo ni gaggeessa; tarkaanfii sirreeffamaa ni fudhata;
	14. Ijaarsawwan naannicha keessatti gaggeeffaman meeshaalee ijaarsaa naannootti argamuun akka ijaara­maniifi gatiin ijaarsa pirojektotaa madaalawaa akka ta’u sadarkaa adda addaa qopheessee hojiirra akka oolu ni taasisa;
	15. Hojii ijaarsaa irratti hirmaachuuf gaaffiin hayyama kontiraaktarum­maa yookiin gorsitootaa yammuu dhiyaatu xiinxaluudhaan hayyama ogummaa ni kenna; ni haaromsa; sadarkaa ni guddisa; ni galmeessa; ni haqa; haala raawwii isaanii ir­ratti hundaa’uun kontiraaktaroot­aafi gorsitoota gareedhaan addaan baasee seektaroonni akka beekan ni taasisa;
	16. Sadarkaa gorsitootaa ni murtees­sa; gabaasa raawwii hojii gorsi­tootaa ni qorata; kaffaltii tajaajila isaanii ni mirkaneessa;
	17. Dizaayinii gorsitootaan yookiin qaama biraatiin hojjatame ni qo­rata; ni mirkaneessa; kafaltii ni mirkaneessa; hordoffiifi too’annoo hojiiwwan ijaarsaa ni raawwata;
	18. Tajaajilli bu’uura misooma adda addaa kan akka ibsaa, bishaanii, bilbila, daandii, sarara dhanga­la’aafi kanneen biroo magaalo­ta keessatti dizaayiniifi sadark­aa ijaarsaa eeggatanii ijaaramuu isaanii ni hordofa; ni to’ata; tarkaanfii sirreeffamaa ni fudhata; akka fudhatamu ni taasisa;
	19. Hojiiwwan to’annoo misooma in­dustirii konistiraakshinii ni raaw­wata;
	20. Bu’uura seera gamootiin ho­jiiwwan qulqulleessa pilaanii magaalotaa ni raawwata; dizaay­inii ni gamaaggama; hayyama ijaarsaafi itti fayyadamaa ni kenna;
	21. Waajjira shuumii gamoo ni gur­meessa; ni hooggana; ni to’ata;
	22. Galteewwan ijaarsaa irratti qo’an­noofi qorannoo ni gaggeessa; dhaabbileen barnoota ol’aanoo hojii qo’annoofi qorannoo irratti akka hirmaatan ni qindeessa;
	23. Naannicha keessatti kontiraakta­roota biyya keessaa keessumattuu waldaalee maayikiroofi xixiqqaa hojii gorsaafi konistiraakshinii ir­ratti bobba’an dandeettiin isaanii cimee qulqullina qabaatanii gab­aa irratti dorgomaa akka ta’an ni jajjabeessa; deeggarsa barbaa­chisaa ni kenna;
	24. Hojii ijaarsaa keessatti carraan ho­jii humna namaatiin raawwatamu akka babal’atu ni jajjabeessa;
	25. Sadarkaa dizaayinii bulchiinsa kontiraataa, ijaarsaafi gatii piro­jektota ijaarsaa akka qophaa’u ni taasisa; kan qophaa’ee dhiyaate ni mirkaneessa; mootummaaf gorsa ni kenna;
	26. Laboratorii meeshaalee konisti­raakshinii naannichaa ni hundeessa; ol’aan­tummaan ni bulcha; kanneen namoota dhuunfaan hundaa’an ni hordofa; ni to’ata; galteewwan konistiraakshinii laboratoriidhaan qoratamanii tajaajila ijaarsaatiif ooluu isaanii ni mirkaneessa;
	27. Hayyama maashinarii konisti­raakshiniifi dhiyeessa meeshaalee ijaarsaa ni kenna; ni haaromsa; hanqinni yoo jiraate sirreeffama barbaachisu ni fudhata; akka fud­hatamu ni taasisa;
	28. Bittaawwan konistiraakshinii ni to’ata; akka to’atamu ni taasisa;
	29. Madaallii gahumsa ogummaa ogeeyyii konistiraakshinii qaama dhimmi ilaalu waliin akka gag­geeffamu ni taasisa.
1. **Abbaa Taayitaa Misooma Albuudaa**

Abbaan Taayitichaa aangoofi hojii armaan gadii ni qabaata:

* 1. Qabeenya albuuda naannichaa qo’annoon adda baasee hojiirra akka oolu ni taasisa; raawwii isaas ni hordofa;
	2. Teknolojii hammayyaatti fayyada­muun ragaalee albuudaan walqa­batan walitti ni qaba; ni xiinxala; ni maxxansa; ni raabsa;
	3. Seera irratti hundaa’uun qabeenya albuudaa naannichaa ni bulcha; misoomni qabeenya albuudaa akka babal’atu ni taasisa;
	4. Ragaaleen qabeenya albuudaa naannichaa ni sassaaba; ni eega; qaama dhimmi ilaaluuf akka dh­aqqabu ni taasisa;
	5. Abbootii qabeenyaa misoomaafi barbaacha albuudaa irratti bob­ba’an ni jajjabeessa; kanneen hayyama barbaachaa yookiin qo­rannoo yookiin oomisha yookiin naannessa albuudaa akka ken­namuuf gaaffii dhiyeessan ni kees­summeessa; hayyama ni kenna; ni haaromsa; raawwii isaa ni hordo­fa; ni to’ata; ni dhorka; ni haqa;
	6. Uumamaafi facaatii qabeenya al­buudaa beekuuf hojii barbaachaa, qo’annoo, kaartaa ji’ooloojiifi kan kana fakkaataan ni hojjata; ni hojjachiisa; ni qindeessa;
	7. Qabeenya albuudaa naannichaa irratti qaama dhimmi ilaalu waliin hojii piromooshinii ni gaggeessa; ragaalee barbaachisaa ta’an ni qin­deessa; qaama dhimmi ilaaluuf ni beeksisa;
	8. Albuuda seeraan ala socho’u ni to’ata; qaama dhimmi ilaalu waliin tarkaanfii seeraafi bulchiinsaa ni fudhata; akka fudhatamu ni taasisa;
	9. Bakka misoomni albuudaa itti gaggeeffame qaamni misooma gaggeessu deebisee akkaataa hojii misooma biraatiif ooluu danda’ut­ti mijeessuu isaa ni hordofa; ni mirkaneessa; baankii lafaatti akka deebi’u qaama dhimmi ilaaluuf ni dabarsa;
	10. Kaffaltii kenna hayyamaafi ta­jaajiloota adda addaa misooma albuudaan walqabatu walitti ni qaba;
	11. Gatii albuuda adda addaa qaama dhimmi ilaalu waliin ni qorata; yammuu hayyamamu hojiirra akka oolu ni taasisa; raawwii isaa ni to’ata;
	12. Babal’ina hojii misooma albuudaa irraa kan ka’e miidhaa naannoofi fayyaa namaa irra gahuu danda’u ittisuun akka danda’amu qaamo­ta dhimmi ilaalu waliin ni hojja­ta; ni hordofa; ni to’ata; akkaataa barbaachisummaa isaatti qaama misooma albuudaa irratti bobba’u akka hundaa’uuf yaada murtoo mootummaaf ni dhiyeessa; yam­muu hayyamamu hojiirra ni ool­cha; raawwii isaas ni hordofa;
	13. Oomisha albuudaa haala aadaati­in hojjatamuuf deeggarsa addaa ni taasisa.
1. **Abbaa Taayitaa To’annoo Galtee­wwanii fi Oomishaalee Qonnaa**

Abbaan Taayitichaa aangoofi hojii armaan gadii ni qabaata:

* 1. Qaamolee naannicha keessatti ~~dhi­yeessii~~ galtee qonnaa maddisiisuu, oomi­shuu, qulqulleessuu, qopheessuu, dhiyeessuufi gurguruu irratti bob­ba’aniif bu’uura seeraatiin waraqaa ragaa mirkaneessa gahumsaa ni kenna; ni hordofa; ni to’ata;
	2. Qaamolee hojii dhiyeessii galtee irratti bobba’an ni to’ata; iddoo rakkoon raawwii jirutti qaamolee dhimmi ilaallatu waliin tarkaanfi­in sirreeffamaa akka fudhatamu ni taasisa;
	3. Sanyii haadhoo, sanyii bu’uura duraa, sanyii bu’uuraa, sanyii mir­kanaa’eefi sanyi qulqullinni isaa ibsame qorannoo laaboraatoorii keessatti dandeettii biqiluu, xi­inxala qulqullina sanyii, jiidhinsa sanyii, fayyummaa sanyii gaggees­suun waraqaa ragaa qulqullina sanyii ni kenna; kan sadarkaa qul­qullinaa hin guunne sanyiif akka hin oolle ni murteessa; raawwii isaas ni hordofa;
	4. Sanyii sadarkaa adda addaa irratti argaman taagii sanyiin adda baa­suudhaan hanga ittifayyadamtoo­ta bira gahanitti abbummaan ni hordofa; ni to’ata; gurmii sanyiitiif lakkoofsa adda baasuuf barbaa­chisu ni kenna;
	5. To’annaa qulqullina callaa gud­distuu qonnaa waliin walqabatan komiiwwan ka’an ni qorata; fur­maata ni kenna;
	6. Dhimma callaa guddistuu qonnaa­fi kuwaaraantiinii ilaallatu irratti mootummaa naannichaa bakka bu’ee ni hojjata; sanyii biqiltuu adda addaa alaa galchuufi alatti er­guu ilaalchisee mootummaa naan­nichaa ni gorsa; kuwaaraantiinii bu’aalee oomisha qonnaa ilaalchi­see seeronni jiran hojiirra ooluu isaanii ni hordofa; seerota to’annoo kanaaf mijaawaa hin taane akka fooyya’an yaada ni dhiyeessa;
	7. Sochii callaa guddistuu qonnaa naannicha keessatti, naannoo biraa irraa gara naannichaatti yookiin naannicha irraa gara naannoo biratti taas­ifamu qaama dhimmi ilaalu waliin ni to’ata; tarkaanfii ni fudhata; akka fudhatamu ni taasisa;
	8. Gaafatamummaa oomishtootaa, baayyistootaafi raabsitoota callaa guddistuu qonnaa ni mirkaneessa; hojimaata isaa ni murteessa;
	9. Sadarkaa qulqullina ~~oomisha qon­naafi~~ callaa guddistuu ni mirkaneessa; akka hojiirra oolu tajaajila teeknikaa­fi ogummaa ni kenna; qulqullina sanyii oomisha boodaa mirkanees­suuf sanyiiwwan oomishaman irraa saamuda fudhachuun ooyiruu irratti facaasee akka madaalamu ni hojjata; inispeekshinii dirree ni gaggeessa;
	10. Sakatta’iinsa dhaloota sanyii mee­shaalee ammayyaa fayyadamuun laab­oraatoorii olaanaa keessatti ni hojjata;
	11. Sakatta’iinsa mana kuusaa xaa’oo, keemikaalaa fi keemikaalota farra ilbiisotaa ni gaggeessa; saamuda fudhachuun laaboraatooriidhaan qulqullinni isaa akka mirkanaa’u ni taasisa; bu’aa laaboraatoorii ir­ratti hundaa’uun murtii ni kenna; qaama dhimmi ilaalu ni beeksisa;
	12. Qaamoleen hojii daldala xaa’oo, keemikaalaafi keemikaalota farra ilbiisotaa irratti bobba’an akkaataa istaandaardii taa’een hojjachaa jiraachuu isaanii ni hordofa; ni to’ata; tarkaanfiin sirreeffamaa akka fudhatamu ni taasisa;
	13. Qaamoleen hojii callaa guddistuu qonnaa oomishuu, dhiyeessuu, kuu­suu, qopheessuu, qulquleessuufi gur­guruu irratti bobba’an haala istaan­daardii biyyattiin hojjachuu isaanii ni to’ata; tarkaanfiin sirreeffamaa akka fudhatamuu ni taasisa;
	14. Dhukkuba, ilbiisotaafi aramaa hamaa qo’annoon addaan bah­an akka ka’umsaatti fudhachuun yeroofi iddoo ka’umsaafi tamsa’ina isaanii wajjin addaan ni baasa; ni hordofa;
	15. Daldala seeraan alaa qoricha far­raa ilbiisotaa, farra aramaafi far­ra dhukkuba midhaanii ta’an ni to’ata; qaama dhimmi ilaalu waliin tarkaanfii seeraafi bulchiinsaa ni fudhata; akka fudhatamu ni taas­isa; kan yeroon tajaajilaa itti darbe akka maqfamu haala ni mijeessa;
	16. Sirna to’annoo qulqullina callaa guddistuu ilaalchisee qo’annoo ni gaggeessa; bu’aa isaa hojiirra ni oolcha; hojiirra oolmaa isaa ni hordofa; ni to’ata;
	17. Daldala callaa guddistuu qonnaa seeraan ala akka hin gaggeeffamne ni to’ata; akkaataa seeraatiin qaa­ma dhimmi ilaalu waliin tarkaan­fii ni fudhata;
	18. Naannicha keessatti dhukkuba daddarbaafi manca’insa sanyii beeyiladaa to’achuudhaaf sochii beeyiladaa ni to’ata; kallattiin sochii beeyiladaa seeraan akka beekamu ni hojjata; wiirtuuwwan kuwaaraantayiniifi sakatta’iinsaa ni hundeessa; ni gurmeessa; ni hordofa; ni to’ata;
	19. Daldala callaa guddistuu gosa adda addaa, qoricha beeyiladaa fi farra maxxantuu qaama alaa beeyiladaa seeran ala ta’an ni to’ata; qaama dhimmi ilaalu waliin tarkaanfii seeraa ni fudhata; kan yeroon tajaajilaa itti darbe akka maqfamu ni taasisa;
	20. Haala xinqeenya (agro-ecology) barbaachisaa ta’een damee Abbaa Taayitichaa dabalataan ni hun­deessa.
	21. Callaa guddistuu tajaajilaan ala ta’an akkaataa ittiin maqfamuu danda’an irratti qajeelfama ni baa­sa; qaamolee dhimmi ilaalu waliin ni hojjata;
	22. Hojimaata oomishtoonnifi dhi­yeessitoonni callaa guddis­tuu bunaa, shaayii, urgooftu­ufi mi’eessituu meeshaalee qophiifi to’annoo qulqullinaatiif oolan gatii madaalawaadhaan yeroofi qulqullinaan itti argatan ni diriirsa; hojiirra ni oolcha; hojiirra akka oolu ni taasisa.
	23. Sadarkaa qulqullina oomisha qon­naa~~fi callaa guddistuu~~ ni mirkaneessa; akka hojiirra oolu tajaajila teeknikaa­fi ogummaa ni kenna; qulqullina ~~sanyii~~ oomisha qonnaa ~~boodaa~~ mirkanees­suuf ~~sanyiiwwan~~ omisha qonnaa oomishaman irraa saamuda fudhachuun laaboraatorii keessatti sakatta’iinsa taasisuun ragaa ni kenna; ~~ooyiruu irratti facaasee akka madaalamu ni hojjata;~~ inispeekshinii dirree ni gaggeessa;
	24. To’annoo qulqullina oomisha qonnaa gabaa biyya keessaafi alaa iddoo gabaa, mana kuusaa, bak­ka furdisaa, ni hordofa; ni to’ata; sadarka qul~~i~~qullinaa kan hin ee­ganne irratti tarkaanfii bulchin­saa ni fudhata; tarkaanfiin seeraas akka fudhatamu ni taasisa.
1. **Ejensii Babal’ina Waldaalee Hojii Gamtaa**

Ejensichi aangoofi hojii armaan gadii ni qabaata:

* 1. Hawaasni magaalaafi baadiyyaa faayidaa waldaa hojii gamtaa ir­ratti hubannoo akka argatu hojii hubannoo uumuu ni hojjata; ni gurmeessa; ni galmeessa; waraqaa qaama seerummaa ni kenna; ni haqa; ni hordofa; ni to’ata;
	2. Waldaaleen hojii gamtaa haala mi­seensota isaaniifi hawwaasaaf cal­laa guddistuu, oomisha industirii fi qonnaafi liqii itti dhiyeessuu danda’an irratti ni hojjata;
	3. Sochii hojii waldaalee hojii gamtaa cimsuuf yuuniyeenii yookiin fed­ereeshiniidhaan akka gurmaa’an ni taasisa; walitti dhufeenyi isaanii akka cimu ni hojjata;
	4. Waldaaleen hojii gamtaa sochii investimentii irratti akka hir­maataniifi oomisha qonnaa gara oomisha industiriitti akka jijjiiran deeggarsa ogummaa barbaachisaa ta’e ni kenna; ni jajjabeessa;
	5. Dandeettii gaggeesitootaa, hojjat­toota waldaaleefi miseensoota wal­daa hojii gamtaa ni cimsa; leenjii ni kenna; akka kennamuu qaama dhimmi ilaalu waliin ni hojjjata; gidduugaleessa leenjii waldaalee ho­jii gamtaa ni hundessa; ni bulcha;
	6. Herrega waldaalee hojii gamtaa ni qorata; akkaataa barbaachii­summaa isaatti dhaabbata odiitii beekamtii seeraa qabu bakka buu­suun akka qoratamu ni taasisa; raawwii isaas olaantummaan ni hordofa; bu’aa qorannoo odiitii yaa’ii waliigalaaf ni dhiyeessa;
	7. Odiitaroota waldaalee hojii gam­taa ni leenjisa; ni ramada; waraqaa gahumsaa ni kenna; ni haqa;
	8. Raawwii hojii waldaaleen hojii gamtaa waliigalaa, qabiinsa her­regaafi bulchiinsa qabeenyaa seer­aan qofa hojjachuu isaanii hojii inispeekshinii ni gageessa; bu’aa qorannoo inispeekshinii irratti hundaa’ee tarkaanfii seeraa ni fud­hata; qaama dhimmi ilaalu waliin akka fudhatamu ni taasisa;
	9. Qisaasama maallaqaafi qabeenyaa waldaalee hojii gamtaa keessatti raawwatamu irratti akkaataa seer­aatiin tarkaanfii ni fudhata; akka fudhatamu ni taasisa;
	10. Waldhabiinsa waldaalee hojii gam­taa waliin walqabatanii uumamaan furmaata akka argatan haala ni mijeessa; addaan bahiinsa, walitti makamiinsaafi diigamuu waldaalee hojii gamtaa ilaalchisee akkaataa seeraatiin sirreeffama barbaachisaa ta’e ni taasisa;
	11. Waldaaleen hojii gamtaa sirna ho­jimaata fooyya’aa ta’e akka diriirfa­tan ni taasisa; yeroo yeroon qora­tee ni sirreessa;
	12. Pirojektoota guddina waldaalee hojii gamtaatiif gargaaran akka qophaa’an deeggarsa ogummaa ni kenna;
	13. Miseensotni waldaalee hojii gamtaa oomisha isaanitiif gatii fooyya’aa akka argatan ni hojjata; qorannoo gabaa waldaalee hojii gamtaa ni gaggessa; odeeffannoo gabaa ni kenna; qaama dhimmi ilaalu waliin qindoominaan ni hojjata;
	14. Dhaabbilee mootummaa, miti moo­tummaafi qaama biroo dhimma waldaa hojii gamtaa irratti hojjatan waliin walitti dhufeenya ni taasisa; waliin ni hojjata; ni qindeessa;
	15. Aadaan qusannoo miseenso­ta waldaalee hojii gamtaa biratti akka babal’atu ni hojjata;
	16. Waldaaleen hojii gamtaa misooma naannoo isaanii keessatti akka hirmaatan ni jajjabessa;
	17. Bittaa callaa guddistuu biyya kees­saafi alaa ni raawwata; akkaataa barbaachiisummaa isaatti bittaa callaa guddistuu karaa yuuniyee­nootaa, federeshinii yookiin qa­amolee biraa bakka buusuun bit­taan akka raawwatamu ni taasisa;
	18. Madda liqii bittaa callaa guddis­tuuf barbaachisu ni mijeessa; liqii argame ni bulcha; qaama liqees­seef akka deebi’u ni taasisa;
	19. Akkaataa fedhii dhiyaatuun callaa guddistuu ni bita; akka bitamu ni ta­asisa; qonnaan bultootaafi horsiisee bultootaaf akka raabsaman ni taasisa;
	20. Galiin gurgurtaa callaa guddistuu qonnaafi teknolojii qonnaan bul­tootaafi horsiisee bultootaaf dhi­yaatan haala seera qabeessa ta’een walitti qabamee qaama dhimmi ilaaluuf galii akka ta’u ni hojjata;
	21. Sochii hojii waldaalee hojii gam­taa yeroo yeroon gamaaggamuun sadarkaa gahumsaafi beekamtii ni kenna;
	22. Tajaajila ekisteenshinii misooma waldaalee hojii gamtaatiif ni ken­na; ni hordofa; ni to’ata;
	23. Moodeela dambii hundeeffamaa­fi ittiin bulmaataa waldaalee hojii gamtaatiif qopheessee ni kenna; kan qophaa’ee dhiyaatu xiinxaluun ni mirkaneessa; hojiirra oolmaa isaa ni hordofa.
1. **Ejensii Geejjibaa**

Ejensichi aangoofi hojii armaan gadii ni qabaata:

* 1. Buufataalee Baaburaa fi Xiyyaaraa xixiqqaa akkasumas buufata konkolaataa ijaaraman ni bulcha; sirna geejjiba isaanii ni to’ata; suphaa yemmuu barbaachisutti akka suphaman ni taasisa;
	2. Iddoowwanii fi teknolojiiwwan loojistiiksii kanneen akka sirna kuusaa fi qorrisiisaa oomishaalee qonnaa ijaaraman ni bulcha; tajaajila akka kennan ni taasisa;
	3. Dhiyeessii geejjiba xiyyaara xixiqqaa fi baabura fe’iinsa oomishaa ni kenna; Abbootii qabeenyaa tajaajila geejjibaa fi sirna tajaajila qorrisiisaa fi kuusaa irratti bobba’aniif hayyama ni kenna; ni haaromsa; ni haqa; waldaan ni gurmeessa; hayyama waldaa ni kenna; ni haaromsa; ni haqa; ni deeggara; ni to’ata;
	4. Hojiin tajaajila geejjibaa seer­aan ala akka hin raawwatamne ni to’ata; tarkaanfii seeraas ni fudhata; akka fudhatamu ni ta­asisa;
	5. Sirni tajaajila geejjibaa naannicha keessatti diriire haala waldeegga­reefi qindoomina qabuun akka hojiirra oolu ni taasisa;
	6. Teknolojiiwwan tajaajila geejjibaaf oolan ni qorata; ista­andardii ni baasa; ni gamaag­gama; sirnaan akka hojiirra oolu ni taasisa;
	7. Tajaajilli geejjibaa naannolee biroo waliin taasifamu akkaataa itti waldeeggaru, babal’atuu­fi cimu irratti haala mijaa’aa ni uuma;
	8. Konkolaattota abbaa motoraa, motora dhabeeyyiifi humna beeyiladaatiin harkifaman akka­sumas bidiruuwwan naannicha keessatti argaman ni galmeessa; ragaa abbaa qabeenyummaa ni kenna; ni to’ata;
	9. Gahumsa konkolaachistootaa, kaappiteenotaa, konkolaattotaafi bidiruuwwanii ni mirkannees­sa; akkaataa barbaachiisummaa isaattis qaama gahumsa kana akka mirkanneessaniif dhaabbilee yookiin jaarmiyaalee hayyama qa­baniifi gahumsa mirkanneessuu danda’aniif bakka bu’iinsa ni ken­na; ni hordofa;
	10. Tajaajila tilmaama gatii konko­laataafi jijjiirraa maqaa abbaa qa­beenyaa ni raawwata; waliigaltee bittaafi gurgurtaa yookiin kennaa konkolaataa, waliigaltee kiraa konkolaataa, konkolaattota wabiin qabaman ni galmeessa; ni eega;
	11. Hojmaata tajaajilli geejjibaa ittiin hoogganamu ni diriirsa; haala ni mijeessa; hojimaata dorgommii bobbii bilisaa akka hojiirra oolu ni taasisa; ni hordofa; qorannoo taar­ifaa gaggeessuun ka’umsaafi fiixee taarifa tajaajila geejjibaa ni mur­teessa; raawwii isaa ni hordofa;
	12. Hojii to’annoo sochii tiraafi­ka geejjiba daandii ni raawwata; raawwii isaa ni hordofa; hojiilee too’annoo nageenya tiraafikaa naannicha keessatti gaggeeffaman qaama dhimmi ilaalu waliin ni hojjata; ni hooggana; balaa ti­raafikaa ilaalchisee qo’annoo ni gaggeessa;
	13. Fandii sochii nageenya tiraafikaafi hojii geejjibaa ilaallatu kamiyyuu naannicha keessaafi qaama adda addaa irraa haala itti argamu ni uuma; kan argames kaayyoo bar­baadameef hojiirra akka oolu ni taasisa;
	14. Naannicha keessatti uwwisni ta­jaajila geejjibaa gahaafi bobbiin akka jiraatu ni taasisa; sagantaa bobbii waldaalee geejjibaafi na­moota dhuunfaa tajaajila geejjiba uummataafi fe’iinsaa irratti bob­ba’anii qoratee ni mirkaneessa; ni fooyyessa; hojiirra oolmaa isaas ni hordofa; bakka hanqinni argamet­tis tarkaanfii sirreeffamaa ni fud­hata;
	15. Gahumsa oppireetaroota geejjibaa ni mirkanneessa; hayyama ni kenna; waliigaltee oppireetaroota gidduutti taasifamu ni galmeessa; tarkaanfii sirreeffamaa ni fudhata;
	16. Dhaabbilee meeshaalee tajaa­jila geejjibaaf oolan oomishan, suphaniifi haaromsan, tajaajila gaaraajii fi gommistaa kennan akkasumas qulqulleessa konkolaataa irrat­ti bobba’aniifi leenjii ogummaa konkolaachisummaa kennaniif waraqaa gahumsa ogummaa mir­kanneessu ni kenna; ni haaromsa; ni to’ata; ni haqa;
	17. Dhaabbilee leenjii ogummaa konkolaachisummaa kennaniif ulaagaa leenjiin ittiin kennamu ni qopheessa; hojiirra ooluu isaa ni hordofa; bakka hanqinni jirutti tarkaanfii sirreeffamaa ni fudhata;
	18. Leenjifamtoota dhaabbilee leenjii konkolaachisummaa irraa leen­ji’anii bahaniif qormaata gahumsaa ni kenna; kanneen qormaata dar­baniif hayyama konkolaachisum­maa sadarkaa adda addaa ni kenna; ni haaromsa; ni to’ata; ni haqa;
	19. Bittaa xiyyaara, bidiruu fi baabura xixiqqaa akkasumas konkolaataa mootummaafi jaarmiyaalee ummataa ilaalchisee deeggarsa ogummaa ni kenna;
	20. Haalli dirqisiisaan yoo mudate iddoofi sarara barbaadame irratti waldaalee yookiin jaarmiyaalee geejjibaaf bobbii ni kenna; haalli raawwii isaa dambii bahuun kan murtaa’u ta’a;
	21. Dhaabbilee gahumsa konkolaataa sakatta’aniif hayyama ni kenna; ni haaromsa; ni to’ata; ni haqa;
	22. Ragaalee istaatistiksiifi odeeffan­noo biroo geejjiba naannichaa ilaallatan kamiyyuu dhaabbi­idhaan ni sassaaba; ni qindeessa;
	23. Geejjibni naannichaa akka ham­mayyaa’uufi babal’atu qo’annoofi qorannoo ni gaggeessa; akka gag­geeffamu ni taasisa; bu’aan qoran­nichaa yammuu mirkanaa’u hoji­irra akka oolu ni taasisa; fi
	24. Konkolaattota, bidiruuwwan, xiyyaarota xixiqqaafi kanneen biroo tajaajila geejjibaan walqabatan keessaa aara, gaazii, hurkaa fi wantootni biroo naan­noo faalan xiqqeessuuf qaama dhimmi ilaalu waliin ni hojjata.
1. **Inistiitiyuutii Qorannoo Qonnaa**

Instiitiyuutichi aangoofi hojii ar­maan gadii ni qabaata:

* 1. Hojii qorannoo qonnaa ni gaggees­sa; akka gaggeeffamu ni taasisa;
	2. Sagantaan qorannoo qonnaa fedhii, imaammataafi tarsiimoo misoomaa mootummaan baasuun kan wal­simu ta’uusaa ni mirkaneessa;
	3. Giddugaleessota qorannoo qonnaa adda addaafi dhaabbilee barnoota ol’aanaa waliin qindoominaan ni hojjata; gabaasa qaamolee kana ir­raa dhiyaatu ni qindeessa; qaama dhimmi ilaaluuf ni dhiyeessa;
	4. Bu’aa qorannoo qonnaa mirka­naa’e itti fayyadamtootni akka beekaniifi hojiirra akka oolchan qaama dhimmi ilaalu waliin ni hojjata;
	5. Giddugaleessootni qorannoo qon­naa haaraan akka hundeeffaman, akka walitti makaman yookiin akka diigaman yookiin akka add­aan bahan yaada murtee qaama dhimmi ilaaluuf ni dhiyeessa; yam­muu murtaa’u hojiirra ni oolcha;
	6. Mala qonnaafi bu’aa qorannoo qonnaa irratti hubannoon ha­waasaa akka cimu qaama dhimmi ilaalu waliin ni hojjata;
	7. Bu’aa qorannoo qonnaa bi­yya keessaafi biyya alaatti gag­geeffaman ilaalchisee ragaalee walitti ni qaba; ni kuusa; ni raab­sa; sirna ragaalee walitti dabarsuu ni diriirsa; ni hooggana;
	8. Dhaabbilee qorannoo qonnaa, mala qonnaafi barnoota qonnaa gidduutti qindoominni hojii akka jiraatu haala ni mijeessa; qaama dhimmi ilaalu waliin ni hojjtata;
	9. Humna namaa gahumsa qabuufi qorannoo qonnaa irratti bobba’u ni horata;
	10. Waldaalee ogummaa qonnaa ni jajjabeessa; hojii qorannoo qon­naatiif ragaalee barbaachisan wal­jijjiiruudhaan bu’aa akka buusan haala ni mijeessa;
	11. Hojii qorannoo qonnaa irratti qaama hirmaachuu barbaaduuf hayyama ogummaa ni kenna; ni haaromsa; ni hordofa; ni to’ata; ni haqa;
	12. Qaamolee hojii misooma qonnaa irrati bobba’an tajaajila laaboraa­torii biyyoo akka argatan haala ni mijeessa; deeggarsa ni kenna.
1. **Inistiitiyuutii Pilaanii Magaalotaa**

Inistiitiyuutichi aangoofi hojii ar­maan gadii ni qabaata:

* 1. Godinaalee, Bulchiinsa Magaalota­afi Aanaleen naanichaa dandeettii­fi raawwii pilaanii magaalaa akka gabbifatan gorsa gurmaa’insaafi hojimaataa ni diriirsa;
	2. Ogeessota Godinaalee, Bulchiinsa Magaalotaa, Aanaaleefi dhuun­faadhaan hojii qophiifi raawwii pi­laanii magaalaa irratti bobba’aniif leenjiiwwan gaggabaabaa hojiir­raa akka argatan haala ni mijeessa; ni qindeessa; ni kenna;
	3. Maanuwaalii hojimaata qophii pi­laanii magaalaa waliin wal qabatu haala qabatama magaalota Naan­nichaa waliin wal simsiisuun ni qopheessa; ni tamsaasa;
	4. Hojii qo’annootiif haala gar­gaaruun Godinaalee, Bulchiin­sa Magaalotaafi Aanaalee waliin ta’uudhaan qophiifi raawwii pi­laanii magaalotaa irratti hordoffiifi to’annoo ni gaggeessa; deeggarsa teeknikaa ni kenna;
	5. Qo’annoofi qorannoo qophiifi raawwii pilaanii magaalotaa ni gaggeessa; qophiifi raawwii pi­laanii magaalaa irratti mootum­maa naannichaa ni gorsa;
	6. Haala waliigalaa hojiirra oolmaa pilaanii magaalotaa ni hordofa; bakka hanqinni jirutti Biiroo Misooma Magaalaa fi Manneeniitiif ni gabaasa;
	7. Ragaalee qophiifi raawwii pilaanii magaalaaf gargaaru ni sassaaba; ni qindeessa; ni kuusa; ni tamsaasa; giddugaleessa odeeffannoo pilaanii magalotaafi ragaalee bu’uuraa dhimma pilaanii magaalaan walqa­batan ta’uudhaan ni tajaajila;
	8. Gaaffii Godinaaleefi Magaalotaa irratti hundaa’uun yookiin ofii isaatiin qaama dhimmi ilaa­lu waliin pilaanii magaalotaa ni qopheessa; akka qophaa’u ni taasi­sa; ni qindeessa; ni to’ata;
	9. Tajaajila magaalotaaf kennu irratti kaffaltii barbaachisu ni qorata; qa­ama dhimmi ilaaluuf ni dhiyeessa; yammuu murtaa’u hojiirra ni oolcha;
	10. Qophii pilaanii ilaalchisee qo’annoo fiisikaalaa yookiin (ispaashalaa)fi hawas-di­inagee ni gaggeessa; pilaanii caasawaa, pilaanii bu’uuraafi pilaanii misooma naannoo magaalotaafi giddugaleessa guddina Gandoo­ta Baadiyyaa ni qopheessa; deeggarsa ogummaafi teeknikaa ni kenna; gaaffii dhiyaatu irratti hundaa’uun jijjiirraa zooniingii ni raawwata;
	11. Kaartaa bu’uuraa (base map or topo map), pilaanii bu’uuraa, pilaanii qe’ee, pilaanii tarsiima’aa (strategic plan), pilaanii hulaa misoomaa (cor­ridor development plan), pilaanii caasawaa, dizaayinii teessuma lafaa magaalotaa (urban land scape de­sign)fi pilaanii misooma qindaa’aa magaalotaa (regional integrated de­velopment plan) ni qopheessa;
	12. Hayyama hojii qophii tooppoo­giraafiifi pilaanii magaalaa wal­daalee intarpiraayizii maayikiroofi xixiqqaafi dhaabbilee dhuunfaatiif akkaataa seeraatiin ni kenna;
	13. Pilaaniin magaalotaa qaamolee biraatiin hojjatamu sadarkaa isaa kan eeggate ta’uu isaa ni mirkan­eessa;
	14. Hojii sarveeyingii magaalaa ni qopheessa yookiin akka qophaa’u ni taa­sisa; qophii pilaanii magaalaatiif ni oolcha; akka oolu ni taasisa; ni qindeessa; ni to’ata;
	15. Qophii pilaanii magaalota gurgud­doo keessatti dizaayinii magaalaa ni qopheessa;
	16. Kaffaltii ogummaa ogeessota kallattiidhaan qorannoofi qophii pilaanii magaalaa irratti bob­ba’aniif raawwatamu ilaalchisee qorannoo ni gaggeessa; qaama dhimmi ilaaluuf ni dhiyeessa; yammuu hayyamamu hojiiraa ni oolcha;
	17. Hojiilee Inistitiyuutichaatiin raawwataman qoodee qaama bi­raa hojjachiisuu ni danda’a.
1. **Inistiitiyuutii Qorannoo fi Qo’annoo Oromoo**

Inistiitiyuutichi aangoofi hojii ar­maan gadii ni qabaata:

1. Afaan, seenaa fi artii ummata Oromoo sadarkaa olaannaatti ni qorata; ni qorachiisa; bu’aalee qorannoo ni maxxansiisa; ni raabsa; qaamota dhimmi ilaalu waliin ni hojjata; barnoota idilee keessatti akka hammataman haala ni mijeessa; qorattootaaf deeggarsa ni kenna;
2. Haala qubeessuu, galumsa jechaa, sirna caaseffamaa fi fayyadama Afaan Oromoo irratti qorannoo ni gaggeessa; hojiirra akka oolu ni taasisa;
3. Hojii waaltina Afaan Oromoo giddugaleessummaan ni gaggeessa; wiirtuu jechootaa qopheessuun ni raabsa; hojiirra akka oolu ni taasisa;
4. Kitaabota bu’aa qorannoowwaniifi hojii uumee guddina afaan, seenaa fi adaa Oromoof gumaachan walitti ni qaba; ni gurmeessa tajaajila odeeffannoof akka oou ni taasisa;
5. Barreeffamoota Afaan Oromootiin barreeffamanii fi kanneen waa’ee Oromoo irratti afaan kamiinyyuu barreeffamanii maxxanfamanii fi kan hin maxxanfamii walitti ni qaba; akka barbaachisummaa isaatti ni maxxansa; gurgurtaanis ta’ee kennaan ni raabsa; mana kitaabaa keessatti tajaajila odeeffannoof akka oolu ni taasisa;
6. Madda meeshaalee godambaa qorannoon adda ni baasa; kennaanis ta’ee bittaan walitti ni qaba;
7. Waldaalee ogeeyyii, dhaabbilee yookiin namoota dhuunfaa hojii qorannoo Oromoo deeggaran ni jajjabeessa; gargaarsas ni taasisaaf;
8. Tajaajiila kennu irratti galii argamu walitti ni qaba; bu’uura seera faaynaansiitiin hojii irra ni oolcha;
9. **Waajjira Milishaa**
	1. Waajjiraalee milishaa sadarkaan jiru ni gurmeessa; ni qindeessaa;
	2. Dambii mootummaan naannichaa baasu irratti hundaa’uudhaan humna mil­ishaa ni fila; ni leenjisa; ni hidhachiisa; ni bobbaasa; ni bulcha;
	3. Yakka ittisuufi nageenya mirkaneessuuf qaamolee nageenyaa biroo waliin qindoominaan ni hojjata;
	4. Bakka humni poolisii hin jirretti yookiin hanqinni jirutti qaama haqaatiif deeggarsa akka kennu ni taasisa;
	5. Mana Maree Bulchiinsa Mootum­maa Naannichaatiin haala adda ta’een yoo murtaa’e malee, milishaan hojii oomish isaa irraa akka hin fagaanne ni hordofa; ni to’ata;
	6. Nageenyaa fi tasgabbii naannichaa fi biyyaa eeguu fi kabachiisiisuuf milishaa ni bobbaasa; qaamolee naannoo fi federaalaa nageenya kabachiisan waliin akka hiriiran ni taasisa;
	7. Milishaan uffata seeraa walfakkaataa akka qabaatu ni hojjata;
	8. Humni milishaa dirqama add­aatiif hojii idilee isaa irraa yammuu fagaatu haala maatiin isaa itti kun­uunfamu ni mijeessa; ni hordofa; milisha dirqama hojiitiif bobba’ee miidhaan irra gaheef akkaataa seera rogummaa qabuutiin gar­gaarsi akka taasifamuuf ni taasisa;
	9. Haala ummanni naannichaa gurmaa’ee nageenyaa fi tasgabbii naannoo isaa ittiin eeggatu ilaalchisee hojmaata ni diriirsa; ni filata; ni gurmeessa; ni leenjisa; ni bobbaasa; ni bulcha; ni to’ata; haala hidhannoo itti argatan ilaalchisee qaama dhimmi ilaalu waliin ni hojjata;
	10. Hojiiwwan dabalataa Mana Maree Nageenyaa Naannichaatiin kennamuuf ni raawwata.
10. **Aangoo fi Hojii Manneen Hojii Biroo**

Manneen hojii bu’uura Labsii kanaatiin hundeeffamanii aangoo fi hojiin isaanii osoo hin tarreeffamin hafan, aangoo fi hojii seera duraan ittiin hunda’aniin kennameef kan qabaatan ta’a.

**Kutaa Shan**

**Itti Waamama, Aangoofi Gahee Hojii Hoggantoota Qaamolee Raawwachiiftuu**

1. **Itti Waamamaa Hogganaa fi Itti Aanaa**
	1. Itti waamamni hogganaa manneen hojii Pirezidaantii fi Mana Marii Bulchiinsaatiif ta’a.
	2. Itti waamamni Itti Aanaa manneen hojii hogganaa mana hojichaatiif ta’a.
2. **Aangoo fi Gahee Hojii Hoogganaa**

Hoogganaan qaama raawwa­chiiftuu Labsii kanaan hundeef­fame kamiyyuu aangoofi hojii mana hojii isaatiif kenname raaw­wachuufi raawwachiisuun akku­ma eegametti ta’ee, aangoofi gahee hojii armaan gadii ni qabaata:

* 1. Karoora hojii fi baajata waggaa mana hojichaa qopheessee qaa­ma dhimmi ilaaluuf ni dhiyees­sa; yammuu hayyamamu hojiirra akka oolu ni taasisa;
	2. Caasaa mana hojichaa qorachuun humna namaa fi meeshaadhaan ni gurmeessa;
	3. Haala addaatiin yoo murtaa’e malee hojjattoota mana hojichaa akkaataa seera bulchiinsa hojjat­toota mootummaatiin ni qaxara; ni bulcha; ni hooggana;
	4. Mana hojichaa bakka bu’uudhaan qaamolee adda addaa waliin wal qunnamtii hojii ni taasisa; walga­hii irratti ni hirmaata;
	5. Hojii isaa sirnaan gaggeessuuf seera biroo baasuun barbaachisaa ta’ee yammuu argamu, wixinee seeraa burqisiisuudhaan qaama dhimmi ilaaluuf ni dhiyeessa;
	6. Aangoofi gahee hojii seeraan ken­nameef sirnaan bahuuf kan isa dandeessisu adeemsota hojii adda addaa akkaataa barbaachisummaa isaatti ni gurmeessa;
	7. Hojiirra oolmaa imaammata, tar­simoo, karoora, seeraa fi saganta­alee hojii mana hojichaatiin bahan ragaa fi gabaasa agarsiisuu danda’u walitti ni qaba; ni gurmeessa; qaa­ma dhimmi ilaaluuf ni dabarsa.
	8. Aangoo fi hojii mana hojichaa hojiirra ni oolcha; mana hojii hogganu bakka ni bu’a;
	9. Qabeenya mana hojichaa ni bulcha;
	10. Sirna hoggansa raawwii mana hojichaa hojiirra ooluu isaa ni mirkaneessa;
1. **Aangoofi Gahee Hojii Hoogganaa Itti Aanaa**

Hoogganaan itti aanaan aangoo fi gahee hojii armaan gadii ni qabaata:

* 1. Imaammatni, tarsimoon, karo­orri, seerriifi sagantaaleen hojii mana hojichaatiin bahan hojiirra akka oolu hoogganaa ni gargaara;
	2. Damee addaa bahee kennamuuf ni hoggana;
	3. Hojiiwwan hoogganaa mana ho­jichaatiin kennamaniif kan biroo ni raawwata.
	4. Hogganaan haa­la addaatiin yoo murteesse malee bakka hogganaan hin jirretti itti aanaan muudamaan dursu hogganaa bakka bu’ee ni hojjata;
1. **Qaamolee Boordiidhaan Hoogga­naman**
	1. Labsiin kun osoo hin bahin dura qaamotni raawwachiiftuu Boordi­idhaan gaggeeffamaa turan kami­yyuu akkaatuma seera ittiin hun­deeffamaniin hojii isaanii kan itti fufan ta’a.
	2. Seera itti hundeeffameen haa­la addaatiin kan tumame yoo ta’e malee, itti waamamni Boordii kamiyyuu, Pirezidaantii Naan­nichaatiif ta’a.
	3. Keewwata kana keewwata xiqqaa 1 jalatti kan tumame jiraatuyyuu, Manni Maree Bulchiinsa Moo­tummaa Naannichaa Boordiilee haarawaa hundeessuu ni danda’a.

**Kutaa Jaha**

**Miseensota, Aangoofi Hojii Mana Ma­ree Bulchiinsaa Godinaa, Aanaafi Gandaa**

1. **Miseensota Mana Maree Bulchi­insaa Godinaa**
2. Manni Maree Bulchiinsaa Godi­naa miseensota armaan gadii ni qabaata:
3. Bulchaa;
4. Itti Aanaa Bulchaa;
5. Ittigaafatamaa Waajjira Qonnaa;
6. Ittigaafatamaa Waajjira Misooma Magaalaafi Manneenii;
7. Ittigaafatamaa Waajjira Pabliik Sarviisii fi Misooma Qabeenya Namaa;
8. Ittigaafatamaa Waajjira Barnootaa;
9. Ittigaafatamaa Waajjira Fayyaa;
10. Ittigaafatamaa Waajjira Abbaa Alangaa;
11. Ittigaafatamaa Waajjira **Bulchiinsaa**  fi Nageenyaa;
12. Ittigaafatamaa Waajjira Bishaaniifi Inarjii;
13. Ittigaafatamaa Waajjira Maallaqaa;
14. Ittigaafatamaa Waajjira Aadaa fi Turizimii;
15. Ittigaafatamaa Waajjira Lafaa;
16. Ittigaafatamaa Waajjira Misooma Jallisii fi Horsiisee Bulaa;
17. Ittigaafatamaa Waajjira Investimantii fi Industirii;
18. Ittigaafatamaa Waajjira Dargaggoo fi Ispoortii;
19. Ittigaafatamaa Waajjira Daldalaa;
20. Ittigaafatamaa Waajjira Galiiwwanii;
21. Ittigaafatamaa Waajjira Carraa Hojii Uumuufi Ogummaa;
22. Ittigaafatamaa Waajjira Koomunikeeshinii;
23. Ittigaafatamaa Waajjira Daandii fi Loojistiksii;
24. Ittigaafatamaa Waajjira Dhimma Dubartootaa fi Daa’immanii;
25. Ittigaafatamaa Waajjira Dhimma Hojjataa fi Hawaasummaa;
26. Ittigaafatamaa Waajjira Bulchiinsaa.
27. Keewwata kana keewwata xiqqaa 1 jalatti kan tumame jiraatuyyuu, baay’inni miseensota Mana Marichaa akkaataa barbaachisum­maa isaatti Mana Maree Bulchiin­saa Mootummaa Naannichaatiin hir’achuu yookiin dabalamuu ni danda’a.
28. Bulchaafi Itti aanaa bulchaan Go­dinaa Pirezidaantii Naannichaati­in dhiyaatanii Mana Maree Bulchiinsaa Mootummaa Naan­nichaatiin kan muudaman ta’a.
29. Itti waamamni Bulchaa Godinaa Pireezdaantii naannichaatiif ta’a.
30. Itti waamamni Itti aanaa bulchaa Godinaa Bulchaa Godinichaatiif ta’a.
31. Bulchaan Godinaa Miseensa Mana Maree Bulchiinsaa Godi­naafi ittigaafatamtoota manneen hojii biroo osoo hin muudin dura waa’ee nama muudamuuf kaadhimamee ilaalchisee Hoog­ganaa Biiroo yookiin Mana Ho­jii ol’aanaa kaadhimamaa waliin mari’achuu qaba.
32. Muudamni akkaataa keewwata kana keewwta xiqqaa 6 jalati tu­mameen hin raawwatamne fud­hatama kan hin qabneefi qaama adeemsa kanaan ala hojjate seer­aan kan gaafachiisu ta’a.
33. Keewwata kana keewwata xiqqaa 6 jalatti kan ibsame akkuma eegamet­ti ta’ee, ittigaafatamtootni Waajjira Abbaa Alangaa, Komishinii Bulchi­insa Manneen Sirreessaafi Waajjiraa Poolisii kan ramadaman haaluma walduraa duuba isaaniitiin Gumii Bulchiinsaa Abbootii Alangaatiin, Gumii yookiin Komishinara Pooli­siitiin ta’a.
34. Aangoofi hojiin Heera Mootum­maa keewwata 73 jalatti kenna­meef akkuma eegametti ta’ee, Bul­chaan Godinaa aangoo fi gahee hojii armaan gadii ni qabaata:
	1. Aanaalee, akkasumas Magaalotni itti waamamni isaanii Godinichaaf ta’e kees­satti raawwii imaammataa, seeraafi qajeelfamota mootum­maa ni qindeessa; ni hordofa; ni qorata; ni madaala; ni deeg­gara;
	2. Hojii Bulchiinsa Aanaalee, akkasumas magaalota itti waamani isaanii Godinichaaf ta’e ol’aantumaadhaan ni qin­deessa; ni hordofa; ni qorata; ni madaala; ni deeggara; qajeelfa­ma barbaachisaa ta’e ni kenna.
35. Aangoofi hojiin Heera Mootum­maa keewwata 74 jalatti kennameef akkuma eeggametti ta’ee, Bulchaa Itti Aanaan Godinaa aangoofi hojii armaan gadii ni qabaata:
	1. Bakka bulchaan hin jirretti bakka bu’ee ni hojjata;
	2. Hojiiwwan bulchaan ken­namaniif kan biroo ni raaw­wata.
36. **Aangoofi Hojii Bulchiinsa Godinaa**

Bulchiinsi Godinaa aangoofi hojii Heera Mootummaa keewwata 71 jalatti tumame ni qabaata.

1. **Miseensota Mana Maree Bulchi­insaa Magaalaa**

Baay’inni miseensota Mana Maree Bulchiinsaa Magaalaa akkaataa seera bulchiinsa magaalota naan­nichaa ilaalchisee bahuun sadark­aafi gurmaa’insa magaalichaatiin kan murtaa’u ta’a.

1. **Aangoofi Hojii Mana Maree Bulchiinsaa Magaalaa**

Manni Maree bulchiinsaa magaa­laa aangoofi hojii seera Bulchiinsa Magaalota naannichaa ilaalchisee bahuun kan murtaa’u ta’a.

1. **Miseensota Mana Maree Bulchi­insaa Aanaa**
2. Manni Maree Bulchiinsaa Aanaa miseensota armaan gadii ni qa­baata:
3. Bulchaa;
4. Itti Aanaa Bulchaa;
5. Ittigaafatamaa Waajjira Qonnaa
6. Ittigaafatamaa Waajjira Pabliik Sarviisii fi Misooma Qabeenya Namaa;
7. Ittigaafatamaa Waajjira Barnootaa;
8. Ittigaafatamaa Waajjira Fayyaa;
9. Ittigaafatamaa Waajjira Abbaa Alangaa;
10. Ittigaafatamaa Waajjira Bulchiinsaa fi Nageenyaa;
11. Ittigaafatamaa Waajjira Bishaaniifi Inarjii;
12. Ittigaafatamaa Waajjira Maallaqaa;
13. Ittigaafatamaa Waajjira Aadaa fi Turizimii;
14. Ittigaafatamaa Waajjira Lafaa;
15. Ittigaafatamaa Waajjira Misooma Jallisii fi Horsiisee Bulaa;
16. Ittigaafatamaa Waajjira Daldalaa;
17. Ittigaafatamaa Waajjira Galiiwwanii;
18. Ittigaafatamaa Waajjira Carraa Hojii Uumuufi Ogummaa;
19. Ittigaafatamaa Waajjira Investimantii fi Industirii;
20. Ittigaafatamaa Waajjira Dargaggoo fi Ispoortii
21. Ittigaafatamaa Waajjira Koomunikeeshinii;
22. Ittigaafatamaa Waajjira Daandii fi Loojistiksii;
23. Ittigaafatamaa Waajjira Dhimma Dubartootaa fi Daa’immanii;
24. Ittigaafatamaa Waajjira Dhimma Hojjataafi Hawaasummaa;
25. Ittigaafatamaa Waajjira Bulchiinsaa.
26. Keewwata kana keewwata xiqqaa 1 jalatti kan tumame ji­raatuyyuu, baay’inni miseen­sota Mana Marichaa akkaataa barbaachisummaa isaatti Mana Maree Bulchiinsaa Mootummaa Naannichaatiin hir’achuu yookiin dabalamuu ni danda’a.
27. Bulchaan Aanaa akkaataa Heera Mootummaa keewwata 86 (1) fi keewwata 87 (1) (akka fooyya’etti) kan muudamu ta’ee, itti waamam­ni isaa Mana Maree Aanichaafi Bulchaa Godinaatiif ta’a.
28. Bulchaa Itti Aanaan Bulchaa Aa­naachaatiin dhiyaatee Mana Ma­ree Aanichaatiin kan muudamu ta’ee, itti waamamni isaa Bulchaa Aanaanichaatiif ta’a.
29. Bulchaan Aanaa miseensa Mana Maree Bulchiinsaa yookiin itti gaafatamtoota manneen hojii biroo osoo hin muudin dura waa’ee nama muudamaaf kaadhimamee ilaalchisee Hoogganaa mana hojii sadarkaa Godinaa kaadhimamaa waliin mari’achuu qaba.
30. Muudamni akkaataa keewwata kana keewwata xiqqaa 5 jalatti tumameen hin raawwatamne fud­hatama kan hin qabneefi qaam­ni adeemsa kanaan ala raawwate seeraan kan gaafatamu ta’a.
31. Keewwata kana keewwata xiqqaa 5 jalatti kan ibsame akkuma ee­gametti ta’ee, ittigaafatamtootni Waajjira Abbaa Alangaa, Kom­ishinii Bulchiinsa Manneen Sir­reessaafi Waajjira Poolisii kan ramadaman haaluma walduraa duuba isaaniitiin gumii Abbootii Alangaatiin, Gumii yookiin Kom­ishinara Poolisiitiin ta’a.
32. Heera Mootummaa keewwata 87 (2) jalatti kan tumame akkuma eegametti ta’ee, Bulchaan Aanaa haala raawwii hojii mootummaa ilaalchisee Bulchaa Godinaatiif gabaasa ni dhiyeessa.
33. **Aangoofi Hojii Mana Maree Bulchiinsa Aanaa**

Manni Maree Bulchiinsaa Aanaa aan­goofi hojii Heera Mootummaa keew­wata 85 jalatti tumame ni qabaata.

1. **Miseensota Mana Maree Bulchii­nasa Gandaa**
	1. Manni Maree Bulchiinsaa Gandaa miseensota armaan gadii ni qa­baata:
		1. Bulchaa;
		2. Itti Aanaa Bulchaa;
		3. Manaajara Gandaa;
		4. Qindeessaa Deeskii Misooma Qonnaa;
		5. Qindeessaa Deeskii Misooma Barnootaa;
		6. Qindeessaa Deeskii Fayyaa;
		7. Qindeessaa Deeskii Dhimma Nageenyaa;
		8. Qindeessaa Deeskii Dhimma Dubartootaa fi hawaasummaa;
		9. Qindeessaa Deeskii Bu’uuraalee Misoomaa;
		10. Qindeessaa Deeskii carraa hojii umuu fi faayinaansii baadiyyaa
		11. Qindeessaa Deeskii daldalaa, bulchiinsa Faayinaansii fi qabeenyaa fi Galii
	2. Keewwata kana keewwata xiqqaa 1 jalatti kan tumame jiraatuyyuu, baay’inni miseensota Mana Marichaa akkaataa barbaachisum­maa isaatti Mana Maree Bulchiin­sa Mootummaa Naannichaatiin hir’achuu yookiin dabalamuu ni danda’a;
	3. Keewwata kana keewwata xiqqaa 1 (a-k) kan tumame akkuma ee­gametti ta’ee, ittigaafatamtoonni qaamolee mootummaa Gandi­chaa kan dabalu yoo ta’e Mana Maree Gandichaa keessatti kan hirmaatan ta’a.
	4. Miseensonni Mana Maree Bulchi­insaa Bulchaa Gandichaatiin dhi­yaatanii Mana Maree Gandaatiin kan muudaman ta’ee; itti waamam­ni isaanii Bulchaa Gandaafi Mana Maree Gandichaatiif ta’a.
	5. Manni Maree Bulchiinsa Gandaa sochii siyaasaa, diinagdeefi hawaa­summaa Gandichaa raawwachii­suuf koree miseensota Mana Ma­ree Gandaafi jiraattota Gandichaa ofkeessaa qabuun ni gurmaa’a.
	6. Bulchaafi Itti aanaa Bulchaa Gan­daa akkuma walduraa duuba isaaniitiin Heera Mootummaa keewwata 97 (1)fi 99 (1) jalatti tu­mameen kan muudaman ta’a.
	7. Itti waamamni Bulchaa Gandaa Mana Maree Gandichaa fi Bulchaa Aanaatiif ta’a.
	8. Aangoofi hojiin Heera Mootum­maa keewwata 98 jalatti tumame akkuma eegametti ta’ee, Bulchaan Gandaa sochii siyaasaa, diinag­deefi haawasummaa Gandichaa olaantummaadhaan ni hooggana; ni qindeessa; ni to’ata; Mana Ma­ree Gandichaafi Bulchaa Aanaatiif gabaasa ni dhiyeessa.
2. **Dirqama Qaama Raawwachiiftuu**

Qaamni raawwachiiftuu kami­yyuu raawwii aangoofi hojii seer­aan mana hojichaatiif kenname ilaalchisee mana hojii olaanaa isaatiif gabaasa dhiyeessuufi qa­jeelfama hojii kennamuuf raaw­wachuufi raawwachiisuuf dirqama ni qabaata.

1. **Damee Manneen Hojii**
	1. Labsii kana keewwata 12 jalatti Manneen hojii ibsaman akkaataa akaakuufi bal’ina hojii isaaniitiin sadarkaa Godinaa, Aanaa, Magaa­laa yookiin Gandaatti gulantaa bulchiinsaa lama yookiin lamaa ol walitti butuudhaan yookiin gu­lantaa Bulchiinsaa Mootummaa Naannichaa hundatti damee qa­baachuu ni danda’u.
	2. Moggaaffamniifi sadarkaan da­mee mana hojichaa caaseffamaafi gurmaa’ina manni hojii olaanaa dhimmi ilaalu dhiyeeffatu irrat­ti hundaa’uudhaan Mana Maree Bulchiinsaa Mootummaa Naan­nichaatiin kan murtaa’u ta’a.
	3. Aangoofi hojiin damee mana hojii sadarkaa kamittuu argamu aan­goofi hojii mana hojii sadarkaa naannootti kenname raawwachii­suu ta’a.
	4. Raawwii aangoofi hojii waajji­ra olaanaa isaatiif Labsii kanaafi seerota biroon kenname ilaal­chisee itti waamamni mana hojii damee kamiyyuu, Mana Maree Bulchiinsaa sadarkaa isaatti arga­muufi waajjira isaa olaanaadhaaf ta’a.
	5. Qaxarriin, ramaddiin, guddinni, jijjiirraan, adabbiin naamusaafi hojiirra gaggeeffamuu hojjaattoo­ta damee manneen hojii kami­yyuu akkaataa Seera Bulchiinsa Hojjattoota mootummaafi seerota biroo dhimmichi ilaallatuun kan raawwatamu ta’a.
2. **Walitti Dhufeenya Bulchiinsi Magaalotaafi Manneen Hojii Seek­taroota Naannoo Waliin Qabaatan**

Labsii Bulchiinsa Magaalotaa keessatti kan tumame akkuma eegametti ta’ee, walitii dhufeenyi bulchiinsa magaalotaa fi maneen hojii seektaroota naannoo waliin qaban kan armaan gadii ta’a:

* 1. Itti waamamni manneen hojii seektaroota Bulchiinsa Magaalotaa Muummeefi Ol’aanaa keessat­ti argamanii mana hojii olaanaa isaanii sadarkaa naannoo jiruufi Bulchiinsa Magaalotaa keessatti argamaniif ta’a.
	2. Itti waamamni manneen hojii seektaroota Bulchiinsa Magaalotaa Giddugaleessaa fi Guddattuu keessatti argamanii manneen hojii seektaroota Godinchaa magaalon­ni kun keessatti argamaniif ta’a.
	3. Magaalotaafi Aanaalee magaalota marsanii jiran gidduu walitti dhu­feenyi yookiin waliigalteen taas­ifamu Bulchaa Aanaafi Kantiibaa Magaalaatiin kan raawwatamu ta’ee Manneen Mareetiif dhiyaatee ragga’uu qaba.
	4. Dirqamni gabaasaa dhiyees­suufi qajeelfama hojii kennamu raawwachuu fi raawwachiisuu, muudamaa fi ramaddii hooggan­toota manneen hojii ilaalchisee qaama ol’aanaa mana hojichaa waliin mari’achuu ilaalchisee tu­mame qaamolee raawwachiiftuu Bulchiinsa Magaalotaa irrattis raawwatiinsa ni qabaata.

**Kutaa Torba**

**Tumaalee Adda Addaa**

1. **Sirna Madaallii fi Beekkamtii Manneen Hojii**
	1. Manneen hojii mootummaa naannichaa sadarkaa kenna tajaajilaa fi raawwii hojii isaanii irratti hundaa’uun waggaa waggaadhaan madaalamanii beekkamtiin kan kennamuuf ta’a.
	2. Ulaagaan madaallii, miseensota madaallii gaggeessan akkasumas aangoo fi hojii isaanii fi beekkamtiin kennamu Dambii bahuun kan murtaa’u ta’a.
2. **Mirgaafi Dirqama Dabarsuu**
	1. Mirgaafi dirqamni qaamolee raawwachiiftuu kanaan dura wali­in turanii Labsii kanaan gargar ba­han mirgaafi dirqamichi aangoofi hojii isaanii waliin kan walqabat­uufi gargar hiramuu kan danda’u yoo ta’e Labsii kanaan qaama haar­awaa hundeeffametti darbee jira.
	2. Mirgaafi dirqamni Akkaadaamii Hoggansa Naannoo Oromiyaa gara Yunivarsiitii Naannoo Oromiyaatiif darbee jira.
	3. Mirgaa fi dirqamni Ejensii Dhimma Hawaasa Misoomaaf Kaafamuu gara Komishinii Hoggansa Sodaa Balaa fi Kaafamtoota misoomaatti darbee jira.
	4. Mirgaa fi dirqamni Waajjira Qindeessaa Wal­ta’iinsa Mootummaa fi Qaamolee Dhuunfaa Mootummaa Naannoo Oromiyaa gara Biiroo Dhaabbilee Misoomaa Mootummaatti darbee jira.
	5. Mirgaafi dirqamni qaamolee Labsii kanaan dura of danda’anii turanii Labsii kanaan walitti makamanii gara qaama walitti makamiinsa isaaniitiin hundeeffa­meetti darbee jira.
	6. Mirgaafi dirqamni waliin qa­baachaa turan kan eenyu akka ta’e gargar baasuun kan hin dan­da’amne yookiin qaama tokkoof kennuun kan hin danda’amne yoo ta’e dhimmichi Mana Maree Bulchiinsa naannichaatti dhiyaa­tee kan murtaa’u ta’a.
3. **Tumaalee Ce’umsaa**
	1. Bu’uura Labsii kanaatiin caasaan diriiree hanga hojiirra oolutti seer­aafi caasaa duraan tureen wanti barbaachisu hundi kan raawwata­mu ta’a.
	2. Labsiin kun osoo hin bahin ho­jiiwwan eegalaman hundi Labsii kanaan akka eegalamanitti lak­kaawamanii raawwiin isaanii kan itti fufu ta’a.
4. **Seerota Raawwatiinsa Hin Qa­baanne**
	1. Labsii Qaamota Raawwachiiftuu Mootummaa Naannoo Oromiyaa Irra Deebiidhaan Gurmeessuufi Aangoofi Hojii Isaanii Murtees­suuf Bahe Labsii Lakkoofsa 213/2011 Labsii kanaan haqameera;
	2. Dambii Akkaadaamii Hooggansa Mootummaa Naannoo Oromiyaa Hundeesssuuf Bahe Lak.170/2007 fi isa fooyyessuuf kan bahe lak. 176/2008 Labsii kanaan haqamee jira.
	3. Dambii Ejensii Dhimma Hawaasa Misoomaaf Kaafamuu Mootummaa Naannoo Oromiyaa Lakk. 178/ 2008 Labsii kanaan haqamee jira.
	4. Dambii Waajjira Qindeessaa Wal­ta’iinsa Mootummaa fi Qaamolee Dhuunfaa Mootummaa Naannoo Oromiyaa Hundeessuuf Bahe Dambii Lak. 198/2010 Labsii kanaan haqameera.
	5. Labsiin, Dambiin, Qajeelfamniifi barmaatileen Labsii kanaan wal­faallessu kamiyyuu dhimmoota Labsii kanaan hammataman irrat­ti raawwatiinsa hin qabaatan.
5. **Aangoo Dambii fi Qajeelfama Baasuu**
	1. Manni Maree Bulchiinsaa Moo­tummaa Naannichaa aangoofi hojii Qaamolee Raawwachiiftuu hojiirra kan oolchan Boordota, Ejensiilee, Dhaabbattootaafi kan kana fakkaatan Dambiidhaan hundeessuu ni danda’a.
	2. Labsii kana hojiirra oolchuuf Manni Maree Bulchiinsa Moo­tummaa Naannichaa Dambii baa­suu ni danda’a.
	3. Qaamni raawwachiiftuu Labsii kanaan hundeeffame, sadark­aa naannootti aangoofi hojii isaa raawwachuuf Labsii kanaafi Dambii Manni Maree Bulchiin­saa naannichaa baasu irratti hun­daa’uun qajeelfama baasuu ni dan­da’a.
6. **Dirqama Deeggarsa Kennuu**

Qaamni dhimmi ilaalu kamiyyuu dhimmoota Labsii kana keessatti ibsaman hojiirra oolchuuf dirqa­ma deeggarsa kennuu qaba.

1. **Guyyaa Labsichi Hojiirra Itti Oolu**

Labsiin kun guyyaa Caffeedhaan ragga’e irraa eegalee hojiirra kan oolu ta’a.

Finfinnee, Fulbaana Guyyaa 15, Bara 2014

Shimallis Abdiisaa

Pirezidaantii Mootummaa Naannoo Oromiyaa